Qasim sifa kurehvee Nazim haraankoaruvee kamah\nނާޒިމް ޕާޓީ އުފެއްދެވުން: ގާސިމް ސިފަ ކުރެއްވީ ހަރާންކޯރުވުމެއް ގޮތު\nމުހައްމަދު ނާޒިމްގެ މިޖިލިސް ކެމްޕެއިން ފެށުމަށް ބޭއްވި ހަފްލާގެ ތެރެއިން -- ފޮޓޯ: އަވަސް\nޖުމްހޫރީ ޕާޓީ (ޖޭޕީ) ގެ ޕާލަމަންޓަރީ ގުރޫޕްގައި ހިމެނިވަޑައިގަންނަވާ ކުރީގެ ޑިފެންސް މިނިސްޓަރު އަދި ދަނގެތީ ދާއިރާގެ މެންބަރު މުހައްމަދު ނާޒިމާއި ކުރީގެ ޕޮލިސް ކޮމިޝަަނަރު އަދި ތިމަރަފުށީ ދާއިރާގެ މެންބަރު އަބްދުﷲ ރިޔާޒާ ދެ ބޭފުޅުން އިސްވެ އާ ސިޔާސީ ޕާޓީއެއް އުފެއްދުމަށް ކުރައްވަމުން ގެންދަވާ މަސައްކަތްޕުޅަކީ ޖޭޕީއަށް ހަރާން ކޯރުވުން ކަމަށް ސިފަވާ މޭރުމަކުން ޖޭޕީގެ ލީޑަރު ގާސިމް އިބްރާހިމް ވާހަކަފުޅު ދައްކަވައިފި އެވެ.\nވަރަށް ބޮޑަށް ނުރުހުންވެ ވަޑައިގެން ގާސިމްގެ ފާޑުވިދާޅުވުން އައީ ސިޔާސީ އެކި ވާހަކަތަކަށް ހާއްސަކޮށްފައި އޮތް ވަޓްސްއަޕް ގުރޫޕަކަށް ފޮނުއްވާލެއްވި މެސެޖެއްގަ އެވެ.\nއެ ގުރޫޕަށް ޖުމްހޫރީ ޕާޓީގެ ޒުވާނުންގެ ގޮފީގެ ކުރީގެ ރައީސް މޫސާ އަންވަރު ވަނީ އޭނާ ކުރެއްވި ޓްވީޓެއް ހިއްސާ ކޮށްފަ އެވެ. އެ ޓްވީޓްގައި މޫސަ ފާޑު ކިޔާފައި ވަނީ އާ ސިޔާސީ ޕާޓީގެ މަސައްކަތަށް އަބްދުﷲ ރިޔާޒު ޖޭޕީން ވަކިވެވަޑައިގަންނަވާކަން ހާމަ ކުރެއްވުމުންނެވެ. މޫސަގެ ޓްވީޓްގައި ރިޔާޒަށް އަމާޒުކޮށް ވިދާޅުވީ "ބޯކޯ ހަރާމްގެ ނަމުގައި ޕާޓީއެއް ހަދަން" ފެންނަ ކަމަަށެވެ. އަދި ރިޔާޒަކީ ޖުމްހޫރީ ޕާޓީގެ ޓިކެޓްގައި މަޖިލީހަށް އިންތިހާބުވެވަޑައިގެން އެ ޕާޓީއަށް ހަރާންކޯރުވި މެންބަރެއް ކަމަަަށެވެ.\nހުތުރު އިބާރާތެއްް ވެސް ބޭނުން ކޮށްފައިވާ އެ ޓްވީޓަށް ގާސިމް ރިއެކްޓް ކުރެއްވީ މަލާމާތުގެ ހިނިގަނޑު ރަމްޒުކޮށް ދޭ އިމޯޖީތަކަކުންނެވެ. އަދި މޫސަގެ ޓްވީޓަށް އެއްބަސްވެވަޑައިގަންނަވާ އުސޫލުން ނާޒިމަކީވެސް ޖޭޕީއަށް ހަރާންކޯރު މެންބަރެއްގެ ގޮތުގައި ސިފަ ކުރެއްވި އެވެ.\n"ނާޒިމް ވެސް އެއީ ވަކި ކާކު،" ގާސިމްގެ ޕޮލިޓިކަލް އެޑްވައިޒަރަކަށް ވެސް ކުރިން ހުންނެވި ނާޒިމްއަށް އިޝާރާތް ކުރައްވާ ގާސިމް ވިދާޅުވި އެވެ.\nޕާޓީގެ މެންބަރުކަމުން ވަކިވެވަޑައިގަންނަވާކަން ހާމަ ކުރައްވާ ރިޔާޒު ރޭ ވަނީ އެ ޕާޓީގެ ލީޑަރު އަދި މާމިގިލީ ދާއިރާގެ މެންބަރު ގާސިމް އިބްރާހިމްއަށް ސިޓީއަކުން އެކަން އަންގަވާފަ އެވެ. ރިޔާޒުގެ ސިޓީގައި ވިދާޅުވެފައި ވަނީ ސިޔާސީ ޕާޓީއެއް އުފައްދަވައިގެން ގައުމާއި ރައްޔިތުންނަށް ހިދުމަތް ކުރެއްވުމަށް ނިންމަވާފައި ވާތީ މިއަދުން ފެށިގެން ޖޭޕީގެ މެންބަރުކަމުން ވަކިވެވަޑައިގަންނަވާ ކަމަށެވެ.\nރިޔާޒު އާއި ނާޒިމް މި ފަހުން ޖޭޕީގެ އެއްވެސް ހަރަކާތެއްގައި ބައިވެރިވެވަޑައިގެންފައެއް ވެސް ނުވެއެވެ. އަދި މިދިޔަ އަހަރު އޭނާ ވަނީ ޖޭޕީއާމެދު ހިތްހަމަނުޖެހުންތަކެއް ހުރިކަން ވެސް ހާމަކުރައްވާފަ އެވެ. ނާޒިމް ވަނީ ގާސިމަށް އެޑްވައިސް ދިނުން ހުއްޓަވާލައްވާކަން ހާމަ ކުރައްވާ ފަހުން ޕޮލިޓިކަލް އެޑްވައިޒަރުގެ މަގާމުން ވެސް އިސްތިއުފާ ދެއްވާފަ އެވެ.\nނާޒިމާއި ރިޔާޒަކީ ވެސް ޖުމްހޫރީ ޕާޓީގެ ޓިކެޓްގަައި މަޖިލީހަށް އިންތިހާބުވެވަޑައިގެންފައިވާ ދެ މެންބަރުންނެވެ. އެ ދެ މެންބަރުންގެ އިތުރުން ދެން އެ ޕާޓީގައި ތިއްބެވީ ގާސިމާއި ކެންދޫ ދާއިރާގެ މެންބަރު އަލީ ހުސައިން އަދި އިސްދޫ ދާއިރާގެ މެންބަރު އަލީ ހަމީދެވެ. ނާޒިމާއި ރިޔާޒު ޖުމްހޫރީ ޕާޓީން ވަކިވެވަޑައިގެންނެވުމުން އެ ޕާޓީގެ މަޖިލީސް މެންބަރުންގެ އަދަދު ތިނަކަށް ވެއްޓޭނެ އެވެ.\nގާސިމް އިބްރާހިމް މުހައްމަދު ނާޒިމް ޖުމްހޫރީ ޕާޓީ + އަބްދުﷲ ރިޔާޒް


ފިޔަވަތީގައި މެޑިކަލް ރޫމެއް ހަދަން ބޭނުންވާ ފައިސާ މީރާގެ މުވައްޒަފުން ހަދިޔާކޮށްފި\nހުޅުމާލޭގެ ފިޔަވަތީގައި މެޑިކަލް ރޫމެއް ހަދަން ބޭނުންވާ ފައިސާ މީރާގެ މުވައްޒަފުން ހަދިޔާކޮށްފިއެވެ. މިއީ، މީރާގެ މުވައްޒަފުންގެ އަމިއްލަ ޚަރަދުގައި ކޮންމެ އަހަރަކުވެސް ހިންގާ އިޖުތިމާޢީ ޒިންމާގެ ހަރަކާތްތަކުގެ ތެރެއިން ބައެއް ކަމަށް މީރާއިން މައުލޫމާތު ދެއެވެ.\nއިއްޔެ ހަވީރު ފިޔަވަތީގައި ބޭއްވި މި ހަރަކާތުގައި މީރާގެ މުވައްޒަފުން ވަނީ ފިޔަވަތީގައި ތިބި ކުދިންނާއެކު، އެކި ކުޅިވަރުތައް ހިމެނޭ ގޮތަށް، އުފާވެރި ކުޑަކުދިންގެ ހަވީރެއް ވެސް ކުރިއަށް ގެންގޮސްފައެވެ. މި ހަވީރުގައި ކޮމިޝަނަރ ޖެނެރަލް އޮފް ޓެކްސޭޝަން ޔަޒީދު މުޙައްމަދާއި ޑެޕިއުޓީ ކޮމިޝަނަރ ޖެނެރަލް ހަސަން ޒަރީރުގެ އިތުރުން މީރާގެ މުވައްޒަފުން ބައިވެރިވިއެވެ. އަދި ފިޔަވަތީގެ ސީ.އީ.އޯ ފާތިމަތު ޝިޔާމާ އާއި ފިޔަވަތީގެ އިސްވެރިންނާއި މުވައްޒަފުންވެސް ބައިވެރިވިއެވެ.\nމި ހަރަކާތާ ގުޅޭގޮތުން ވާހަކަފުޅު ދައްކަވަމުން ކޮމިޝަނަރ ޖެނެރަލް ޔަޒީދު މުޙައްމަދު ވިދާޅުވީ މިފަދަ ހަރަކާތްތަކަކީ މީރާގެ މުވައްޒަފުންގެ ދީލަތި އެހީއާއެކު ކުރިއަށް ގެންދާ ހަރަކާތްތަކެއް ކަމަށާއި، އިޖުތިމާއީ މިފަދަ އެތައް ހަރަކާތްތައް މީރާ ކްލަބުންނާއި މީރާގެ މުވައްޒަފުން ކޮންމެ އަހަރަކުވެސް ރާވައި ހިންގަމުން ގެންދާ ކަމަށެވެ.\nފިޔަވަތީގެ ސީ.އީ.އޯ ފާތިމަތު ޝިޔާމާގެ ވާހަކަފުޅުގައި، މީރާއަކީ މުޖުތަމައަށް އެހީތެރިވުމުގައި ނަމޫނާ މުއައްސަސާއެއްކަން ފާހަގަކުރައްވާ ފައިވެއެވެ. އަދި މީރާގެ މުވައްޒަފުންގެ ފަރާތުން ކޮންމެ އަހަރަކުވެސް ދެއްވާ އެހީތަކަކީ ފިޔަވަތީގައި ދިރިއުޅޭ ކުދިންނަށް އެންމެ ބޮޑަށް ބޭނުންވާ ކަންތައްތައް ފޯރުކޮށްދިނުމަށް ވެވޭ ވަރަށްބޮޑު އެހީއެއްކަން ފާހަގަކޮށް މީރާގެ މުވައްޒަފުންނަށް ޝުކުރު އަދާކުރެއްވިއެވެ.


SunOnline: Mulhi dhuniye sisuvaali video ah 20 aharu, haadhisaa camera man ge dhulun!\nމުޅި ދުނިޔެ ސިއްސުވާލި ވީޑިއޯއަށް 20 އަަހަރު، ހާދިސާ ކެމެރާމަންގެ ދުލުން!\nމުހައްމަދު އައުޒަމް 01 Oct 2020, 21:15\nޖަމާލް އަލް ދާރާ އޭނާގެ ފިރިހެން ދަރިފުޅު އިސްރާއިލްގެ ހަމަލާތަކުން ދިފާއުކުރުމުގައި--\nމީގެ ވިހަ އަހަރު ކުރިން ފަލަސްތީނުގެ ގައްޒާގައި ނެގި ވީޑިއޯއަށް މުޅި ދުނިޔޭގެ ސަމާލުކަން ހުއްޓުނެވެ.\nބައްޕައަކު އޭނާގެ ފިރިހެން ދަރިފުޅު ބަޑީގެ ވަޒަންތަކުން ދިފާއުކުރަން މަސައްކަތް ކުރަމުންދިޔަ ވީޑިއޯ ނެގީ ފަލަސްތީނުގެ ކެމެރާމަން ތޮލާލް އަބޫ ރަހްމާ އެވެ.\nފްރާންސްގެ ނިއުސް ޗެނަލްއެއް ކަމަށްވާ "ފްރާންސް 2" އިން އެ ވީޑިއޯ އާންމުކުރުމާ އެކު އޭރު ފަލަސްތީނުން ކުރިއަށް ގެންދިޔަ ދެވަނަ އިންތިފާދާގެ ސީރައަސްކަން ދުނިޔެއަށް އެނގިގެން ދިޔަ އެވެ.\nއެ ވީޑިއޯއިން ފެންނަ ކުޑަ ކުއްޖާ މުހައްމަދު އަލް ދުއްރާގެ ގަޔަށް އެރި ވަޒަންތަކާ އެކު ފަހުން ވަނީ މަރުވެފަ އެވެ. ވަޒަންތައް އަރަމުންގޮސް މުހައްމަދުގެ ބައްޕަ ޖަމާލް އަލް ދުއްރާވެސް ހަބަރު ހުސްވެގެން ވެއްޓޭތަން ފެނެ އެވެ. ޒަހަމްތަކާ އެކު ވެސް އޭނާ ސަލާމަތްވި އެވެ.\nއެ ވީޑިއޯ އާންމުކުރާމާ އެކު ސީރިއަސްވެ އިސްރާއިލްގެ ސަރުކާރުން ވެސް އެ މައްސަލައިގެ ތެރެއަށް ވަނެވެ. އިސްރާއިލްގެ ސިފައިން ބުނީ އެ ހާދިސާ ހިނގީ އިސްރާއިލްގެ ސިފައިންގެ ސަބަބުން ނޫން ކަމަށެވެ.\nއޭގެ އިތުރުން އެ ވީޑިއޯއަކީ ހަދައިފައިވާ ވީޑިއޯއެއްކަމަށް ބުނެ ފްރާންސްގެ މީޑިއާ ކޮމެންޓޭޓަރެއް ކަމަށްވާ ފިލިޕް ކަރުސަންޓޭ އެ މައްސަލަ ކޯޓަށް ހުށަހެޅުމުން ފަލަސްތީނުގެ ކެމެރާމަން ތޮލާލް އަބޫ ރަހްމާ 7000 ޔޫރޯއިން ޖޫރިމަނާ ވެސް ކުރި އެވެ.\nކެމެރާމަން ތޮލާލް އަބޫ ރަހްމާ--\nނަމަވެސް 2013 ވަނަ އަހަރު ކޯޓުން ވަނީ ތޮލާލްގެ ކުށެއް ނެތް ކަމަށް ކަނޑައަޅައިފަ އެވެ.\nއެއީ 2000 ވަނަ އަހަރުގެ ސެޕްޓެމްބަރު މަހުގެ 30 ވަނަ ދުވަހެވެ. ގައްޒާގައި ވަރުގަދަ މުޒާހަރާއެއް އޮންނަކަން އޭނާއަށް އެނގޭތީ ހެނދުނު ހެނދުނާ ތޮލާލް ގޮސް ހުރީ އެ ސިޓީގައި އޮންނަ ސަލާދިން މަގުގަ އެވެ.\nއެ ސަރަަހައްދު ހަލަބޮލިވެ ފަލަސްތީނުގެ މީހުން ގާއުކަމުން ދިޔައިރު ތަލާލް އެތަނުގައި ހުއްޓެވެ.\nމެންދުރުވިއިރު އެތައް ހާސް ބަޔަކު ގާއުކަމުން ދިޔައެވެ. އިސްރާއިލްގެ ސިފައިން އޭރު ދިޔައި ރަބަރު އުންޑައާއި ކަރުނަ ގޭސް ޖަހަމުންނެވެ. އޭރު ޒަހަމްވި މީހުންގެ އަދަދު 40 އަރައިފި އެވެ.\nތޮލާލް އޭރު އަވަދިނެތި އުޅުނީ މީހުންގެ އިންޓަވިއު ނެގުމުގަ އެވެ. އޭގެ ތެރެއިން ދެވަނަ އަށް ނެގި އިންޓަވިއު ނަގަން ހުއްޓާ ތޮލާލްއަށް ސިހުން ލިބުނީ މުޅި ސަރަހައްދު ވަށައިގެން ބަޑީގެ އަޑުއިވެން ފެށުމުންނެވެ. އޭރު ބަޑި ޖަހަނީ އެވެނި ބައެކޭ މިވެނި ބައެކޭ ބުނަން ނޭނގޭކަމަށް ތަލާލް ބުންޏެވެ.\nހަމަލާތަކުން ދިފާއުވާން ތޮލާލްގޮސް ވަނީ ވޭނެއްގެ ފުރަގަހަށެވެ. އެތަނުގައި އޭނާ ހުރިއިރު އިތުރު ކުޑަކުދިންތަކެއް ވެސް ފިލަން ހަމަ އެވޭން ފުރަގަހަށް ވަނެވެ.\nމީހުން މަރުވެ ވެއްޓެމުންދިޔައިރު މުޅި ސަރަހައްދުގައި ލޭގެ ކޯރެއް ދެމިގެން ދިޔައެވެ. ފިލަން އެހެން ތަނަކަށް ދާނީތޯ ނޫނީ ޝޫޓްކުރަން ހުންނާނީތޯ ވިސްނަ ވިސްނާހުރި ތޮލާލް ބިރު ކަނޑާލައިފައި އަލުން ޝޫޓް ކުރަން ފެށި އެވެ.\nހަމައެވަގުތު "ފްރާންސް 2" ޗެނަލް ޖެރޫސަލަމް ބިއުރޯގެ ޗީފް ޗާލްސް އެންޑަލިންގެ ކޯލެއް ތޮލާލްއެއް ލިބުނެވެ. ޗާލްސް އެދުނީ ޖެކެޓް އަޅައި ހެލްމެޓް އަޅައިގެން އެކަން ކުރުމަށެވެ. ބަރުކަމުން އާންމުކޮށް ހެލްމެޓް އަޅައި ނޫޅޭކަން ޗާލްސްއަށްވެސް އެނގެ އެވެ.\n"އަހަރެން މިހާރު މިހުރީ ވަރަށް ނުރައްކާތެރި ހާލަތެއްގައި. އަހަންނަށް ކަމެއްވެއްޖެ ނަމަ އަހަރެންގެ އާއިލާގެ ކަންތައްތައް ބަލާތި،" ޗާލްސްގެ ވާހަކަތަކަށް ޖަވާބު ދިނުމެއް ނެތި ތަލާލް ހަމައެކަނި ބުނީ އެހެންނެވެ.\nތަލާލް އަށް އޭރު މަރު ފެންނަ ފަދަ އެވެ.\nސަލާދިން މަގުގެ ފާރު ކައިރީގައި ތިބި ދެބަފައިން ތޮލާލްއަށް ފެނުނީ ދެނެވެ.\nއޭރުވެސް ތޮލާލް ހުރީ ވޭންގެ ފުރަގަހުގައި ފިލައިގެންނެވެ.\n"އެ މީހުން އެ ބަޑި ޖަހަނީ އެ ދެބަފައިންގެ ގަޔަށް،" ކުޑަކުއްޖަކު ވަލީދު ކައިރީގައި ބުންޏެވެ.\n"ބަޑި ޖަހަނީ ކާކުގެ ގަޔަށޭ؟" ތޮލާލް ބުންޏެވެ.\nތޮލާލް ހުރީ އެ ދެބަފައިންނަށް އެހީތެރިވެދޭނެ ހާލަތެއްގައެއް ނޫނެވެ. އެތަނުގެ ކައިރީގައި އިސްރާއިލްގެ ބޭސްއަަކާއި ސިފައިން ތިއްބެވެ. ތޮލާލްއާއެކު ވޭނުގެ ފަހަތުގައި ތިބި ކުދިންވެސް އޭރު ރޮމުން ހަޅޭއްލަވަމުން ދިޔަ އެވެ. ނަމަވެސް އޭރު ވެސް ތޮލާލް ދިޔައީ އެ މަންޒަރު ވީޑިއޯ ކުރަމުންނެވެ.\nދެބަފައިގެންގެ ތެރެއިން ކުޑަ ކުއްޖާގެ ގަޔަށް ވަޒަންއެރީ ވެސް ތޮލާލްގެ ކުރިމަތީގަ އެވެ. އެއަށް ފަހު އެ ކުޑަކުއްޖާގެ ބައްޕަ ގަޔަށްވެސް ވަޒަން އަރާތަން ހުދު ތޮލާލަށް ފެނުނެވެ. ކުޑަކުއްޖާގެ ބައްޕަ އޭރުވެސް އެހީއަށް އެދި ހަޅޭއްލަވަމުން ދިޔަ އެވެ.\n"އެެއީ އަހަރެންގެ ކެރިއަރު. އަހަރެންގެ މަސައްކަތް. އަހަރެން އެތަނުގައި މަސައްކަތްކުރީ އަމިއްލަ ސަލާމަތަކަށް ނޫން. އަހަރެންގެ އިންނާނެ އުސޫލެއް. މީހެއްގެ ފުރާނައަށްވުރެ ފޮޓޯއެއް މުހިންމެއް ނޫން. މި ބުނަނީ ތެދަށް. އެވަގުތު އަހަރެންގެ ފުރާނައާ އެ ދެބަފައިންގެ ފުރާނަ ސަލާމަތްކުރަން އަހަރެން މަަސައްކަތް ކުރިން. އެކަމަކު އެވަގުތު ބަޑި ޖަހަމުން ދިޔައީ މާ ގަދައަށް،" ތޮލާލް ބުންޏެވެ.\nތޮލާލްއަށް ހީވާގޮތުން އެންމެ ފުރަތަމަ ވަޒަން އެރީ ކުޑަކުއްޖާގެ ފަޔަށެވެ. ނަމަވެސް އޭގެ ފަހުން އެވަގުތު މުޅި ސަރަހައްދު ކަރުނަ ގޭހުން ފުސްވެފައި އޮތުމުން ދެން ވީގޮތެއް ތޮލާލްއަކަށް ވެސް ނޭނގެ އެވެ. ކަރުނަ ގޭސްތައް ފޭދުނުއިރު ކުޑަކުއްޖާ އޮތީ ބައްޕަގެ އުނގުގަ އެވެ. އޭރު ބައްޕަ ހުރީ ހަބަރު ހުސްވެ ވެއްޓ ނުވެއްޓޭ ހާލުގައެވެ. ކުޑަކުއްޖާގެ ބަނޑުން ލޭތައް އޭރު ފައިބަނީ އެވެ.\nވަޒަން އެރުވުމުން މުހައްމަދު އަލް ދުއްރާ ވެއްޓިފައި---\nއެތައް ފަހަރަަކު އެމްބިއުލެންސްތައް އައިސް އެހީތެރިކަން ފޯރުކޮށްދޭން މަސައްކަތް ކުރިތަން ވެސް ތޮލާލްއަށް ފެނުނެެވެ. އެންމެ ފަހުން އެމްބިއުލެންސްއަކުން އައިސް ދެބަފައިން ނަގައިގެން ދިޔަ އެވެ.\nއެ އެމްބިއުލަންސްގެ ޑްރައިވަރަށް ގޮވާލައިފައި ތޮލާލްވެސް އެ ސަރަހައްދުން ގެންދިއުމަށް އެދުނެވެ. ނަމަވެސް އެގޮތަށް ހަމަޖައްސައެއް ނުދިނެވެ.\nބަޑީގެ އަޑު ކެނޑުމާ އެކު ތޮލާލް ކައިރީގައި ތިބި ކުދިން ރާސްލާފައި ދުއްވައިގަތެވެ.\nއޭރު ތޮލާލް މަސައްކަތް ކުރަމުންދިޔައީ އޭނާ މަަސައްކަތް ކުރަމުންދިޔަ ޗެނަލްއާ ގުޅޭތޯ އެވެ. އެހެން އުޅެނިކޮށް އެވަގުތު އެހެން ނޫސްވެރިއަކާވެސް ދިމާވެއްޖެ އެވެ.\nތޮލާލް ޝޫޓްކޮށްފައި ހުރި މަންޒަރުތައް ދައްކާލުމާ އެކު އެ ނޫސްވެރިއާއަށް ލިބުނީ ޝޮކެކެވެ.\n"މިއީ ޖަމާލްއާއި އޭނާގެ ދަރިފުޅު." ނޫސްވެރިޔާ ތޮލާލް އަށްް ބުންޏެވެ.\n" އެމީހުން ދަންނަންތަ؟" ތޮލާލް އެހި އެވެ.\n"އާނ. ޖަމާލްގެ ދައްތައަކީ އަހަރެންގެ އަންހެނުން،" ނޫސްވެރިޔާ ކިޔައިދިނެވެެ.\nތޮލާލް އެނބުރި އޭނާ މަސައްކަތްކުރާ ޗެނަލްގެ އޮފީހަށް ގޮސް ފޫޓޭޖް ދެއްކުމުން އެ ތަނުގައި މަސައްކަތް ކުރާ އެންމެނަށްވެސް ލިބުނީ ޝޮކެކެވެ.\nކަންދިމާކުރި ގޮތުން އެ ފޫޓޭޖް ހަމައެކަނި ނެގުނީ ވެސް ތޮލާލްއަށް އެކަންޏެވެ.\nއެ ވީޑިއޯއާ "ފްރާންސް 2" އިން އާންމުކުރުމާ އެކު ހީވީ އުޑު ވެއްޓުނުހެންނެވެ. އިސްރާއިލްގެ ސީނިއާ މީހުންނާއި އެތައް ބަޔަކު އެ ވީޑިއޯއާމެދު ސުވާލު އުފައްދަމުން ދިޔަ އެވެ.\n"އެ ވީޑިއޯއަކީ ފޭކެއްކަމަށް އެތައް ބަޔަކު ބުނި. އެކަމަކު އެހެން ބުނާ މީހުންނަށް ގިނަ ފަހަރު ނޭނގޭ އެ ވީޑިއޯ ނެގި ސަަރަހައްދު ވެސް. އެ ވީޑިއޯއާ ގުޅޭ އެތައް ތަހުގީގެއް ހިންގި. އެ ހުރިހާ ކަމަކަށް އަހަންނަށް ޖަވާބު ދޭން ޖެހުނު. އެ ހުރިހާ އެންމެނަށް ވެސް އަހަރެން ބުނަން އޮތީ އެންމެ ވާހަކައެއް. ކެމެރާއެއް ދޮގެއް ނަހަދާނެ. މީހަކު ބުނާ ވާހަކައަކުން ހަމައެކަނި އަހަރެންގެ ކެރިއަރަށް އެކަނި އަސަރުކުރަނީ. އެމީހުން އެ ހަލާކުކޮށްލަނީ އަހަރެެންގެ ކެރިއަރު. އެއީ ނޫސްވެރިކަން. އަހަރެންނަށް ނޫސްވެރިކަމަކީ އަހަރެންގެ ބަސް. ނޫސްވެރިކަމަކީ ވަކި ބޯޑަރަކަށް އޮންނަ ކަމެއް ނޫން،" ތޮލާލް ބުންޏެވެ.\nމީހުން ކިތަންމެ ވާހަކައެއް ދެއްކިޔަސް އެ ވީޑިއޯއާއެކު ތޮލާލްގެ ހިތްވަރު ބަލައިގަނެ އޭނާއަށް އެތަކެއް އެވޯޑްތަކެއް ވަނީ އަރުވައިފައިވެ އެވެ. އެވަރުންވެސް މީހުން އެ ވީޑިއޯއަކީ ހަދައިފައިވާ ވީޑިއޯއެއްކަމަށް ބުނާތީ ތޮލާލް ހައިރާންވެ އެވެ.\n"ބައެއް މީހުން އެބައަހާ ކިހާ ފައިސާއެއް އެ ފޮޓޯތަކުން ލިބުނުތޯވެސް. އެކަމަކު ނުލިބޭ އަހަންނަކަށް އެއްވެސް ފައިސާއެއް. ފްރާންސްގެ ޗެނަލްއާއެކު ހެދި އެއްބަސްވުމެއްގައި ވެސް އިންނާނީ އެ ފޮޓޯތައް ހިލޭ ޑިސްޓްރިބިއުޓްކުރަން. ކުޑަކުދިންގެ ލެއިން ފައިދާ ހޯދާކަށް ނެތިން." ތޮލާލް ބުންޏެވެ.\nޖަމާލްއާއި އޭނާގެ ދަރިފުޅު ފެންނަ ވީޑިއޯގެ އެކިއެކި ފްރޭމްތައް--\nއެ ވީޑިއޯއަކީ ފޭކްއެއް ކަަމަށް ބުނެ ފްރާންސްގެ ކޯޓަށް ހުށަހެޅި މައްސަލަ 2013 ވަނަ އަހަރާ ހަމައަށް ދިގުދެމިގެން ދިޔަ އެވެ. އެންމެފަހުން ކޯޓުން ވެސް މައްސަލަ ނިމުނީ ތޮލާލްއާ އެއްކޮޅަށެވެ. އޭގެންވެސް އެނާއަށް ފައިސާއެއް ނުލިބެ އެވެ.\nތޮލާލްގެ ވީޑިއޯ އިން ފެންނަ ކުޑަކުއްޖާގެ ބައްޕަ، ޖަމާލް ސަލާމަތްވި އެވެ.\nއެ ވީޑިއޯ ނެގިތާ އެއް ދުވަސް ފަހުން ޖަމާލްގެ ހާލު ބަލަން ތޮލާލް ހޮސްޕިޓަލަށްވެސް ދިޔަ އެވެ.\n"އަހަންނަކަށް ޖަމާލްއާ މާ ގިނައިން ވާހަކައެއް ނުދެއްކުނު. މަދު ފޮޓޯތަކެއް ނަގިން ޖަމާލްގެ. ދެން ޖަމާލްގެ ޑޮކްޓަރަކާ ވާހަކަދެއްކިން. ބުނީ ޖަމާލްގެ ހާލު ވަރަށް ސީރިއަސް ކަމަށް. އޭނާގެ ގަޔަށް ވަރަށް ގިނަ ވަޒަން އެރައިފައިހުއްޓޭ ބުނި." ތޮލާލް ބުންޏެވެ.-- އަލްޖަޒީރާ


10,000 meehun ge jaagaige Salmaan miskii mi mahu nimeyne\nސަލްމާން މިސްކިތް މިމަހު ނިމޭނެ\nކިންގް ސަލްމާން މިސްކިތް ތެރެއިން\nކިންގް ސަލްމާން މިސްކިތުގެ މަސައްކަތް މި މަހުގެ ނިޔަލަށް ނިމޭނެ ކަމަށް ޕްލޭނިން މިނިސްޓްރީން ބުނެފި އެވެ.\nކިންގް ސަލްމާން މިސްކިތް ނޫސްވެރިންނަށް ދަައްކާލަން މިއަދު ބޭއްވި ޓްއާ ތެރެއިން އެ ޕްރޮޖެކްޓުގެ އިންޖީނިއާ ހަސަން ސާމީ ވިދާޅުވި ގޮތުގައި ސަރުކާރާއެކު ވެފައިވާ އެއްބަސްވުމުގައިވާ ގޮތުން މި މަހުގެ ނިޔަލަށް މަސައްކަތްތައް ނިންމާލަން ޖެހެ އެވެ.\nއަދި މިހާރު ހިނގަނީ އިންޓީރިއާގެ ފަހުގެ މަސައްކަތްތައް ކަމަށާއި ކަނޑައެޅިފައިވާ ވަގުތަށް ނިންމާލެވޭނެ ކަމަށް ވެސް ސާމީ ވިދާޅުވި އެވެ.\nޕްލޭނިން މިނިސްޓްރީން މަސައްކަތް ނިންމުމަށް ފަހު މިސްކިތް އިސްލާމިކް މިނިސްޓްރީއާ ހަވާލު ކުރާނެ އެވެ. އަދި މިސްކިތް އާންމުންނަށް ވަދެވޭނެ ގޮތަށް ހުޅުވާލާނެ ތާރީހެއް ކަނޑައަޅާނީ އެ މިނިސްޓްރީންނެވެ.\nފަސް ފްލޯއެއް ހިމެނޭ ކިންގް ސަލްމާން މިސްކިތުގައި ނަމާދު ކުރާ ގޮތައް ހަދާފައި ވަނީ ގްރައުންޑް ފްލޯއާއި ފުރަތަމަ އަދި ދެވަނަ ފްލޯ އެވެ. މިސްކިތުގެ ބޭރުގައި 6000 މީހުންގެ ޖާގަ އޮވެ އެވެ. ފުރަތަމަ އަދި ދެވަނަ ފްލޯގައި އެއްފަހަރާ 4000 މީހުންނަށް ނަމާދު ކުރެވެ އެވެ.\nމިސްކިތުގެ ދެވަނަ ފްލޯ ހާއްސަ ވަނީ އަންހެނުންނަށެވެ. އަންހެނުންނަށް ހާއްސަ ފާހާނަ ބަރިތަކާއި ވަކިން އެ ފްލޯއަށް އެރޭ ގޮތައް ވަނީ ހަދައިފަ އެވެ.\nމިސްކިތުގެ ތިންވަނަ ފްލޯގައި ހުންނަނީ ބޮޑު ލައިބްރެރީއަކާއި އޮޑިޓޯރިއަމެކެވެ. އެ ދެ ތަނުގެ އިންފްރާސްޓްރަކްޗާ މަސައްކަތް ނިންމާލާފައިވީ ނަމަވެސް ލައިބްރެރީއަށް ބޭނުންވާ ފަރުނީޗަރެއް އަދި ނެތެވެ. ހަތަރުވަނަ ފްލޯގައި އެއްކޮށް އޮންނަނީ އޮޑިޓޯރިއަމްގެ އެއް ބަޔާއި ލޮބީ އޭރިއާއެކެވެ. އަދި ފަސް ވަނަ ފްލޯއަކީ މަލްޓި ޕާޕަސް ހޯލްއެކެވެ.\nސާމީ ވިދާޅުވި ގޮތުގައި މިސްކިތުގެ ބޭރުން ދެ ފަރާތުގައި ޕާކު ކުރެވޭ ތަނެއް ހަދާނެ އެވެ. ކާރާއި ސައިކަލަށް ޕާކު ކުރެވޭ ގޮތައް ހަދާ އެތަނުގެ ޑިޒައިން މަސައްކަތްތައް ފަށާފައިވާ ކަމަށާއި ކުރިޔަށް އޮތް ހަފްތާ ތެރޭ އެ މަސައްކަތް ނިންމާލެވޭނެ ކަމަށެވެ.\nކިންގް ސަލްމާން މިސްކިތް އަޅާފައި ވަނީ ސައުދީ އަރަބިއްޔާގެ ހިލޭ އެހީގެ ދަށުންނެވެ. އެއީ ކިހާ ވަރެއްގެ ބޮޑު މަޝްރޫއެއް ކަމެއް ސާފެއް ނުވެ އެވެ. ނަމަވެސް އަގު ބޮޑު އެ މިސްކިތް އަޅާފައި ވަނީ ބްރިޖާއި ދިމާލުން މާލޭގެ މަލަމަތި ފެންނައިރު ހިތްގައިމުކަމާއެކު ފެންނާނެ ފަދަ ގޮތަކަށެވެ.\nގާތްގަނޑަކަށް 10،000 މީހުންނަށް އެއްފަހަރާ ނަމާދު ކުރެވޭ މި މިސްކިތުގައި 41500 އަކަފޫޓުގެ ޖާގައެއް ހުރެ އެވެ. އަދި މިސްކިތަށް އަރާ ފައިބާ ހަދަން ހަތަރު ލިފްޓު ވެސް ވަނީ ހަަދައިފަ އެވެ.\nމިސްކިތް ސަލްމާން ރަސްގެފާނު މިސްކިތް މިނިސްޓްރީ އޮފް ނެޝަނަލް ޕްލޭނިން


Verikan Gehlunee Kan Kurevunu Gothun Kamah Gabool Kohfin - Nasheed - Vaguthu\nވެރިކަން ގެއްލުނީ ކަންކަން ކުރެވުނު ގޮތުން ކަމަށް ގަބޫލު ކޮށްފިން - ނަޝީދު\nވެރިކަން ގެއްލުނީ ކަންކަން ކުރެވުނު ގޮތުން ކަމަށް ގަބޫލު ކޮށްފިން ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ އިދިކޮޅު އިއްތިހާދުން މިހާރު ބާއްވަމުންދާ ޖަލްސާގައި ދެއްވަމުން ގެންދަވާ ވީޑިއޯ މެސެޖެއްގައެވެ.\nވީޑިއޯ މެދުވެރިކޮށް ވާހަކަފުޅު ދައްކަވަމުން ރައީސް ނަޝީދު ވިދާޅުވީ ހުދުމުހުތާރު ވެރިކަމެއް ކުރަން ނިޔަތް ގަންނަ ކޮންމެ ވެރިޔަކަށް ވެސް ޤާނޫނު އަސާސީ ފެންނާނީ ދަންތުރައެއްގެ ގޮތުގައި ކަމަށާއި ނަމަވެސް ގޯސްވީ ޤާނޫނު އަސާސީ ނޫންކަމަށާއި ގޯސްވީ ކަންކުރެވުނު ގޮތްކަން ވެރިކަމުން ވަކިވުމުން އެނގިވަޑައިގަންނަވާނެ ކަމަށެވެ. އެމަނިކުފާނަށް ވެސް މިއަދު އެކަން އެނގިވަޑައިގެންފި ކަމަށް ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ ވެރިކަމަށް އައުމަށް އުފައްދާ އިއްތިހާދު ރޫޅިއްޖެނަމަ ވެރިކަމުގެ ހަލާލުކަން ގެއްލިދާކަން ކޯނީ ރިޕޯޓުން ވަނީ ސާފުވެފަ އެވެ.\n"އެ ރިޕޯޓްގައިވާ އެންމެ ސާފު އެއް ހަގީގަތަކީ ވެރިކަމަށް އައުމަށް އުފައްދާ އިއްތިހާދު ރޫޅިއްޖެނަމަ ވެރިކަމުގެ ހަލާލުކަން ގެއްލިދާކަން. އެގޮތުން ރައީސް ޔާމީނުގެ ވެރިކަމުގެ ސައްހަކަން ގެއްލިއްޖެ. ދެން އިތުރަށް ވެރިކަމުގައި ހުރެވިގެން ނުވާނެ. އަޅުގަނޑުމެން ނުކުމެ މިކަން ބަދަލު ކުރަންވާނެ" ނަޝީދު ވިދާޅުވި އެވެ.\nރައީސް ނަޝީދު ވިދާޅުވީ މިހާރު ރާއްޖޭގައި އަމަލު ކުރަމުންދާ ޤާނޫނު އަސާސީ އަކީ މުޒާހަރާ ކުރުމުގެ ޤާނޫނު އަސާސީ ކަމަށެވެ.\n"އިންތިޒާމްވެ ތަރުތީބުވެގެން ހިންގާ ސުލްހަވެރި ސިޔާސީ ހަރަކާތް ހިންގުމުގެ ހައްގު ކަށަވަރު ކޮށްދީފައި މިވަނީ އަޅުގަނޑުމެން މިއަދު އަމަލު ކުރަމުން މިދާ ގާނޫނުއަސާސީ. ތެދުފުޅެއް، މި ގާނޫނުއަސާސީން ވެރިކަމުގެ ބާރު ވަކިކޮށްދީފި. މުސްތަޤިއްލު މުއައްސަސާތައް އުފަންކޮށްފި. ރައްޔިތުންގެ ހައްގުތައް ޒަމާނީ ދަރަޖައިގައި ރައްޔިތުންނަށް ލިބިދޭންޖެހޭ ކަމަށް މުޅިން ގަބޫލުކޮށްފި. ލާމަރުކަޒީ ނިޒާމު އެކަށައަޅައިފި" ނަޝީދު ވިދާޅުވި އެވެ.\nއިދިކޮޅު ފަރާތްތަކުން މިރޭ ވަނީ ޤާނޫނު އަސާސީ ތަސްދީގު ކުރިތާ ނުވަ އަހަރު ފާހަގަ ކުރަން ޖަލްސާއެއް ބާއްވާފައެވެ. އެޖަލްސާގައި އިދިކޮޅު އިއްތިހާދަށް ނިސްބަތްވާ ބައެއް ބޭފުޅުން ވާހަކަފުޅު ދެއްކެވިއެވެ.\nއޮގަސްޓް 9, 2017 - 17:55\nދެންވެސް މާތްﷲހުގެރަހުމަތުން ވެރިކަންލިބުނަސް އެކަންރަގަޅަންކުރާތި އިގޭ\nއޮގަސްޓް 9, 2017 - 12:31\nބޭކާރު ވާހަކަ ނުދައްކާ! ރައީސްޔާމީނަށް 2018 ޔަޤީން އިންޝާއަﷲ!!!!\nއޮގަސްޓް 8, 2017 - 21:52\nމިއީ ހައްތާވެސް ގަމާރުން. ނަޝީދެއް ޔާމީނެއް ސަހަލު މީހަކު އެބަހުރި. ޜާއްޖެތެރެޢަށް ޔާމީން ކޮށދިން އެއްވެސް ޚިދުމަތެއް ނެތް. ޚޮންމެހެން ޢޮޅުވާލަން ނޫޅޭ.\nއޮގަސްޓް 8, 2017 - 19:23\nޢަހަރެމެން ލައްވާ ހާދަ ވަރެކޭ ތިކުރުވީ ކާނަކް ނާޒިމް ބަޑި ދިއްކޮށްގެންނޭ ކިޔާފަ ހުޅު ވެސް ޖެއްސީ. އއި ހޭޓް ޔޫ\nއޮގަސްޓް 8, 2017 - 16:07\nދެން ކޮންމެހެން ސަޕޯޓް ހޯދަން ފާޑުފާޑު ވާހަކަ ދައްކަވާނެކަމެއްނެތް ދޮންކަލޯ. ހައްދަވައިގެން ތެދެއް ނަހަދާނެ ދުވަހަކުވެސް. ސީދާ ޔަހޫއްޖެއް. ގައުމަށް ޖެހިފައިވާ ބޮޑު ވަބާއެއް. ބަލާވެރިކަމެއް. މިކަލޭގެ ނިމުން އަވަސްވާނެ ނަމައޭ ހިތައްއަރާ\nއޮގަސްޓް 8, 2017 - 13:02\nކެނެރީގެ ނަޝީދަށް ގާނޫނު އަސާސީ ތަރުޖަމާ ކުރަން ނޭގޭނެއެވެ. ސަބަބަކީ އެއީ ލޯޔަރެއް ވެސް ނޫން އަދި ގާނޫނު ދަންނަ ބަދައްވެސް ނޫނެވެ. ސްޕްރީމް ކޯޓުގައި ތަޅު ނާޅުވާނެ ގާނޫނު ދަންނަ މީހަކު. ސްޕްރީމް ކޯޓުގައި ތަޅު އަޅުވާނީ ވެރިއަކަށް ހުރެ އެމީހެއް އަމުރު ލިބިގެން ކަމަށްވާތީވެ ސްޕްރީމް ކޯޓުގައި ތަޅު އަޅުވައިގެން ރާއްޖޭގައި ހެދިފައި އޮތް ގާނޫނީ ހުކޫމަތު ފުނޑާލަން ކެނެރީގެ ނަޝީދުގެ ވެރިކަމުގައި އެބަދަވި މަސައްކަތް ކުރުމުން މަމެން ބަލަނީ އެއީ އޭނާ އަބަހައްދަވެފައި ހުރި މީހެއް ކަމަށް. އަބަހައްދަވެފައޭ ގެ މާނައަކީ އެއީ އެމީހަކު އެހެރީ ކޮއްޅަށް ހުއްޓާ ދެފައި ދަނޑި އަށް ރެވިފައޭ އެބުނަނީ އިނގޭތޭ ކުދިންނޭ. ހާއްހަހަހާހާހާ ހާއްހަހަހާހާހާ. ކެނެރީގެ ނަޝީދުގެ ވެރިކަމުގައި އޭނާގެ ދެފައި ދަނޑިއަށް ރަނގަޅަށް ރެވިފައި ދޯ ހުރީ މަމެން ޖެއްސި ޝޮކް އެން އޯވް އެއް ވަރުގަދަ ކަމުން ފެބް ހަތެއް ގައި ދޯ. އެދުވަހު ޝޮކް އެން އޯވް ޖެއްސި އެންމެން އެއުޅެނީ މިއަދު އެ އަބަހައްދައޭ ގެ ދިފާއުގައި ދޯ. މަމެންގެ ގޭމް ރާވާފައިވާ ގޮތަށޭ މިދަނީ މަމެން ބުނަން ނެތީމު، ކެނެރީގެ ނަޝީދު އަބަހައްދަވުން އެއީ މިދުނިޔެ މަތިން މަމެން ޕިންކީން ނަށް ލިބޭނެ އެންމެ ބޮޑު އުފާ. ދެން އެބަދަވި އެއްލާލާނީ ބާރމިއުޑާ ޓްރެއިން ގަލް އަށް އެބަދަވި ރާއްޖޭގެ ވެރިކަމަށް ފާވާން އުޅެފިއްޔާ ދޯ.\nއޮގަސްޓް 8, 2017 - 11:21\nކަލޯ ބޮޑުފަޅިން ބައިނަގައިގެން އެއިން ސިޔާސީ މީހުންނަށް ބައިއަޅައިގެން އެބައިގަނޑު ބޮޑުކޮށް މިހާރު ތިމަައްކަތްކުރަނީ ބަޑުފަޅީގެ ވިސްނުމާއެކު މިގައުމުގެ ރަޢިއްޔަތުންގެ ބޯކައިގެން ވެރިކަމަށް އަންނާނެގޮތެއްހޯދަންދޯ ކަލޯއަށް ބޯކެވޭނީ ރައިސްމައުމޫނާއި ގާސިމު އިބުރާހިމް މެންފަދައިން އުޅޭ ފައިސާވެރި ސިޔާސީމީހުންގެ ފަސްކުޅަދުމަދު ރައްޖެތެރެ ގަބުޅީނެގެ ބޮލެއް ހަމަލީ މިފަހަރަކު ނުކެވޭނެ އިންޝާﷲ މިގައުމުގެ ވެރިކަމަށް ދުވަހަކަުވެސްއަންނިއަކަށް ނާދެވެނެ\nއޮގަސްޓް 8, 2017 - 11:05\nމިހާރުވެސް ހައްދަވަނީ ހަމަ ދޮގު ޤާނޫން އަސީސީ ނޭގޭ ހާލުގަ ތިޔައީ އެއްވެސް އަގެއްހުރިމީހެއްނޫން . ތާއީދު ހޯއްދަވަނީ ސިހުރު ހާހޫރައިން ދިރޭތަކެތީގެ ލޭއަޅާ ބޮޑިބަތް ކާންދީގެން. އިރާދަފުޅުކުރެއްވިއްޔާ ތިޔަވަރުގެ ތަސައްވަރު ނުފުދޭމީހަކު މިޤަވްމުގެ ވެރިއަކަށް ދުވަހަކުވެސް އާދެވޭނެ ގޮތް ނުވުމަށް މާތް ﷲއަށް ދުޢާކުރަން\nއޮގަސްޓް 8, 2017 - 10:48\nމީނަމީ އިސްލާމް ދީނުގެ އުސޫލެއް ދަންނަމީހެއްނޫން. އެހެންވެ އެބުނީ ހަލާލުކަން ގެއްލުނު ވާހަކަ. ﷲ ތައާލާ އަންގަވާފައިވަނީ، އެކަލާނގެ ހަލާލުކުރެއްވި ކަމެއް ހަރާމް ނުކުރުމަށާއި، ހަރާމް ކުރެއްވި ކަމެއް ހަލާލު ނުކުރުމަށެވެ. އިއްތިހާދު ރޫޅުމަކީ ކަމެއް ހަރާމްވުން ކަމެއް ނެތް ބަޔާން ކުރައްވާފައި. އެކަމަކު ވައުދެއް ވުމަށްފަހު ގަދަރު ކުރުމަކީ، ފާފަވެރިވާނެކަމެއްކަން ވަނީ އަންގަވާފައި. ނަޝީދަކީ ކާކު ކަންކަން ހަލާލުކޮށް ހަރާމް ކުރާކަށް. ޖާހިލު ކަލޭގެ ގެ ހުރި ނުބައިނުލަފާކަމާއެވެ.\nއޮގަސްޓް 8, 2017 - 10:31\nކަލޭ އިގިރޭސިވިލާތުގަ ހުރުމުގެ ހަލާލުކަމެއްވެސްނެތް ތީދިވެހިންނައް އަނިޔާވެރިވެގެން ޖަލައް ލާފަހުއްޓަ މަކަރާ ހީލަތްހަދައިގެން ގޮސް އުޅޭމީހެއް މީނަހިއުޅެނީ އަހަރެމެންނައް ހަރާމާއި ހަލާލު ކިޔައިދޭން\nއޮގަސްޓް 8, 2017 - 10:25\nކަލޯ ތިޔޮތީ އަމިއްލެއަށް ސޯޓު ބޭލުވިފަ !\nއޮގަސްޓް 8, 2017 - 10:12\nވެރިކަމުގައި ބައިއަތު ހިފާމީހުން އަދު މާނަ ކުރަންޖެހޭނީ ޕާޓީތަކުގެ ނިސްބަތުން އެއްވެސް އިތުރު ޕާރޓީ އެއް އެ ބައިއަތުގައި އޮވެއްޖެ ނަމަ އަދި އެބައިއަތެއް މުޅިއަކުން ނުގެއްލޭނެ، ވީމާ ޔާމީނުގެ ވެރިކަމުގައި ބައިއަތުގައި 1 ޕާރޓީ އެބައޮތް\nއޮގަސްޓް 8, 2017 - 10:07\nބަޣާވަތުން ވެރިކަން ވައްޓާލީ ނޫންކަމާޢި، ﷲ ތަޢާލާ އަނިޔާވެރިޔާގެ އަތުން ވެރިކަން ނެންގެވީކަން މިގައުމުގައި ތިބި ތަންދޮރު ނޭނގޭ މީހުންނަށް އެނގެން މެދުވެރި ކުރެއްވިކަމަށްޓަކައި، ﷲ ތައާލާއަށް ހާސްހާސް ފަށުން ޝުކުރު ދަންނަވަން.\nއޮގަސްޓް 8, 2017 - 09:39\nކަލޯއަށް އަދި ތިޔަ ބުނެވުނީ ތެދު ވާހަައެއް ހެހެހެހހެހެ\nއޮގަސްޓް 8, 2017 - 09:19\nއެއްކަލަ މޮޔަ ކަލޭގެ އަނެއްކާ އެއްޗެކޭ ކިޔަން ފަށައިފި. ބަލަގަ ކަލެއެއް ނޫންތަ ބުނީ ބަޣާވާތަކުންނޭ ވެރިކަން ވައްޓާލީ ؟ ބޮލުގަ ބަޑި ޖައްސައިގެން އިސްތިއުފާދޭން މުޖްބޫރު ކުރުވީއޭ. މިހާރު އަނެއްކާ ތިޔަ ކިޔަނީ ކީކޭ ؟ މީ ކިތައް އަނގަ އަޮންނަ މީހެއްބާއޭ ހިތަށްއަރާ. ކޮންމެ އެއްޗެއް ކިޔަސް ކަލޭ ޖެހޭނީ މިރާއްޖޭގެ ވެރިކަން ހަރާން ކުރަން.\nއޮގަސްޓް 8, 2017 - 09:03\nބަލަ މިގައުމުގަ ކާކަށްބާ ތިކަން ނޭނގިގެން އުޅުނީ؟ އެހެންވީމައޭ އަހަރެމެން އެދުވަހު ބުނީ ކަލޭ ތިޔާ ކުޑަކުއްޖެކޭ ، ދެން ގޮނޑި ދުއްވަގަ .\nއޮގަސްޓް 8, 2017 - 09:01\nގާނޫނު އަސާސީ ރަނގަޅުކަން ސާފުވީ ވެރިކަން ވެއްޓުމުން ކަމަށް ކެނެރީގެ ނަޝީދު ބަދަވި ބުނާ އިރު އެއިރު އޭނާގެ ވެރިކަމުގައި އެމްޑީޕީ ޗެއާރ ޕާރސަން ގާތު އެބަދަވި ބުނެފައި އެބަހުއްޓޭ ގުޅަ ކުޅޭ ފަސް ގަނޑުގައި ގާނޫނު އަސާސީ ވީދާލި ވާހަކަ އެހެން ވެއްޖެނަމަ ތިމަންނާ ގެ ވެރިކަމުގައި ވެސް ގާނޫނު އަސާސީ ވީދާ ނުލެވެންވީ އެއްވެސް ސަބަބެއް ނެތް ކަމަށް. އޭނާގެ ވެރިކަން ވެއްޓުނީ ނުވަތަ ވައްޓާލީ އެއީ ދިވެހިންގެ ނަސީބެވެ. އެހެން ނަމަ މިހާރު މިރާއްޖެ އޮންނާނީ އިންޑިއާގެ އަޅުވެތި ކަމުގެ ދަށުގައެވެ. އޭނާގެ ވެރިކަމުގައި އޭނާ ކުރި ކަމަކީ އިންޑިއާގެ ނަމުގައި ފޭކް ކުންފުނި ތަކެއް އުފައްްދައިގެން އޭނާގެ އާއިލާ މީހުންނަށް ދައުލަތާއި ރައްޔިތުންގެ ޚަޒާނާ ހިބައިން ދިނީއެވެ. މީގެ މިސާލެއް މާލެ ސަރަަހައްދުގައި ކުނި ނައްތާލަން އެބަދަވި ދިން އިންޑިއާގެ ކުންފުންނަކީ އެއީ. އިންޑިއާގެ ސުޒުލާންގެ އެންމެ ހިއްސާ އެއް އޮވެފައި އަނެއް %99 ހިއްސާ އެއީ އޭނާގެ އެކެނބަނޑެ ބެއްޔާ އެއްގެ ހިއްސާ އޮންނަ ގޮތަށް އުފެދިފައިވާ ކުންފުންނެކެވެ. ދެން މާލެ ސަރަހައްދުގައި ކަރަންޓް ލާފައިވާ ކޮންމެ މީޓަރަކުން މަހަކު 500 ރުފިޔާ ނަގައިގެން ބަދަވި ކުނި އުކަން ސަރުކާރުގެ ބިން ތައް ހިލޭ ނަގައިގެން ގަންނަން އުޅުނު ގަނޑަކީ އެއީ ރޯމާ ދުވާލު ދައުލަތުގެ ޚަޒާނާއިން ވައްކަން ކުރުން ނޫން ދެން ކޮން ކަމެއް ތޯއެވެ. ރަންރީނދޫ ބޮޑޭ މިރާއްޖޭގައި ކޮށްފައިވާ ތިން އަހަރު ދުވަހުގެ ވެރިކަމަކީ އެއީ އޭނާ ބަތާ ހަރާމީ އެއް ކަން ރައްޔިތުންނަށް އެގިގެން ދިޔަ ތިން އަހަރު ދުވަހެވެ. އެވަރުގެ ބަތާ ހަރާމީ އެއްގެ ވެރިކަން ބަގާވާތަކުން ވައްޓާލުން އެއީ އެއްވެސް މައްސަލަ އެއް ނޫނެވެ. ރަންރީނދޫ ބޮޑޭ މިގައުމުގެ ވެރިކަމަށް ފާވުމުން ދޯ އޭނާގެ ވެރިކަން ބަގާވާތަކުން ވެސް ވައްޓާލަން ޖެހުނީ. އޭނާ ވެރިކަމަށް ފާ ނުވި ނަމަ ބަގާވާތަކުން އޭނާގެ ވެރިކަން ވައްޓަެެއެއް ނުލާނެ ދޯ. ދެން މިހާރު މިއޮތް ވެރިކަން ވައްޓާލަން އޭނާ ބޭނުން ނަމަ ޖެހޭނީ ދުނިޔޭގައި ތިންވަނަ ބޮޑު ހަނގުރާމަ ފެށެން. އެނޫން އެއްވެސް ގޮތެއް އެއަކު ނޯންނާނެއެވެ. ކެނެރީގެ ނަޝީދު ގަޔާ ދުރަށް ބުރު އަޅަން ޖެހޭނީ މަމެންގެ ވެރިކަން ވައްޓާލަން ބޭނުން ނަމަ،\nކަލޭތިހިރީ ހަމަހޭގަތަ ބޮލުގަބަޑިޖައްސައިގެން ވެރިކަން އަތުލީކަމައް ބުނެ މުޅިރާއްޖޭގަ ހުޅުޖަހާފަގޮސް އަދިވެސް ކުރެވުނުވަރު ކުޑައީދޯ މިހާރު އެންމެންނަށް އެނގޭ ތީދިވެހިންގެ ހަލާކުކަން\nއޮގަސްޓް 8, 2017 - 08:41\nކަލޯ ބުނި ބަޢާވާތަކޭ އެހެންވީމާ މިކަލޭގެ ކުރި ހުރިހާކަމެއް ވާނީ ޓެރަރިސްޓް އަމަލްތަކެއް ކަން މިކަލޭގެ އެއްބަސްވީ ގާސިމްގެ ޓީވީސްޓޭޝަން ރޯކޮއްލާ އޭނަގެ އެތަށް މުދަލެއްގައި ހުޅުގަޖާ ރޯކޮށްލާ އަދި މުޅިގައުމުގެ އެތަށް ބައްގެ މުދާ ރޯކޮށް އަންދާއަޅިޔަށް ހަދާލި ދުވަސް 8ފެބްރުއަރީ މިހާރު މިކަލޭގެ އެއބަސް އެވީ އަމިއްލަޔަށް މީނައަކީ ޓެރަރިސްޓް އަމްލްތަކެއް ހިންގިކަން އިތުރު ހުކުމެއް އަންނަންޖެހޭ 10އަހަރު\nއޮގަސްޓް 8, 2017 - 08:27\nކޯނީ ބުނެފިއްޔާ ކަލޯއަށް ހަމަ އޯކޭ............. މިޔޭ ތިބޭފުޅާގެ އަސްލު މައްސަލައަކީ. ޔޫ.ކޭ ގެ ޕަޕެޓެއްތީ. ނަތިންގްމޯ ނަތިންގް ލެސް............ ބަލަގަ ޔޫކޭ ކުއީންވެސް ވެރިކަން ކުރަނީ ނަހަލާލަށް. ގަބޫލް ކުރާނަންތޯ؟\nމުޒާހަރާއަށް މަގުތަކައް ނިކުންނަ މީހުންމަދުވީމަ އަނެއްކަ އަނެއްވާހަކަ ދައްކައިގެން މީހުންގެ ނަގޫ ފިއްތައިގެން ރާއްޖެހަލާކުކޮށްލަން ގޮވަނީ، އެންމެހައި ބޭފުޅުންނޭ ހޭއަރާ އަމިއްލަ އެދުމެއްގަ މީނަ ކޮންމެފަދަ ވާހަކައެއްވެސް ދައްކަފާނެކަން ރައްޔަތުން މިއަދު ހޭވެރިވާތި، ވެރިކަން ވެއްޓްނީމަ މުޅިގައުމު ހަލާކު ކޮއްލީ ކިޔެކޭ ކިޔާފަތޯ؟ އެކަމަކު އެމީހާގެ ދުލުން މިއަދު އެހެން ވާހަކައެއް، ރައްޔަތުންނޭ ހޭވެރިވާތި، މީ އަހަރެންވެސް މިޤައުމައް ހެޔޮއެދޭ މީކައްވާތީ ބުނި ހެޔޮބަހެއް\nއޮގަސްޓް 8, 2017 - 08:24\nބޯންޖެހޭ ބޮވެންޖެހޭ ނުބޮއެއް އެކުދިންނެއް ސަލާމަތެއް ނުވޭ- ގަންޖާބޯ.\nދިވެހިންނަށް ރަނގަޅު އަފިހުނެއް ދޭންޖެހޭ. އަފިހުން ރާޒާ\nއޮގަސްޓް 8, 2017 - 08:22\nވެރިކަން ގެއްލުނީ އިއްތިޙާދު ރޫޅިގެނެއް ނޫނެވެ. ވެރިކަން ދެއްވި ފަރާތް އޮޅި ޝައިތާނާ އަށް އިޖާބަ ދިނުމުން ވެރިކަން ދެއްވި ފަރާތުން އެ ވެރިކަން އަތުލައްވާ ކަލޭ ނިކަމެތި ކުރެއްވީ އެވެ. މިއަދު ކަލެއަކީ ބޮޑު ކުށްވެރިއެއް ކަން ޚުދު ކަލޭވެސް ގަބޫލު ކުރަމުއެވެ. އަދި އިތުރު ދަޢުވާތައް ކަލޭގެ މައްޗަށް އުފުލޭނެ އެވެ....!!!\nއޮގަސްޓް 8, 2017 - 08:18\nރިލްވާން ގެއްލުމުގައި ސިޔާސީ ބޮޑުންގެ އަތެއް މީގައިވާ ކަމީ އެއީ ކަށަވަރުވެ ޔަގީން ވާ ކަމެކެވެ. މިކަން ހުއްޓުވޭނީ މިރާއްޖޭގެ މަޖްލީހުގެ ޖަލްސާ ތަކުގައި ބަނޑު މުސާރަ އަށް ބެއްދުން ހުއްޓި އަދި އެތަނުގައި އަޑުގަދަ ކޮށް ވައްތަރު ޖައްސާ ހެދުން ހުއްޓިގެންނެވެ. އެކަން ކުރެވޭނީ ސަރުކާރަށް ސްޕްރީމް ކޯޓް މެދުވެރިކޮށް. އެކަން ކުރެވޭނެ ގާނޫނު އަސާސީގެ 144 ވަނަ މާއްދާގެ ދަށުން. މަޖްލީހުގެ އިދާރާގެ މައްޗަށާއި އަދި މުޅިމަޖްލީސް ތަމްސީލް ކުރާ ހުރިހާ މެމްބަރުންގެ މައްޗަށް ސްޕްރީމް ކޯޓުން ހުކުމެއް ނެރެންވީ މަޖްލީހުގެ ގޯތިތެރޭގައި އާއި އަދި މަޖްލީހުގެ ޖަލްސާ ކުރާ މާލަމުގައި މެމްބަރުން އުޅެން ޖެހޭނެ ގޮތުގެ ގައިޑް ލައިނެއް. އެއިރުން މިކަން ރަނގަޅު ވީއެވެ.\nއޮގަސްޓް 8, 2017 - 08:14\nނަޝީދަކީ ޑިމޮކްރަސީގެ ހިޔަނީގައި ވެރިކަމަށް އައިސް، ގައުމަށް ފައިދާ ހުރި އެއްވެސް ކަމެއްނުކޮށް، ކުރެވެން އޮތްހާ ނުލަފާ ކަމެއް ކުރި މީހެކެވެ. ގައުމު ގައުމެއްގެ ގޮތުގައި އޮންނަ ކަން އެނގޭނީ އެ ގައުމެއްގައި ދުޅަހެޔޮ އިގްތިޞޯދެއް އޮތުމެވެ. ނަޝީދުގެ3އަހަރުގެ ދައުރު ގައި. ގައުމުގެ އިގްތިޞޯދު އޮތީ އިނދަޖެހިފައެވެ. ގައުމީ ރިޒާވް ހުސްވެފައެވެ. ސިއްޙީ ނިޒާމުން ވެސް ވިޔަފާރިކުރަން އުޅެ އެ ނިޒާމު ވެސް އޮތީ ފެއިލްވެ އިނދަޖެހިފައެވެ. ގައުމު އޮތީ ދަރަނިވެރިވެ ބޭންކްރަޕްސީ އިޢުލާން ކުރާ ހިސާބު ގައެވެ. އިނގިރޭސި ވިލާތުގައި ހުންނަ ދިވެހި ސަފީރަކީވެސް އިނގިރޭސިއެކެވެ. ރައީސް އޮފީހުގައި ގައުމު ހިންގާނެ ގޮތްކިޔާދޭން ތިބެނީ ވެސް އިނގިރޭސިންނެވެ. ސިވިލް ސާރވަންޓުންގެ މުސާރަ ކުޑަކޮށް އެމީހުނަށް އަމިއްލަ މަސައްކަތެއް ވެސް ނުކުރެވޭވަރަށް ރަސްމީ ގަޑި އިތުރު ކޮށްފިއެވެ. އެއްވެސް މަގްބޫލް ޢުޛުރަކާ ނުލައި ޑޮލަރުގެ އަގު ބޮޑުކޮށްފިއެވެ. އޭގެ ސަބަބުން ތަކެތީގެ އަގު އިންތިހާއަށް އުފުލިއްޖެ އެވެ. ލާދީނިއްޔަތާ ފާޙިޝް ކަންކަމަށް ގޮވާލާ ދީނަށް ފުރަގަސް ދިނުމުން ގައުމުން ބަރަކާތް ކެނޑި ރިޒްޤް ދަތިވެއްޖެއެވެ. ކަނޑަކު މަހެއް ނެތެވެ. ތެލުގެ އަގު ދުނިޔޭގެ މާކެޓްގައި ދެފަހަރު ހެޔޮވި އިރުވެސް ރާއްޖޭގައި ތެލުގެ އަގުހެޔޮ ނުކުރި އެވެ. އާދައިގެ ކުޑަސައިކަލެއްގެ ޕެޓްރޯލް ޓޭންކް -/50ރ ގެ ތެލުން ނުފުރެއެވެ. ތަދުބޭހަކަށްވެސް ޑޮލަރެއް ނުލިބެއެވެ. ޖީއެމް އާރަށް އެއަރޕޯޓް ވިއްކާލާ އޭގެ އެއްބަސް ވުމަށްވެސް ފަހުން އެމީހުން ބުނިހާ ގޮތަކަށް ބަދަލު ގެނެސްދިނެވެ. އެގޮތުން ކުރިން އެއްބަސްވުމުގައި އިން، އެއަރޕޯޓްގެ ތެޔޮވިއްކައިގެން އޭގެ ފައިދާއިން 15% ދިވެހި ދައުލަތައް ދޭގޮތައްއޮތް ނުކުތާ އިސްލާހުކޮށް 1% އަށް ބަދަލުކުރި އެވެ. ކޮރަޕްޝަން ޢާއްމުވެ. މުޅިގައުމުގައި ފަގީރުކަން ޢާއްމު ވެއްޖެއެވެ. މާތްކަލާކޯ އެވެ. އެއީ ބިރުވެރި ނިކަމެތި ތިން އަހަރެވެ. އެހެންވެގެން އަހަރެމެން މިއަދުވެސް މާތްﷲގެ ކިބަފުޅަށް ދުޢާ ދަންނަވަނީ ، އޭ ހައްދަވާ ބޮޑުކުރެއްވި ރަސްކަލާކޯއޭ މިނުބައި ޖައްބާރު ކެރަފާ ނަޝީދު އަޅަމެންގެ މައްޗަށް ދެވަނަ ފަހަރަށް ވެރި ނުކުރައްވާ ފާނދޭވެ. އަދި އޭނާގެ ފަހަތުގައި ތިބި އޭނާގެ ވާގިވެރިންކުރެ މީހަކުވެސް އަޅަމެން ދިވެހި ރައްޔިތުންގެ މައްޗަށް ވެރި ނުކުރައްވާ ފާނދޭވެ...!! އާމީން.\nއޮގަސްޓް 8, 2017 - 10:56\nއާމީން، އާމީން، އާމީން.\nހޫނ! ދެން ތިހެންކިޔައިގެން އަހަރެމެންގެ ހިތް ހޯދަން އުޅޭނެ ކަމެއްނެތް. ތިޔައީ ޔަހުދީންގެ ގޮތް. ނިކަން ބަލާ ފަލަސްތީނު މީހުން މަރައި ހޮސްކޮށްފަ އިރުކޮޅަކުން އެއީ އޮޅުމެކޭ މަޢާފޭ ކިޔާނެ. އެމެރިކާވެސް އެގޮތް. ޞުލްޙަ ކުރާށޭ ކިޔައިގެން އަފްޣާނިސްތާނާއި އިރާނުގައި ތިބެގެން މުސްލިމުން މަރާލާފަ ބުނާނެ އެއީ އޮޅުމަކުން ވީކަމެކޭ. ހަމައެފަދަ ތިވެސް. ސަލާމް\nއޮގަސްޓް 8, 2017 - 08:13\nރަންރީނދޫ ބޮޑޭ މިރާއްޖޭގައި ކުރި ވެރިކަމަކީ އެއީ މާފިޔާ ގޭންގް އަކުން ރާއްޖޭގައި ވެރިކަން ކުރުމާއި އެއްފަދަ ކަމެކެވެ. އޭނާގެ ވެރިކަމުގައި ގައުމަށް ގައްދާރުވެފައިވާ ޑީބީ މެންނަށް ނޭޝަނަލް ޑިޒާސްޓަރ މެނޭޖްމެންޓް ސެންޓަރު ހަވާލު ކުރުމުން ޑީބީ މެން ކުރި ކަމަކީ އެތަނުގެ ބަޖެޓްގައި ހުރި 250 މިލިއަން ރުފިޔާ ވަގު އިންވޮއިސް ތަކެއް ހަދައިގެން ދަވާލީ އެވެ. ދެން ހުޅުދޫ ލަބިއްޓެ ގްރޫޕް ކުރި ކަމަކީ އައްޑޫ އިންޖީނުގޭގައި ބުރަފައްޗެއް ޖަހަން ނަމުގައ9މިލިއަން ޑޮލަރު ސަރުކާރުގެ ބަޖެޓުން ދަވާލައިގެން އިންޑިއާ ގެ ސުޒުލާން ކުންފުނިން ބުރަފަތި ޖަހަނީ އޭ ކިޔާ ދަގަނޑު ހޮޅިއެއް މާލޭން ގަނެގެން ގޮސް އަތިރި މަތީގައި ޖަހާ އޭގައި ޓިނުން ހަދާފައިވާ ބުރަފައްޗެއް ޖަހާ ފައިސާ ގަނޑު މަޅާލީ އެވެ. ދެން ޓްވިޓަރޭމެން ކުރި ކަމަކީ ރައީސް އޮފީސް ބަޖެޓް ދަވާލައިގެން އޭނާ ގެންގުޅޭ ރަންޑިން ގޮވައިގެން ގޮސް އައްޑޫގައި އޮވެ އެތައް ސަތޭކަ މިލިއަން ރުފިޔާ އަށް އޭނާ އަށް ބައި އަޅާ ގޮތަށް އޮޑި ދޯނި ފަހަރު ހިފައިގެން އެތައް ސަތޭކަ މިލިއަން ރުފިޔާ އެއް ރައީސް އޮފީހުގެ ބަޖެޓުން ކައްވާލީ އެވެ. އެހެންވެ ޓްވިޓަރޭ މެން މިހާރު މާލޭގައި ބައިލައްކަ ރުފިޔާ މަހުކުލީގައި އެންމެ އަގު ބޮޑު އެޕާރޓްމެންޓްސް ތަކުގައި މާލޭގައި މިހާރު ވެސް އެއުޅެވެނީ އަތުން ފައިން އެއްވެސް މަސައްކަތެއް ނުކޮށް ތިބޭއިރު ވެސް. މީ ރަންރީނދޫ ބޮޑޭ ވަގު ކަލޭގެ ވެރިކަން ކުރިއިރު އޭނާ ފަސްމާ މުލު ފަސް ވަގުންގެ ޓީމް ގޮވައިގެން ކޮށްފައިވާ ކަންކަމުގެ ކުޑަ މިންވަރެކޭ މަމެން ބުނަން ނެތީމު ދޯ.\nއޮގަސްޓް 8, 2017 - 08:11\nބަލަ ކުރިން ބުނި ބަޑިޖައްސައިގެނޭ.\nއޮގަސްޓް 8, 2017 - 08:10\nއިންޝާﷲ ޔާމީން 2018 ކާމިޔާބު ކުރާނެ. ހުރިހާ ކަމެއް މޮޅަށް ދެނެވޮޑިގެންވަނީ ﷲ.\nއޮގަސްޓް 8, 2017 - 08:08\nއެމްޑީޕީއަށް ވެރިކަން ހޯދަދޭން ޕާޓީއަށް އިޚުލާޞްތެރި ގިނަ ބަޔަކު ކުރި ބުރަ މަސައްކަތުން ވެރިކަން ލިބުނީމަ، އެމްޑީޕީއަށް މިވަރުގެ ކެއްސެއް ދިން މީހަކު ދެން ކޮން އަނގައެއް އަރުވާކަށްތަ... ތިމާ ބޮއެ ކަޅިއަރާގެންހުރެ އިސްތިއުފާ ދީފަ... ފަހުން ބަޑި ޖެއްސީއޭ، ބަޣާވާތެކޭ ކިޔާފަ މިއަދު ތި ދައްކާ ވާހަކައިން ތި ކަލޭގެ ހުރި ނާޤާބިލްކަން މިހިރަގެން ބޭޒާރުވަނީ... ދެން، ދެން ހަމަ ދުވަހަކުވެސް ތި ޔަހޫދީ ކަލޭގެ އަށް ވޯޓެއް ނުދޭނެން..\nއޮގަސްޓް 8, 2017 - 08:03\nމުޒާހަރާ ތި ކުރަނީނު ކޮންމެ 24 ގަޑިއިރަކުން ދެފަހަރު! ބޭނުން އެއްޗެއް އެބަ ކިޔޭނު ކޮންމެ ރެޔަކު ލިޔާ ރިޕޯޓުގައިވެސް! މިނިވަންކަން ނެތިފަ ކޮބައި އެހެންވީމާ! ހަމަ އެކަނި މިނިވަންކަންނެތީ މީހުންގެ ޢަބުރު ކަތިލުމުގެ! އެކަންވެސް ކުރަންވީ ޖަވާބުދާރީ ވެވޭނެންޏާ! ހުރަހެއް ނެތް! ތިގޮތަށް ތެޅިތެޅިތިއްބާ 2018 ގައިވެސް ރައީސްޔާމީން ހޮވާފަ ހުއްޓާލާނީ އިރާދަކުރެއްވިއްޔާ!\nއޮގަސްޓް 8, 2017 - 08:00\nހަމަ އަންތަރީސް ވެއްޖެ... ބަޣާވާތެކޭ ކިޔާފަ ކުރިން ހެދިހާދޮހުތައް ކޮބާ!!! އެދުވަހު ކަންތައް ވީ ގޮތް އަދިވެސް ތަފާތު ގޮތްގޮތައް ބުނާނެކަން ޔަގީން... ތާރީޚް ދައްކާ ގޮތުން ތިއައްވުރެން ނާގާބިލް ވެރިޔަކު މި ދިވެހި ވެރިކަމަށް އައިސްފައެއް ނުވޭ....\nއޮގަސްޓް 8, 2017 - 15:39\nތަންތަނުގައި ހުޅުޖަހާ އަންދާލި ބަދަލު ހޯދާ\nއޮގަސްޓް 8, 2017 - 07:56\nއިއްތިހާދު ރޫޅާލީ ކެނެރީގެ ނަޝީދު ވޯޓް ގައި އޮޅުވާލައިގެން ވެރިކަމަށް އައިސް އޭނާ ރައްޔިތުންނަށް އޮޅުވާލައިގެން އޭނާ ދަ ބަތާ ހަރާމީ އުސޫލުން ވެރިކަން ކުރަން އުޅުމުންނެވެ. މަމެން ޕިންކީން އިއްތިހާދު ނުރޫޅާތީވެ ދޯ ޖޭޕީ އަށް އެހާ ގިނަ އަދަދެއްގެ މަޖްލީހުގެ ގޮނޑި ލިބުނީ. އެމްޑީއޭ އަށް އެހާ ގިނަ އަދަދެއްގެ ގޮނޑި ލިބުނީ. ކެނެރީގެ ނަޝީދު މިރާއްޖޭގައި ކުރި ވެރިކަމަކީ އެއީ ރޯމާ ދުވާލު ދައުލަތުގެ ޚަޒާނާ އިން ވައްކަން ކުރުން ފަދަ ކަމެއް ކަން އެއޮތީ އޮޑިޓް ރިޕޯރޓް އިން ފެންނާން އެވެ. އެބަދަވި ޖީއެމްއާރަށް އެެއާރޕޯރޓް ވިއްކާލަން ބިޑް ޑޮކިއުމެންޓް ތައްޔާރު ކުރީ ޖީއެމްއާރުން ސްޕޮންސަރ ކޮށްގެން ޔޫކޭ ގެ ބާރ އެއްގައި ރާ ސާރވް ކުރާ ވެއިޓަރަކު ރާއްޖެ އަށް ގެނެސްގެންނެވެ. މިފަދަ ބަތާހަރާމީ އުސޫލުން އެކަލޭގެ ވެރިކަން ކޮށްފައިވަނީ. ދެން ޖީއެމްއާރަށް އެއާރޕޯރޓް ވިއްކާލިއިރު އެތަނުގެ އަގަކީ 550 މިލިއަން ޑޮލަރު ކަމަށްވާއިރު އެކަލޭގެ ކުރި ކަމަކީ އެތަނުން ދައުލަތަށް އެންމެ 50 މިިލިއަން ޑޮލަރު ޖީއެމްއާރުން އަތުލާ 250 މިލިއަން ޑޮލަރު އޭނާ ކަޓްގެ ގޮތުގައި ކައްވާލައިގެން އެފައިސާ އިިން ބަޔެއް ޓްވިޓަރޭ މެންނާއި ހަވާލު ކޮށް ޓްވިޓަރޭ މެން އެއަށް ދަގަނޑު ޖަނގިޔަލާއި ދަގަނޑު ބުރާ ގަނެގެން ކަނޑު ފައްތާ ފިލްމް ކުޅުނީ ބަދަވި މަޝްހޫރު ވާން ވެގެން. ކަނޑު ފައްތާ ފިލްމް ވެސް ވީ ފްލޮޕް އެވެ. ކެނެރީގެ ނަޝީދު އަށް ކުޅެން އިނގޭ ފިލްމް ހުންނަ ފަރުގައި އުޅޭ ރަތް މަސް ތަކަށް ވެސް އިނގޭނެ ފިލްމް ކުޅެން. ކަން މިހެން ހުރުމުން ކެނެރީގެ ނަޝީދު އަކީ އެއީ ދުވަހަަކު ވެސް ތެދަށް ވާހަކަ ދައްކަން ދަންނަ ބަދައްވަކަށް ނުވާތީވެ އޭނާ ވާހަކަ ދައްކާނީ މުޅިން ވެސް ގައުމަށް ގައްދާރު ވާ ގޮތަށް ބަތާހަރާމީ އުސޫލުން ކަމަށްވާތީވެ އޭނާ ދައްކާ ވާހަކަ އެއް ގޮތަކަށް ވެސް ރައްޔިތުން އަޑު އަހައިގެން ނުވާނެއެވެ. އޭނާ އެކަން ކަން ކުރީ އެގޮތަށް ކަން އެހެރީ ފެންނާން އޭނާގެ ވެރިކަމުގެ އޮޑިޓް ރިޕޯރޓްސް ތަކުން.\nއޮގަސްޓް 8, 2017 - 07:51\nތީވެސް ކެރޭ ލީޑަރުން ޕާޓީ ހިންގާ ގޮތްހެއްޔެވެ؟ ނިކަން ކެރޭކަން ދަައްކާލަން ލަންކާއަށްވުރެން ވެސް ކައިރިއަށް ރާއްޖޭގެ ވަސްޖެހޭ ހިސާބަށް ޖެހިލަން ނުކުރިގެން ތިއުޅެނީ ޓެރަރިސްޓެއްކަން އަމިއްލައަށްވެސް ގަބޫލު ކުރެވޭތީދޯއެވެ؟ ޖަލުގެ ތޭރިތަކުގެ ބިއްދަށުގައި މަންޑޭލާ އުޅުއްވި ގޮތަށް އުޅެން ނުކެރޭ ފިނޑިއަކު ރައްޔިތުންގެ ހައްގުގައި ޖަލުގައި އޮވެދާނެ ކަމަށް ބުނީ ކޯއްޗެއް ދައްކަން ހެއްޔެވެ؟\nއޮގަސްޓް 8, 2017 - 06:59\nއަވަހަށް ރޯކުރަން ގޮވާލާ. ބޮޑު މުރުތައްދު.\nއޮގަސްޓް 8, 2017 - 06:58\nބަލައިސްތިއުފާ ޖެހިގެން އައިދުވަހު ތަންތަނުގައި ހުޅުޖެހީ ހަމާއިގެ ހުރެގެންތ؟ ބަލަގަ ތިނުވާނެ ތިނޫހެން ގޮތެއް ތިވާނީ ތިޔަށް މިހާރު ވެސް ހަމައިގައި ހުރިހެން ވަރަށް ހީނުވެ ދ؟\nއޮގަސްޓް 8, 2017 - 06:31\nމިހާރު ވަރަށް ސާފުކޮށް އެގިއްޖެ ތި އުޅުއްވަނީ ބަދަލަށް ބަދަލު ހިފަންކަން. ތިބޭފުޅާ އިސްތިއުފާ ދިނޭ ކިޔާފަ ވެރިކަން ކުރާ އެންމެން އިސްތިއުފާ ދޭންޖެހޭތަ. ވެލްޒިނީހެން ވީޑިއޯ އާއި އޯޑިއޯ ކޮޅު ކޮޅު ފޮނުވަ ފޮނުވާ ހުރޭ...\nއޮގަސްޓް 8, 2017 - 06:21\nއެކަމަކު ކަލޭ ޖަކަށް ނުލާނެ ކަމަށް ކޯނީ ރިޕޯޓާ އަނެއްރިޕޯޓެއްގަ ހުތިހާ ވާހސކައާ ތިމސބްނައސކީވެސް ޚުދުމުހްތާރު ވެރިއެކޭ މިހާރު ބުންޏަސް އެކަން ގަބޫލުކުރާނެ މީހަކު ނެތް. ޥެރިކަން ނުހިންގިގެން އައި ރުޅީގަ ގައުމު އަންދާލީ. ޑރ..އަފްރާޝިމް ކަތިލެވިގެން ދިޔައީ. ކޮބާ ލަދުހަޔާްތް\nއޮގަސްޓް 8, 2017 - 06:16\nމިސޮރުވެސް ނިޔަތްގަތީ ހުދުމުހުތާރު ވެރިކަމެއް ކުރަން ދޯ.... ކުރެވިއްޖެ އެއްނު... ދެން އަތް ޖަހާ...\nއޮގަސްޓް 8, 2017 - 06:12\nތިއީ ދެންކާކު؟ޗުސް ކަލޭގެ މޫނަށް!\nއޮގަސްޓް 8, 2017 - 06:10\nތިއީދެންކާކު!ބޯންޖެހޭނެއޭ ބޮވެންޖެހޭނެއޭ ބޮއިގެންނޫނީ ފަރަކު ނުޖޭނެއޭ ބުނި މަރުދޮޅިއެއްނު ތީ. ބޮއިބޮއި ސޮނި ވެއްޓި ވެއްޓި ހުރި މީހެއް . މަގޭ ރާއްޖެ ތި ނުބައި ބައިގަޑުން ރައްކާތެރިކުރއްވާށި!އާމީން.\nއޮގަސްޓް 8, 2017 - 04:07\nޚުދުމުޚުތާޜުވެރިޔާ. މީ ހާދަހާ ލަދުކުޑަ އިންސާނެކޭދޯ! އަދިވެސް އެމްޑީޕީ މީހުންނަށް މީނަވަރެއް ނޯންނާނެ. ދެން ތިބޭ އަނގަ ލުނބޯހުތެއްހެން ހަދައިގެން . އެވަރުންވެސް އަތްތިލަބަޑިޖަހާތަން ފެނުނު މީނާގެ އައުވާނުން. ބަޣާވާތެކޭ ކިޔައިގެން ރައްޔިތުންގެ ބޮލުގައ އެޅުވި ބަދުނާމަށްޓަކާ ވެސް މީނާގެ މައްޗަށް އަނެއް ތަހުގީގެއް ހިންގާފައި އަދި 13 އަހަރަށް ޖަލު ހުކުމް އިތުރުކުރަން ގޮވާލަން. މީނާ ދެއްކި ވާހަކަ އަޑުއިވުނުބާ އަބްދުﷲ ރިޔާޒަށް. ބާޣީ ރިޔާޒު އިނީ ހެވިފައި އަތްޖަހަން. އަންނިކަންކުރި ގޮތް އެއޮތީ ވަރަށް ސާފުކޮށް ބުނެފައި. ދެން ލަލަލާ\nއޮގަސްޓް 8, 2017 - 03:15\nމީތި އަދި ތިރިވާނެ އިރާދަފުޅުން.\nއޮގަސްޓް 8, 2017 - 01:25\nކޮބާ ބޮލުގަ ޖެއްސި ބަޑި؟\nމަސްތުވެގެން ހުރެކުރެވިދާނެ ކޮންމެކަމެއްވެސް ކަލޭ އެކަންގަބޫލުކޮށްފިންދޯ\nއެއީ މަސްތުވާ މީހެއް ވެރިކަމާހުރެވެސް.\nއޮގަސްޓް 8, 2017 - 00:43\nނަސީދު މިހާރު ގަބޫލް ކޮށްފިން ދޯ ވެރިކަން ކުރެވުނީ ރަގަޅަށް ނޫންކަން. ބަލަ މިހާރު މިހުރީ ނަޝީދު ކަހަލަ މީހެއްނޫނޭ. ރައީސް ޔާމީން އިސްތިއުފާ އެއް ނުދޭނެ. ދެން އަތް ޖަހާ.\nއޮގަސްޓް 8, 2017 - 00:24\n" ހެއްލުމަކީ ގެއްލުމެއް " ! ނަޝީދުވެސް ގެއްލެން ޖެހުނީ އެންމެކައިރީގަ ގެންގުޅުނު މީހުން ލަޑުދިނީމަ ! ޔާމީނުވެސް ގެއްލިގެން ދަނީ އެންމެ އަރިސްމީހުން ލަޑުދިނީމަ ! ބެދޭ މަޅިއެއް ނުފެންނާނެ ! އެހެންވީމަ ބުނަނީ ސިކުޑިއަށް ނުވިސްނޭވަރަށް ކަންކުރަން ނޫޅޭށޭ !\nއޮގަސްޓް 8, 2017 - 00:19\nސުބްޙާނަﷲ.. އަމިއްލައަށްތިޔަ އެއްބަސްވީ ހުދުމުޚްތާރު ވެރިކަމަކަށް ފުރޮޅާލަން އުޅުނުކަން.\nއޮގަސްޓް 8, 2017 - 00:16\nކީރިތި ޤުރުއާން ގައި މާރީތިކޮއް އެއޮތީ އަންގަވާފަ އަހުދު އުވާލީމަ ވާނެގޮތް. - ކޯނީ ރިޕޯރޓް ވޯރކެއް ނުކުރާނެ ގިޔާމަތް ދުވަހުން.\nއޮގަސްޓް 8, 2017 - 00:10\nވެރިކަން ގެއްލުނީ ތިމާ ހެއްދެވި ފަރާތް ﷲ ސުބުހާނަހޫ ވަތައާލާ ދެއްވި އެއްމެ ބޮޑު ނިއުމަތް މަތިން ހަންދާން ނައތާލާފަ ކާފަރުން ނާ ގުޅީ ތިމާ އައް މިދުނިޔޭގަ ދެއްކެވި އިމްތިހާނުން ފެއިލްވެ ކާފަރުންގެ ލޯބި ހޯދަން ވެގެން އުޅެންހާދާން. މިހާރު ތި ފެންނަނީ އެކަލާނގެ ކުޅަދުންވަތަކަމުގެ ހެކި. އަޅަމެންގެ ރާސޫލާ ސައްލައްﷲ އަލައިހި ވައްސަލަމް އައް ފާޅުގަ މާލާމަތް ކޮއް ﷲ ސުބުހާނަހޫ ވަތައާލާ އާޔަތްތަކައް މަލާމަތް ކުރިކަމުގެ ސަޒާ، އަވަހައް ތައުބާވޭ. ހުރިހާ ކަމެއް މޮޅައްދެނެވޮޑިގެންވަނީ އަޅަމެން ހެއްދެވި މާތް ރަސްކަލާނގެ.\nރަސޫލާ އަށާއި އިސްލާމްދީނަށް މަލާމާތާއި ފުރައްސާރަ ކޮށް، ގޮންޖެހުމުގެ އަދަބު އެކަލޭގެއަށް އެލިބުނީ.\nއޮގަސްޓް 8, 2017 - 00:07\nލަހުން ނަމަވެސް އެއްބަސް ވީ ތީ އުފާކޮއްފިން...... ވެރިކަމަށް ދަހިވެތިވެގެން ގޮސް ހުސް ވާއިރުވެސް ނޭނގޭ ދޯ........ބޭޒާރު ވުން ނޫން އިތުރުގޮތެއް ނެތީ ދޯ\nއޮގަސްޓް 7, 2017 - 23:47\nބަދަވި މާލޭގައި ފްލެޓް އަޅަންވެސް ކުރި ކަމަކީ ބަދަވިގެ އާއިލާ މީހުން އަޑީގައި ތިބެގެން ކުންފުންޏެއް ހަދައިގެން އެކުންފުނިން އަރަބިއްޔާ ތެރޭގައި ފްލެޓްސް އަޅަން ހަދައިގެން ފްލެޓް ސްކީމް ވެސް ފެއިލްވީ. އޭނާ ގެ ވެރިކަމަކީ އެއީ އޭނާ ބަތާ ހަރާމީ އުސޫލުން ދަހަރާމް ކޯރުން ވެރިކަން ކުރާ ގޮތާށް ދިވެހި ވިޔަފާރި ވެރިން ފުނޑާލާ އިންޑިޔާ އަށް ރާއްޖެ ވިއްކާލަން ބަދަވި ކުރި ބަތާ ހަރާމީ ވެރިކަމެކެކެވެ. އެހެންވެ މަމެން އޭނާ އަށް ކިޔަނީ ދަހަރާމް ކޯރު އެވެ.\nއޮގަސްޓް 7, 2017 - 23:36\nއެހެން ވިއްޔާ މީނަ ހިފާ ހައްޔަރު ކުރޭ. ބަޢާވާތޭ ކިޔައިގެން ހިންގި ހުރިހާ ހަރާކާތެއްގެ ޒިންމާ ނަގަންޖެހޭ...\nއޮގަސްޓް 7, 2017 - 23:32\nހަމާއިގަ ހުރި ވަގުތުކޮޅެއް ހެންހީވަނީ\nއޮގަސްޓް 7, 2017 - 23:30\nބަލަ ކުރިން ބުނި ބަގާވާތެކޭ.މިހާރު ކަންކަން ކުރެވުނު ގޮތުން.މަމެން ނަށް އެނގޭ ވެރިކަންގެއްލުނީ އެކަން ކުރަން ނޭގުނީމަ ކަން. އެއީ ހުރިހާ މީހުން ގައިގަ ފިރުމަން ހުންނަ މިހެއްނުން. އެވެރިޔަކު މިދުނިޔެއަށް އައިތަ. އެމިހަކީ ގިނަބަޔަކު އެދޭ ގޮތަށް ނުވަތަ މަދުބަޔަކު ރުހޭގޮތަށް ވިޔަސް އެވަގުތެއްގަ ގައުމަށް އެންމެ ރަނގަޅު ނިންމުން ނިންމާމިހާ.އެއި 3ސިފައިން ނުރުހުނީމަ ޑިމޮކުރަސީއެޭކިޔައިފަ ގައުމުދުކޮށް ލާމީހެއްނުން.\nއޮގަސްޓް 7, 2017 - 23:27\n3 ގަޑިއިރު ކުރިން 34\n14 ގަޑިއިރު ކުރިން 53


Hohalhain kudhin salaamai kuran ulhunu daivaraku maruvejje | Mihaaru\nހޮހަޅައިގައި ތިބި ކުދިންނަށް އޮކްސިޖަން ފުޅި ފޯރުކޮށް ދިނުމަށް ފަހު އަނބުރި ހޮހަޅައިން ނުކުންނަން ދަނިކޮށް އޮކްސިޖަން ހުސްވެގެން މަރުވި ސަމަން ގުނާން.\nހޮހަޅައިން ކުދިން ސަލާމަތް ކުރަން އުޅުނު ޑައިވަރަކު މަރުވެއްޖެ\n06 ޖުލައި 2018 - 09:52 10 comments\nބެންކޮކް (ޖުލައި 6) - ތައިލެންޑުގެ ހޮހަޅައިގައި ތާށިވި 12 ކުދިންނާއި ކޯޗު ސަލާމަތް ކުރުމުގައި އެހީތެރިވެދޭން އުޅުނު ތައި ނޭވީގެ ކުރީގެ ޑައިވަރަކު ރޭ ދަންވަރު މަރު ވެއްޖެ އެވެ.\nކުރީގެ ސާޖެންޓެއް ކަމަށްވާ އުމުރުން 38 އަހަރުގެ ސަމަން ގުނާން ރޭ ދަންވަރު ތައިލެންޑް ގަޑިން2ޖެހިއިރު މަރުވީ ހޮހަޅައިގައި ތިބި ކުދިންނަށް ބައެއް ތަކެތި ފޯރުކޮށްދިނުމަށް ފަހު އެނބުރި ހޮހަޅައިން ނުކުތުމަށް އައި މަގުމަތީގައި އޮކްސިޖަން ހުސްވެގެންނެވެ.\nކުދިން ސަލާމަތް ކުރުމުގެ މަސައްކަތުގައި އޭނާ ބައިވެރިވީ ވޮލަންޓިއަރެއްގެ ގޮތުންނެވެ. ތަމް ލުއާން ހޮހަޅައިގައި ކުދިން ތާށިވި ފަހުން އެ ކުދިން ސަލާމަތް ކުރުމުގެ އޮޕަރޭޝަން ފެށުމާ އެކު ގުނާންގެ އެހީތެރިކަން ލިބެމުން އަންނަ ކަމަށް ޗިއާން ރައި ޕްރޮވިންސްގެ ޑިޕިއުޓީ ގަވަރުނަރު ޕަސަކޯން ބޫންޔަލަކް ވިދާޅުވި އެވެ. ގުއާންގެ ހަށިގަނޑު ހޮހަޅައިން ނެރެދީފައި ވަނީ އޭނާގެ ޑައިވް ޕާޓްނަރެވެ.\nކުދިން ސަލާމަތް ކުރުމުގެ އޮޕަރޭޝަނުގައި ތަޖްރިބާކާރު ޑައިވަރަކު މަރުވުމަކީ އެ މަސައްކަތުގެ ނުރައްކާތެރިކަން ބޮޑުކަން އަންދައިދޭ ކަމެއް ކަމަށް އޮފިޝަލުން ބުނެ އެވެ. ހޮހަޅައިގެ ތެރޭގައި ބޮޑުވެފައިވާ ފެންގަނޑު ހުރަސްކުރަން ތަޖްރިބާކާރު ޑައިވަރުންނަށް ވެސް ފަސް ގަޑިއިރު ހޭދަވެ އެވެ.\nހޮހަޅައިގައި ތިބި ކުދިންނަށް އެހީ ފޯރުކޮށްދިނުމުގެ މަސައްކަތް ތައި ނޭވީ ސީލުން ދަނީ ހުއްޓުމެއް ނެތި ކުރަމުން. --ފޮޓޯ: އޭއެފްޕީ\nތައި ސީލް ކޮމާންޑަރެއް ކަމަށްވާ އަކޯން ޔޫކޮންގްކައެ ބުނީ ޑައިވަރަކު މަރުވި ނަމަވެސް ކުދިން ސަލާމަތް ކުރުމުގެ އޮޕަރޭޝަން ކުރިއަށް ގެންދެވޭނެ ކަމުގެ ޔަގީންކަން ބޮޑު ކަމަށެވެ.\nތަޖްރިބާކާރު ޑައިވަރަކު މަރުވެފައިވާ އިރު ފަތަން ވެސް ނޭނގޭ ކުދިންތަކެއް ސަލާމަތް ކުރާނީ ކިހިނެއްތޯ ސުވާލު ކުރުމުން ޔޫކޮންގްކައެ ބުނީ އެ ކުދިންގެ ސަލާމަތަށް އިތުރު ފިޔަވަޅު އަޅާނެ ކަމަށެވެ. ނޭވީ ސީލުން ދަނީ ހޮހަޅައިގައި އެ ކުދިން ތިބި ތަނަށް އޮކްސިޖަން ހޮޅިއެއް އެޅުމުގެ މަސައްކަތް މިހާރު ކުރަމުންނެވެ. އަދި ވަނީ އެ ކުދިންނަށް އޮކްސިޖަން މާސްކް އަޅައިގެން ނޭވާލާނެ ގޮތް ދަސްކޮށްދީފަ އެވެ.\nހޮހަޅައިގެ ތެރޭގައި އުމުރުން 11-16 އަހަރާ ދެމެދުގެ 12 ކުދިންނާއި 25 އަހަރުގެ ކޯޗު ތާށިވީ ޖޫން 23 ވަނަ ދުވަހު އެވެ. އެ މީހުން ހޮހަޅަ އަށް ވަން އިރު މޫސުން ރަނގަޅެވެ. އޭގެ ފަހުން ގަދަޔަށް ވާރޭ ވެހި ހޮހަޅައިގައި ފެންބޮޑުވުމުން އެ ކުދިންނަށް ނުކުމެވޭނެ ގޮތެއް ނެތި ތާށިވީ އެވެ. ނުވަ ދުވަސް ފަހުން އެ ކުދިން ހޯދީ އިނގިރޭސި ވިލާތުގެ ދެ ޑައިވަރުންނެވެ.


އިސްރާއީލުގެ ސަރުކާރު އެކުލަވާލުމުގެ މަސްޢޫލިއްޔަތު ނަތަންޔާހޫއަށް އިސްރާއީލުގެ ސަރުކާރު އެކުލަވާލުމުގެ މަސްޢޫލިއްޔަތު ނަތަންޔާހޫއަށް\nއިސްރާއީލުގެ ސަރުކާރު އެކުލަވާލުމުގެ މަސްޢޫލިއްޔަތު ނަތަންޔާހޫއަށް\nއިސްރާއީލުގެ ސީޔާސީ ޕާޓީތަކާ އެ ޤައުމުގެ ރައީސް ރުއެވެން ރިވްލިން މަޝްވަރާކުރައްވަނީ / ފޮޓޯ: ރޮއިޓަރސް\nއިސްރާއީލުގެ އައު ސަރުކާރު އެކުލަވާލުމުގެ މަސައްކަތް އެ ޤައުމުގެ ބޮޑުވަޒީރު ބެންޔަމިން ނަތަންޔާހޫއާ ޙަވާލުކޮށްފިއެވެ.\nފާއިތުވި ދެ އަހަރު ދުވަހުގެ ތެރޭގައި އިސްރާއީލުގައި ބޭއްވި ހަތަރުވަނަ އާންމު އިންތިޚާބުގެ ވޯޓުލުން މާރިޗު މަހުގެ 22ވަނަ ދުވަހުވަނީ ބާއްވައިފައެވެ. އެ އިންތިޚާބުގައި ބޮޑުވަޒީރު ނަތަންޔާހޫގެ ޕާޓީގެ އިތުރުން އިދިކޮޅު ޕާޓީތަކަށްވެސްވަނީ ސަރުކާރު އެކުލަވާލުމަށް ބޭނުންވާ މިންވަރަށް ޤާނޫނުހަދާ މަޖިލީހުން ގޮނޑި ކާމިޔާބު ނުކުރެވިފައެވެ. އެއާއެކު އިސްރާއީލުގެ ބޮޑުވަޒީރުގެ މަޤާމުގައި ނަތަންޔާހޫއަށް ދެމިހުރެވޭނެކަމާމެދުވަނީ ސުވާލު އުފެދިފައެވެ.\nސަރުކާރު އެކުލަވާލުމުގެ މަސްޢޫލިއްޔަތު ޙަވާލުކުރައްވާނެ ބޭފުޅެއް ނިންމެވުމާ ގުޅޭގޮތުން އިސްރާއީލުގެ ރައީސް ރުއެވެން ރިވްލިންވަނީ ސިޔާސީ ޕާޓީތަކާއެކު މަޝްވަރާކުރައްވައިފައެވެ. އެ މަޝްވަރާތަކަށްފަހު 2009ވަނަ އަހަރުން ފެށިގެން އިސްރާއީލުގެ ބޮޑުވަޒީރުގެ މަޤާމުގައި ހުންނެވި ނަތަންޔާހޫއަށް ސަރުކާރު އެކުލަވާލުމުގެ މަސްޢޫލިއްޔަތުވަނީ ޙަވާލުކުރައްވައިފައެވެ. އެކަން އިޢުލާނުކުރައްވާ ވާހަކަދައްކަވަމުން ރިވްލިން ވިދާޅުވީ ނަތަންޔާހޫއަށްވެސް އަދި އެހެން ބޭފުޅަކަށްވެސް ސަރުކާރެއް އެކުލަވާލެއްވިދާނެކަމާމެދު ޝައްކުކުރައްވާކަމަށެވެ. ނަމަވެސް ޤާނޫނުގައި ބުނާ ގޮތުން ސަރުކާރު އެކުލަވާލުމުގެ މަސްޢޫލިއްޔަތު ކޮންމެވެސް ބޭފުޅަކާ ޙަވާލުކުރައްވަން ޖެހިވަޑައިގަންނަވާތީ ގިނަ ސިޔާސީ ޕާޓީތަކުގެ ލަފަޔާ އެއްގޮތަށް ނަތަންޔާހޫއަށް އެ ޒިންމާ ޙަވާލުކުރެއްވީކަމަށް އޭނާ ވިދާޅުވިއެވެ.\nނަތަންޔާހޫގެ މައްޗަށް އުފުލާފައިވާ ޚިޔާނާތުގެ ދަޢުވާގެ އަޑުއެހުންތައް ފެށިގެން ކުރިޔަށްދިޔަ ނަމަވެސް އެމަނިކުފާނަކީ ބޮޑުވަޒީރުގެ މަޤާމުގައި މިވަގުތު ހުންނެވި ބޭފުޅާކަމަށްވުމުން ސަރުކާރު އެކުލަވާލުމުގެ ޒިންމާ އޭނާއާ ޙަވާލުކުރެވޭނެކަމަށް ރިވްލިން ވިދާޅުވިއެވެ. ރައީސްގެ ޒިންމާ ޢަދާކުރައްވާ ސަރުކާރު އެކުލަވާލުމުގެ މަސްޢޫލިއްޔަތު ބޭފުޅަކާ ޙަވާލުކުރި ނަމަވެސް މި ޙާލަތުގައި އެ ޒިންމާ ނަތަންޔާހޫއާ ޙަވާލުކުރުމަކީ ލަދުވެތިކަމެއްކަމަށް އިދިކޮޅު ފަރާތްތަކުން ސިފަކުރެއެވެ.\nއައު ސަރުކާރު އެކުލަވާލުމަށް ނަތަންޔާހޫއަށް 28 ދުވަހުގެ މުއްދަތެއް ލިބިވަޑައިގަންނަވާނެއެވެ. އެ މުއްދަތު އިތުރު ދެ ހަފުތާއަށް އިތުރުކުރުމުގެ ފުރުޞަތުވެސް އޮންނާނެއެވެ. އެ މުއްދަތުގެ ތެރޭގައި ސަރުކާރެއް އެކުލަވާލުމުގައި ނާކާމިޔުވެއްޖެނަމަ ސަރުކާރު އެކުލަވާލުމުގެ މަސްޢޫލިއްޔަތު އެހެން ބޭފުޅަކާ ޙަވާލުކުރެވޭނެއެވެ. އެހާހިސާބުންވެސް ސަރުކާރެއް އެކުލަވާނުލެވިއްޖެނަމަ އައު އިންތިޚާބެއް އަނެއްކާވެސް ބާއްވާނެއެވެ. ނަތަންޔާހޫ ވިދާޅުވީ ސަރުކާރެއް އެކުލަވާލުމުގެ މަސައްކަތަކީ ފަސޭހަ މަސައްކަތެއް ނޫން ނަމަވެސް އެއީ އޭނާއަށް ޙާޞިލްކުރެއްވޭނެ ކަމެއްކަމަށެވެ.


100 Aharu Therey Hifaa Emme Thafaathu Irukeytha Maadhamaa Fennaane - Vaguthu\nމާދަމާ ހިފާނީ ފާއިތުވެދިޔަ ސަތޭކަ ވަރަކަށް އަހަރު ތެރޭ ވެސް އެންމެ ތަފާތު އެއް އިރުކޭތަ ކަމަށް އިދާރާތަކުން ބުނެފިއެވެ.\n"ރިންގް އޮފް ފަޔަރ" ގެ ނަމުން ނަންދީފައިވާ މި އިރުކޭތަ އަކީ މިއަހަރު ހިފާ ދެ އިރުކޭތައިގެ ތެރެއިން ފުރަތަމަ ކޭތައެވެ. މި ކޭތަ ހިފާއިރު އިރާއި ދުނިޔޭގެ ދެމެދުން ސީދާ ހަނދު ދިމާވެ މި އިރުކޭތަ ހިފާ ވަގުތު ދުނިޔެއަށް ހަނދުން އެޅޭ ހިޔާނީގެ ސަބަބުން އިރުގެ އަލިކަން ކޮންމެވެސް ވަރަކަށް ފަނޑުވެގެންދާނެ ކަމަށް ތަޖުރިބާކާރުން ބުނެއެވެ. ނަމަވެސް މިއީ ހަނދު، ދުނިޔެއާއި އޭގެ އެންމެ ދުރުމިނުގައި ދަތުރުކުރާ ދުވަސްވަރަށް ވުމުން އިރުގެ އަލި މާބޮނޑަށް ކެންޑިގެން ނުދާނެއެވެ.\nމި އިރުކޭތަ ފުރިހަމައަށް ހިފާފައި ހުންނާނީ މަދު ވަގުތުކޮޅަކަށް ކަމަށް ވެއެވެ. ތަޖުރިބާކާރުން ލަފާކުރާ ގޮތުން އިރުކޭތަ ފުރިހަމަވުމަށްފަހު އެގޮތުގައި ފެންނާނީ މިނެޓެއްހާ އިރަށެވެ. އެހެންކަމުން މިވަގުތުކޮޅުގައި ކޭތަ ފުރިހަމައަށް ނުފެންނަ ޤައުމުތަކަށްވެސް އިރުގެ ދޯދިތަކަށް އަންނަ ބަދަލު ފާހަގަކުރެވިގެންދާނެއެވެ.\nސައިންސްވެރިން ބުނާގޮތުން "މި ކޭތަ ހިފާ ވަގުތުގެ މިސާލަކީ 500 ވޯޓުގެ ލައިޓެއް 30 ވޯޓަށް ބަދަލު" ކުރުމުގެ މިސާލެވެ. މި އިރުކޭތަ ފުރިހަމައަށް ހިފާ ވަގުތު އިރުގެ ވަށައިގެންވާ ފަށަލަ ނުވަތަ އިރުގެ "ކޮރޯނާ"، ވަށްބުރެއްހެން ފެންނާން ހުންނާނެއެވެ. "ރިންގް އޮފް ފަޔަރ" ގެ ނަމުން މި ކޭތައަށް ނަންދެވިފައި ވަނީ ވެސް މި ސަބަބަށްޓަކައެވެ.\nއާންމު ގޮތެއްގައި މިހައި ސާފުކޮށް އިރުގެ ވަށައިގެންވާ ފަށަލަ ފެނުމަކީ، މުޅި އިރުގެ އަލިކަމުގެ ސަބަބުން ފެންނާން އުނދަގޫ ފަށަލައެކެވެ. އެހެންކަމުން ހަނދު އިރާއި ސީދާވެ ހުރަސްކުރާ މި ވަގުތުކޮޅަކީ، މަދުން ނޫނީ މި ފަށަލަ ބަލައިލަން ނުލިބޭނެ ފުރުސަތެކެވެ.\nމި އިރުކޭތަ ހިފާ ވަގުތު އެ މަންޒަރު އެފްރިކާ އާއި އޭޝިއާގެ ބައެއް ސަރަޙައްދުތަކަށް ފެންނާނެ އެވެ. އަދި "ރިންގް އޮފް ފަޔާ" އޭގެ އެންމެ ފުރިހަމަ ގޮތުގައި ފެންނާނެ ޤައުމުތަކުގެ ތެރޭގައި ރިޕަބްލިކް އޮފް ކޮންގޯ ހިމެނޭ ކަމަށް ދިރާސާވެރިން ބުނެއެވެ. އެޤައުމަށް އިރުކޭތަ ފެންނާނީ އިރު އަރައިގެން އަންނަ ވަގުތު ކަމަށް ވެއެވެ.\nއިރުކޭތަ ހިފަން ފަށާނީ ރާއްޖެ ގަޑިން ހެނދުނު 9:39 ހާއިރު އެވެ. ކޭތަ އެންމެ ބޮޑަށް ހިފާފައި ހުންނާނީ މާދަމާގެ ހެނދުނު 10:51 އެވެ.\nއިރުކޭތައެއް ހިފާ ވަގުތު އިރާއި ދިމާލަށް ހަމަލޮލުން ބެލުމަކީ ނުރައްކާތެރި ކަމެކެވެ. އެކަމަށް ޚާއްސަ ކުރެވިފައިވާ އައިނު ނުވަތަ އެނޫންވެސް އާލާތެއް ނެތި މި ކޭތަ ހިފާ ވަގުތު އިރަށް ބެލުމަކީ ލޮލުގެ ފެނުމަށް އަސަރުކޮށް، ނުވަތަ ފެނުން ގެއްލިދާނެ ކަމެއް ކަމަށް ތަޖުރިބާކާރުން ބުނެއެވެ.\nމިއަހަރު ހިފާ ދެވަނަ އިރުކޭތަ ހިފާނީ މިއަހަރުގެ ޑިސެމްބަރު މަހުގެ 14 ވަނަ ދުވަހުއެވެ. މި އިރުކޭތަ ފެންނާނީ ދެކުނު އެމެރިކާ ސަރަޙައްދުގެ ޤައުމުތަކަށެވެ. "ރިންގް އޮފް ފަޔަރ" އިރުކޭތައެއް ދެން އެންމެ އަވަހަށް ހިފާނީ އަންނަ އަހަރުގެ ޖޫން މަހުގެ ތެރޭގައި ކަމަށް ވެއެވެ.\nޖޫން 21, 2020 08:55\nﷲ ގެ ކުޅަދުންވަންތަކަމާއެވެ. އަޅަމެން އެބުރި ދިއުން ވަނީ އިބަރަސްކަލަގެ ޙަޞްރަތަށެވެ. އަޅަމެން ތައުހީދު މަތީގައި ސަބިތުކޮއްދެއްވާ ޑިމޮކުރަސީ ފަދަ ކުފުރުން އަޅަމެން ރައްކާތެރި ކޮއްދެއްވާށި.\nޖޫން 21, 2020 13:30\nޑި މޮކްރަސީ އަކީ ކުފުރެއް ތަ؟.ކޯއްޗެއްގަ އޮތީ\nވަގުތު ކިޔުން ތެރިއެއް\nޖޫން 21, 2020 16:35\nޑިމޮކުރަސީ ނިޒާމުގައި ކުފުރާއި ޝިރުކު އެކުލެވިގެންވަނީ އެއީ ގިނަ ބައެއްގެ ތާއީދާއި އެކު ނުވަތަ ގިނަ ވޯޓުން ﷲ ގެ ޝަރީއަތުގައިވާ ހުކުމްތައް އެބައިމީހުންގެ ކުފުރު މަޖިލީހުން އެ މާތް ޝަރިއަތުގައިވާ ހައްދުތައް ބަދަލުކޮށް އަމިއްލަ އަށް ޤާނޫން ހަދާ ނިޒާމަކަށްވާތީ. މިކަމުގައި އެ ކުފުރު މަޖިލިސް މެމްބަރުން ހޮވުމަށް ވޯޓުގައި ބައިވެރިވުމަކީ ﷲ ޝަރީއަތް ބަދަލުކުރުމަށް ވެވޭ އެހީއެއް. އެއީ ޝިރުކުގެ ޢަމަލެއް. ތައުބާ ނުވެ ހުއްޓާ މަރުވެއްޖެނަމަ ދާއިމީ ނަރަކަ އެމީހަކަށް އޮތީ.\nޑި މޮކްރަސީ އެއް ނޫން ތަ މި އިރުކޭތަ ހިފާ ގޮތްވެސް ދަސް ކޮއްދިނީ


ކުޑަކުދިން Archives | Landhooinfo\nޖޫން މަހު ޖުމްލަ 162 މައްސަލައެއް ވަނީ މިނިސްޓްރީ އޮފް ޖެންޑަރ އެންޑް ފެމިލީއަށް ރިޕޯޓްކޮށްފައި.\nޖޫން 2017 ގައި ޖުމްލަ 162 މައްސަލައެއް ވަނީ މިނިސްޓްރީ އޮފް ޖެންޑަރ އެންޑް ފެމިލީއަށް ރިޕޯޓްކޮށް އެޓެންޑްކޮށްފައެވެ. ކުޑަކުދިންނަށް ކުރާ އެކި ބާވަތުގެ އަނިޔާ ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 83 މައްސަލަ ޖޫން މަހު ވަނީ ރިޕޯޓްކޮށްފައެވެ. މިއީ ޖޫން 2017 ގައި ރިޕޯޓްކޮށްފައިވާ މައްސަލަތަކުގެ 51 އިންސައްތައެވެ. މިފަދަ މައްސަލަތަކުގެ ތެރެއިން އެންމެ ގިނައިން ރިޕޯޓްކޮށްފައިވަނީ އިހުމާލުވުމުގެ މައްސަލަތަކެވެ. މިގޮތުން މިބާވަތުގެ ޖުމްލަ …\nޖެންޑަރ މިނިސްޓްރީ އާއި އެމް. އެން. ޑީ. އެފް ގުޅިގެން ކުޑަކުދިންގެ ހިޔާގައި ކުރިއަށްގެންދާ މަލްޓިމީޑިއާ، ކޯހުގެ ފުރަތަމަ މަސައްކަތްތައް ހުށަހަޅައިފި\nމިނިސްޓްރީ އޮފް ޖެންޑަރ އެންޑް ފެމިލީ އާއި މޯލްޑިވްސް ނޭޝަނަލް ޑިފެންސް ފޯސް (އެމް. އެން. ޑީ. އެފް) ގުޅިގެން ކުޑަކުދިންގެ ހިޔާގައި ދިރިއުޅޭ ކުދިންނަށް ކުރިއަށްގެންދާ މަލްޓިމީޑިއާ، ވެބް ޑިޒައިނިންގ އަދި ސްކިލްސް ޓްރެއިނިންގ ކޯހުގެ ފުރަތަމަ ސެމިސްޓަރގައި އެކުދިން ކޮށްފައިވާ މަސައްކަތްތައް ހުށަހަޅައިފިއެވެ. އެކުދިންގެ މަސައްކަތްތައް ހުށަހެޅުމަށް އިއްޔެ ކުޑަކުދިންގެ ހިޔާގައި ބޭއްވި ޚާއްޞަ ރަސްމިއްޔާތުގައި މިނިސްޓަރ އޮފް ޖެންޑަރ އެންޑް ފެމިލީ އަލްފާޟިލާ ޒެނީޝާ ޝަހީދު …\nއެކި ސަބަބުތަކާހުރެ ދައުލަތުގެ ބެލުމުގެ ދަށަށް ނަގައި، ހުޅުމާލޭގެ ފިޔަވަތީގައި ބަލަހައްޓަމުން ގެންދާ ކުދިންގެ ތެރެއިން އުމުރުން5އަހަރާއި 10 އަހަރާ ދެމެދުގެ ކުދިންނާއެކު މިއަހަރުގެ ފިތުރު ޢީދު ދުވަސް ފާހަގަކުރުމުގެ ގޮތުން، ކުޑަކުދިންގެ ކާރޓޫން ފިލްމް” ކާޒް 3″ ގެ ޚާއްޞަ ޝޯއެއް ޝްވެކް ސިނަމާގައި ބޭއްވުމުގެ އިންތިޒާމް ހަމަޖައްސަވައިދެއްވައި، މިނިސްޓަރ އޮފް ޖެންޑަރ އެންޑް ފެމިލީ އަލްފާޟިލާ ޒެނީޝާ ޝަހީދު ޒަކީ ވަނީ އެ ކުދިންނާއެކު …\nލަންދޫސްކޫލްގެ އިންޓަރހައުސް މިނީ ނެޓްބޯޅަ މުބާރާތުގެ ޗެމްޕިއަންކަން ދޮށިމޭނާ ހޯދައިފި.\nނ.ލަންދޫސްކޫލްގެ މިއަހަރުގެ އިންޓަރހައުސް މިނީ ނެޓްބޯޅަ މުބާރާތުގެ ޗެމްޕިއަންކަންއެސްކޫލްގެ ދޮށިމޭނާ ހައުސް ހޯދައިފިއެވެ. ދޮށިމޭނާ ޗެމްޕިއަންކަން ހޯދީ ފައިނަލްގައި އިއްޔެ ހަވީރު ސިއްތިމާވާ ހައުސްއާއި، ބައްދަލުކޮށް6ޕޮޓް 8 ޕޮޓުން މެޗް ކާމިޔާބުކޮށްގެންނެވެ. ލަންދޫސްކޫލްގެ ގޯތިތެރޭގައި އޮންނަ އެސްކޫލްގެ ނެޓްބޯޅަކޯޓްގައި އިއްޔެ ހަވީރު ކުޅުނު މި މުބާރާތުގެ ފައިނަލްމެޗްގައި ދެޓީމްގެ ފަރާތުންވެސް ފެނިގެން ގޮސްފައިވަނީ ފޯރިގަދަ އަދި ވަރަށް ހަމަހަމަ ކުޅުމެކެވެ. ދެޓީމުގެ ސަޕޯޓަރުންގެ ފޯރިއާއި އެކު ވަރަށް …\nލަންދޫސްކޫލްގެ މިއަހަރުގެ މިނީ ނެޓްބޯޅަ މުބާރާތް އިއްޔެ ފަށައިފި.\nނ.ލަންދޫސްކޫލްގެ މިއަހަރުގެ އިންޓަރހައުސް މިނީ ނެޓްބޯޅަ މުބާރާތް އިއްޔެ ފަށައިފިއެވެ. އިއްޔެ ހަވީރު 4:15 ގައި ލަންދޫސްކޫލްގެ ނެޓްބޯޅަ ކޯޓްގައި ފެށުނު މިމުބާރާތުގެ ފުރަތަމަ މެޗްގައި ބައްދަލުކުރީ ރެހެންދި ހައުސް އާއި ދޮށިމޭނާ ހައުސްއެވެ. މިމެޗް3– 12 ކާމިޔާބުކުރީ ދޮށިމޭނާ ހައުސްއެވެ. މިމެޗްގެ ކްއީން އޮފްދަ މެޗަކަށް ހޮވުނީ ދޮށިމޭނާ ހައުސްގެ ރައުޒާ އެވެ. ގިނަ ބެލެނިވެރިންނާއި މުވައްޒަފުންނާއި، އަދި ދަރިވަރުންވެސް ކުޅިބަލަން އިއްޔެ ނެޓްބޯޅަ ކޯޓަށް …\nލަންދޫސްކޫލްގެ އިންޓަރހައުސް ފުޓްބޯޅަ މުބާރާތުގެ ދެވަނަ މެޗް “ސިއްތިމާވާ” ކާމިޔާބުކޮށްފި.\nނ.ލަންދޫސްކޫލްގެ މިއަހަރުގެ އިންޓަރހައުސް ފުޓްބޯޅަ މުބާރާތުގެ ދެވަނަ މެޗް އެސްކޫލްގެ ސިއްތިމާވާ ހައުސް ކާމިޔާބުކޮށްފިއެވެ. ސިއްތިމާވާ މިމެޗް ކާމިޔާބު ކޮށްފައިވަނީ ދޮށިމޭނާ ހައުސްއާއި ބައްދަލުކޮށް3– 1 ންނެވެ. މިއީ މި މުބާރާތުގެ2ވަނަމެޗެވެ. މިމެޗުން ސިއްތިމާވާ މޮޅުވުމުން އެޓީމަށް2މެޗް ކުޅެގެން4ޕޮއިންޓް ލިބުމާއެކު އެޓީމުމިހާރުވަނީ މިމުބާރާތުގެ އެއްކޮޅުން ފައިނަލް ކަށަވަރުކޮށްފައެވެ. އަނެއްކޮޅުން ފައިނަލްގައި ވާދަކުރާނެ ޓީމެއް އެނގޭނީ މާދަމާގެ މެޗްގައި ދޮށިމޭނާއާއި، …\nލަންދޫސްކޫލްގެ މިއަހަރުގެ އިންޓަރހައުސް ފުޓްބޯޅަ މުބާރާތް މިއަދު ފަށައިފި.\nނ.ލަންދޫ ސްކޫލްގެ އިންޓަރހައުސް ފުޓްބޯޅަ މުބާރާތް މިއަދު ފަށައިފިއެވެ. އެސްކޫލްގެ ފުޓްބޯޅަ ދަނޑުގައި މިއަދު ހަވީރު ފެށި މި މުބާރާތުގެ ފުރަތަމަ މެޗްގައި ބައްދަލުކުރީ ސިއްތިމާވާ ހައުސްއާއި، ރެހެންދި ހައުސްއެވެ. މުބާރާތުގެ ފުރަތަމަ މެޗް ނިމުނީ2–2ން އެއްވަރު ވެގެންނެވެ. މިއަދުގެ މެޗްގައި ދެޓީމަށްވެސް ލަނޑުޖަހާނެ ރަގަޅު ފުރުޞަތުތަކެއް ތަނަވަސްވެގެންދިޔައެވެ. އެހެންނަމަވެސް ގިނަފުރުޞަތުތައް ދެޓީމަށްވެސް ދިޔައީ ކާމިޔާބުނުކުރެވިއެވެ. މިއަދުގެ މެޗްގެ މޭން އޮފްދަމެޗަކަށް ހޮވުނީ ސިއްތިމާވާ …\nމައިލޯކިޑްސް ފުޓްބޯލް ފިއެސްޓާ ގެ ޗެމްޕިއަންކަން ލަންދޫ އަދި މާފަރު ހޯދައިފި.\nސޮކާ ވެޓަރެންސާއި މައިލޯ ގުޅިގެން ކުރިއަށްގެންދިޔަ މައިލޯ ކިޑްސް ފުޓްބޯލް ފިއެސްޓާގެ ނ. އަތޮޅު ބުރުގެ ޗެމްޕިއަންކަން ލަންދޫސްކޫލާއި، މާފަރު ސްކޫލް ހޯދައިފިއެވެ. 10 ސްކޫލަކުން ޖުމުލަ 19 ޓީމް ބައިވެރި މި ބޮޑު އިވެންޓްއިން ލަންދޫ ސްކޫލް ޗެމްޕިއަންކަން ހޯދީ ޕްރީސްކޫލް ކެޓަރީންނެވެ. މާފަރު ސްކޫލް ޗެމްޕިއަންކަން ހޯދީ ގްރޭޑް 1 އަދި2ގެ ކެޓަގަރީންނެވެ. ލަންދޫސްކޫލް ފައިނަލް ގައި ބައްދަލުކުރީ ކެނދިކުޅުދޫ ސްކޫލާއެވެ. މި މިމެޗްގެ …\n“މައިލޯ ކިޑްސް ފުޓްބޯލް ފިއެސްޓާ” ނ.އަތޮޅަށް\nނ.އަތޮޅަށް އަމާޒުކޮށްގެން ސޮކަރ ވެޓެރަންސް އެސޯސިއޭޝަން އޮފް މޯލްޑިވްސްގެ ފަރާތުން ބާއްވާ “މައިލޯ ކިޑްސް ފުޓްބޯލް ފިއެސްޓާ” ބޭއްވުމަށްޓަކައި ނ.އަތޮޅު ރަށްރަށުގެ ސުކޫލުތަކުގެ ޕްރިންސިޕަލުންނާއި ސްޕޯޓްސް ހެޑުންނާއި އަތޮޅު ކައުންސިލަރުންނާއި މަޝްވަރާކޮށްފިއެވެ. މިބައްދަލުވުން ބާއްވާފައިވަނީ ނ.އަތޮޅު ކައުންސިލްގައެވެ. ނ.އަތޅުގެ 13 ރަށުގެ ތެރެއިން2ރަށުންފިޔަވައި ހުރިހާރަށަކުން މިބައްދަލުވުމުގައި ބައިވެރިވިއެވެ. ނ. އަތޮޅުކައުންސިލްގެ ފަރާތުން ވަރަށް ބޮޑު އެއްބާރުލުމެއް ދެއްވާނެ ކަމަށް މިބައްދަލުވުމުގައި އަތޮޅުކައުންސިލްގެ ރައީސް އަލީ ޝަރީފް ވިދާޅުވިއެވެ. މިމުބާރާތަކީ …\nޕްރީސްކޫލްކުދިންނަށް ޚާއްޞަ ވާހަކަ ފޮތެއް ނެރެފި.\nޕްރީސްކޫލްގެ މުދައްރިސުންނަށް ބޭއްވެވި މަސައްކަތު ބައްދަލުވުން ނިންމެވުމުގެ ރަސްމިއްޔާތުގައި ޕްރީސްކޫލްގެ ދަރިވަރުންނަށް ޚާއްޞަކޮށްގެން ވާހަކަ ފޮތެއް ނެރެފިއެވެ. “ނާނާ” ގެ ނަމުގައި އަމިއްލަ ފަރާތަކުން ތައްޔާރު ކުރި މި ފޮތް ނެރެދެއްވީ ދިވެހި ބަހުގެ އެކަޑަމީގެ ރައީސް އަޝްރަފް ޢަލީއެވެ. މިފޮތުގައިވަނީ ކުރީޒަމާނުގައި ކުދިން ނިންދަވަން ބޭނުންކުރި ބައެއް ބަނދިތަކެވެ. މި ފޮތް ތައްޔާރު ކުރެއްވި ފާތިމަތު ލީނާ ޢަލީ ބުނީ،މިއީ އޭނާގެ ފުރަތަމަ ފޮތްކަމަށާއި، ވަރަށް ކައިރި މުސްތަޤްބަލެއްގައި …\nއެއްދުވަހަކު ފަޔާޒު ކިޔާކުއްޖަކު މަންމަ ކައިރީ ބުންޏެވެ. މަންމާ މިދަނީ ކުޅެން! ދެން އެނާ ކުޅެން ގޮސްފާ ޕާޓޭން ތަކެއް ސިގިރޭޓް ބޯން ތިބިތަން ފެނިގެން މިނާ ހިތަށް އެރިއެވެ. ކޮންމެސް ގޮތަކުން މީ ކުރަންވެއްޖެކަމެކެވެ . މީނާއަވަހަށް ގެޔަށް ގޮސްފާ ވަރަށް ރަގަޅަށް މަންމަގެ ބަސްއަހަން ވިސްނިއެވެ. ރަގަޅަށް އުޅުނީމާ މަންމަ މެން ރުފިޔާ ދޭނެއެވެ. ރުފިޔާދިނީމާ ސިގިރޭޓުގަންނާނީއެވެ. ދެން އޭނާ ވަރަށް ބަސްއަހައިގެން އުޅުނެވެ. ގިނަދުވަސްތަކެއް ވެއްޖެއެވެ. …\nފޯކައިދޫގައި ޒަމާނީ ފެންވަރުގެ ކުޑަކުދިންގެ ޕާކެއް ހުޅުވައިފި.\nށ.ފޯކައިދޫގައި ” މަރިޔާދު މައިޒާން” ނަމުގައި ޒަމާނީ ފެންވަރަށް ތަރައްޤީކޮށް ކުޑަކުދިންގެ ޕާކެއް ހުޅުވައިފިއެވެ. މިއީ ފޯކައިދޫ ކައުންސިލުން ގާތްގަޑަކަށް7ލައްކަ ރުފިޔާ ޚަރަދު ކޮށްގެން ހުޅުވި ޕާކެކެވެ. ފޯކައިދޫ ކައުންސިލުގެ ރައީސް މުޙައްމަދު ރާޝިދު ވިދާޅުވީ، މި ޕާކަކީ ރާއްޖޭގައި ހުރި މިފަދަ އެހެން ޕާކްތަކާ އަޅާކިޔާލެވޭވަރުގެ ފެންވަރު ރަގަޅު ޕާކަކަށްވާނެކަމަށެވެ. 200 ފޫޓް ދިގު 100 ފޫޓް ފުޅާ މި ޕާކް ތަރައްޤީކޮށްފައިވަނީ އެތަނުގައި ކުޑަކުދިންނަށް …\nއެހެންދުވަސް ދުވަހަށްވުރެ އަވަހަށް މިއަދު މޫސަ ސުކޫލަށް އައެވެ. އޭނާ ސްކޫލަށް އައިއިރުވެސް އޭނާއަތުގައި ގޭމުކުޅޭއެއްޗެއް އޮތެވެ. ހީވަނީ އެއީ ގޭމް ބޯއީއެއް ހެންނެވެ. އިރުކޮޅެއް ނުވެ އެކްލާހުގެ އެހެންކުއްޖެއް ކަމުގައިވާ އަލީވެސް އައިއްސިއެވެ. އޭ ތިޔައި ކޯޗެއްތަ؟ ދީބަލަ މަކުޅެލަން. އަލީ ބުންޏެވެ. އަލީ ހަމަ އެހެން ބުނުމާއެކީ ގޭމްބޯއީ އަލީ އަތަށްދީފައި މޫސަ އެތަނުން ދިޔައެވެ. ދެން ބެލު ޖެހީމައި ހުރިހާ ކުދިން ކްލާހަށްވަނެވެ. ސަރ އަށް …\nފިޔަވަތީގެ ކުދިންނަށް ޚާއްޞަ ހަވީރެއް ދިރާގުން ބާއްވާ5ކޮންޕިއުޓަރާއި އިންޓަނެޓް ދީފި\nހުޅުމާލެ ފިޔަވަތީގެ ކުދިންނަށް ދިރާގު މުވައްޒަފުންގެ ފަރާތުން ޚާއްޞަ ހަވީރެއް ބާއްވައިފިއެވެ. މިއަދު ބޭއްވި ޚާއްޞަ ކުޑަކުދިންގެ ހަވީރުގައި ދިރާގުން ވަނީ އެތަނުގައި ޤާއިމުކޮށްފައިވާ ކޮމްޕިއުޓަރ ލެބަށް ހައި ސްޕީޑް އިންޓަނެޓްގެ ޚިދުމަތް މުޅިން ހިލޭ ފޯރުކޮށްދީފައެވެ. އަދި މީގެ އިތުރުން ހަމަ މިހަފުލާގައި ވިލިގިލީގެ ކުޑަކުދިންގެ ހިޔާގައި ދިރާގުން 2013 ވަނަ އަހަރު ޤާއިމްކޮށްފައިވާ ކޮންޕިއުޓަރ ލެބަށް5(ފަސް) ކޮމްޕިއުޓަރުވެސް ވަނީ ދިރާގުން ހަދިޔާ ކޮށްފައެވެ. ދިރާގުންބުނީ …\nއެއްދުވަހަކުއެބައުޅެޔޯ ރިހާކުރުބޮޑިޔެއް. މި ބޮޑި ފުޅީތެރޭގައި އިދެއިދެ ފޫޖަހައިގެން ދިޔައިރުވެއްސްކާނެމީހަކުނުވިއެވެ. މިކަމާދެރަވެގެން ފުޅީތެރެއިން ފުންމާލައިގެން ދަނިކޮން ދިމާވީ ގަހެއްގައި ރަތް ވެފާ އިން މިރުހަކާއެވެ. މިރުސްގޮވާލިޔެވެ. އޭބަލަ ރިހާކުރުބޮޑިޔާއެވެ. މާބާރަށް ފުރޮޅެމުން ތިޔަދަނީކޮތާކަށް ހެޔެވެ؟ ބޮޑި ބުންޏެވެ. މިދަނީ ފުޅީ ތެރޭގައި އިދެއިދެ ފޫޖަހައިގެން ދިޔައިރުވެސް ކާނެމީހަކުނުވެގެން ކާނެމީހަކުވޭތޯއެވެ. މިރުސް ބުންޏެވެ. އަހަރެން ވެސް ގެންދާށެވެ. އަހަރެން ގަހުގައި އިދެއިދެ ދޮން ވެގެން ދާއިރުވެސް ބިންނާނެ މީހަކުނުވިއެވެ. ދެން ރިހާކުރުބޮޑިއާއި، …


Cycle Buru: Roadha mahuge enmme bodu evvun\nސައިކަލު ބުރު: ރޯދަ މަހުގެ އެންމެ ބޮޑު އެއްވުން\nބޮޑެތި އެއްވުންތަކަށް ދިވެހިން މިހާރަކު އަލެއް ނުވާނެ އެވެ. ސިޔާސީ ދިލަހޫނުގެ ތެރެއިން އަބަދުވެސް ކޮންމެވެސް ބަޔަކު އެ ތިބެނީ ކޮންމެ ވެސް ދިމާލަކަށް ނުވަތަ ކޮންމެވެސް ކަންމައްޗަކަށް އެއްވެލައިގެން، މޭ ފުއްޕާލައިގެންނެވެ. އެހެންވީމަ އެއްވުން، އެއީ މިއަދު ދިވެހިންނަށް އެއްވެސް ކަމެއް ނޫނެވެ.\nނަމަވެސް ރޯދަ މަހުގެ އެއްވުން ހާއްސަވެ އެވެ. މިއީ ސިޔާސީ ވާދަވެރިކަމެއް ނުވަތަ ދެކޮޅުވެރިކަމެއް ވެސް އޭގައި ނުހިމެނޭ ނިކަން ސާފު އަދި ނިކަން މާތް އެއްވުމެކެވެ. ކޮންމެ ރޯދަ މަހަކު ދިވެހިން މި ޖަހާ ސައިކަލު ބުރު، ހާއްސަކޮށް ފުރަ މާލެއިން މި ފެންނަ ބޮޑު ސައިކަލް ބުރު މިހާރު ސިފަވެގެން އަންނަނީ "ދީނީ ބޮޑު ހަރަކާތެއްގެ" ގޮތުގަ އެވެ.\nޔަގީނަށް ވެސް މިއީ ރޯދަ މަހާއެކު ސިޔާސީ ބްރޭކެއް އަންނައިރު ގައުމުން އަޅުގަނޑުމެންނަށް ފެނިގެންދާ މިފަދަ އެންމެ ބޮޑު ހަރަކާތެވެ.\n"މިއީ މިހާރު އާދަވެފައިވާ ކަމެއް. ރޯދަ މަހު އެންމެން ނަމާދަށް އަރަން އާދަވާ ގޮތަށް އާދަވެފައި އޮންނަ ކަމެއް ކޮންމެ އަހަރަކު މިއީ،" ރޯދަ އަށް ހުރި ހަ އަހަރުގެ ފިރިހެން ދަރިފުޅު ގޮވައިގެން މާލޭގެ ބޮޑުތަކުރުފާނު މަގަށް ޕީސީއެކްސް ސައިކަލެއްގައި ނުކުމެ، ކާރުބާރު ބޮޑުކަމުން ކުރިއަށް ނުދެވިފައި ހުރި އާދަމް ނިޔާޒު ބުނެލީ މިހެންނެވެ.\nސައިކަލުތަކުގައި ހަވީރުގެ ފިންޏަށް އިއްޔެ މާލޭގެ ބޭރު މަގަށް ނުކުތް މީހުންނާ އެކު މަގު ތޮއްޖެހިފައި އޮތް ވަރުން ސައިކަލުތަކުގައި ތިބި އެހެން މީހުންނާ އެކު ނިޔާޒު ވެސް ހީވަނީ ދެ ފައިން ފަލި ޖަހަމުން ސައިކަލުގައި ކުރިއަށް ދާހެންނެވެ. މިއީ ރޯދަ މަހެއް އަތުވެއްޖެ ނަމަ ހަވީރުގެ މި ހިތްގައިމު ވަގުތު ހަރާބުވެގެން ނުވަތަ ހަލާކުވެގެންދާ ގޮތެވެ.\nނަމަވެސް ސައިކަލްތަކުގައި ހަވީރު ފިންޏަށް ނުކުންނަ މީހުންނަށް އަދި މިކަން ވަނީ މާ މަޖާ ކަމަކަށެވެ. މާ ބޮޑަށް ރޯދަ ކުރުކޮށްދޭ ކަމަކަށެވެ.\n"އަސްލު މިހާ ގިނަ ބަޔަކު މިގޮތަށް އެއް މަގުސަދެއްގައި ނުކުމެ އުޅޭތަން ފެނުމުން ލިބޭ ހިތްހަމަޖެހުމެއް ވެސް އޮވޭ. ކޮންމެހެން ސައިކަލުގައި ހަވީރު މި ނުކުންނަނީ ބާރަށް ދުއްވާފައި ގޮސް އެކްސިޑެންޓެއް ވާކަށް ނޫން،" ސުޒުކީ ޖީއެން ސައިކަލެއްގައި އެކުވެރިޔަކު ގޮވައިގެން ނުކުމެ އުޅުނު ހުސެއިން މުއާޒް ބުނީ މިހެންނެވެ.\n"މި ސައިކަލް ބުރު ހާއްސަވަނީ މިގޮތަށް މީހުން ތޮއްޖެހި ކުރިއަށް ނުދެވި ތިބެން ޖެހޭތީ. މީގެ ފޯރި އަކީ ވެސް އެއީހެން އަޅުގަނޑަށް ހީވަނީ."\nފަހަރެއްގައި އެއީ ތެދެކެވެ. ރޯދަ މަހަކީ ހުރިހާ ކަމެއްގައި ވެސް މީހުން ކިޔޫތަކުގައި ޖެހި ތޮއްޖެހޭ މައްސަރެކެވެ. ނަމާދަށް ދާ މީހާ ވެސް ގިނަ ފަހަރަށް ޖެހެން ޖެހެނީ ކިޔޫއެއްގަ އެވެ. އެއީ އެހެން މަސްތަކާ ހިލާފަށް މިސްކިތަކަށް އަރާ މީހުން ރޯދަ މަހު އާދަޔާހިލާފަށް އިތުރުވެފައި މިސްކިތާ އެކު މިސްކިތް ހިމެނޭ މުޅި ހިސާބުގަނޑު ވެސް ފުރިގެން ބަންޑުންވެފައި އޮންނާތީ އެވެ.\nކޮންމެއަކަސް "ރޯދަ މަހުގެ ސައިކަލު ބުރު" ބަލާލުމަށް ބޮޑުތަކުރުފާނު މަގަށް ނުކުމެލީމަ ފެންނަ އެހެން މަންޒަރެއް ވެސް އެބައޮތެވެ. އެކި ވައްތަރުތަކުގެ ސައިކަލުތަކުގެ އާދަޔާހިލާފުމަކެވެ. ރޯދަ މަހަށް ގޭގައި ހިފައި ގެންގުޅޭ ތަކެއްޗާއި ޓީވީ ބަދަލުކުރާހެން ބައެއް މީހުންނަކީ ރޯދަ މަހަކަށް ސައިކަލް ވެސް އާކޮށްލާ މީހުންނެވެ.\nއަނެއްކޮޅުން މިހާރުގެ ގިނަ ދިވެހިންނަށް ކަމުދަނީ ވެސް ސައިކަލު، އޭގެ ސައިޒުން ބޮޑުވި ވަރެކެވެ. އެންމެ ކުޑަކޮށް، ހިމަތޮޅިކޮށް ހުންނަ މީހާ ވެސް އަރައި މި ހުންނަނީ މާ ސިންގާ ސައިކަލަކަށެވެ.\nއެގޮތުން ޕީސީއެކްސް އަކީ މި ރޯދަ މަހުގެ އެންމެ މަގްބޫލު ސައިކަލުކަން ޔަގީނެވެ. މި ސައިކަލްތަކެއްގެ ވާދަވެރިކަމެއް ބޮޑުވެގެން ގޮސްފައި އޮތް މިންވަރަކީ، ޕީސީއެކްސްއެއް ތައާރަފްކޮށް އޭތި ވައިގައި ހިފީމަ ޔަމަހާގެ ސައިކަލްތައް ރާއްޖޭގައި އެންމެ ފުޅާކޮށް ވިއްކާ އެލިއާ އިން ވެސް ހަމަ އެ ސައިޒްގެ ސައިކަލެއް ބާޒާރަށް ނެރުމެވެ.\n"ސައިޒް ވަރަށް މުހިންމޭ މިހާރު. އެހެންވީމަ ކުރިން ދުއްވި ވޭވް ސައިކަލް ވިއްކާލާފައި މިހާރު މީތި މި ނެގީ،" ރަތް ކުލައިގެ ޕީސީއެކްސްއެއްގައި ހުރި ޒުވާނަކު ބުނީ މިހެންނެވެ.\nއޭނާ ބުނީ ރޯދަ މަހަކަށް ހާއްސަކޮށްގެން ކޮންމެ އަހަރަކު އާ ސައިކަލެއް ނުހޯދިޔަސް ރޯދަ އަށް ގެ ފޮޅައި ސާފުކޮށް ދޮންނަ ފަދައިން ސައިކަލް އަމިއްލަ އަށް ދޮވެނުލެވޭ ނަމަ ހިތްހަމައެއް ވެސް ނުޖެހެ އެވެ.\nއެކަމަކު ބައެއް މީހުންނަކީ އިއްޔެގެ ފިނި ބުރަށް ނުކުތްއިރު ރޯދަ މަހަށް އެމީހުންގެ ސައިކަލުތައް އާ ކޮށްލައިގެން ނުކުތް މީހުންނެވެ.\n"ހިތަށް އެރީ މިފަހަރުގެ ރޯދަ އަށް ސައިކަލު އާ ކޮށްލާނީއޭ. ޑިއުޓީ ވެސް ބޮޑުކުރަން އުޅޭ ކަހަލަ އަޑެއް ވެސް އަރައިގެން ދިޔައީމަ އަސްލު ސައިކަލް އާކޮށްލީ ބޮޑަށް،" އިބްރާހިމް ހަސަން ނަމަކަށް ކިޔާ މެދުއުމުރުގެ މީހަކު ބުންޏެވެ.\nރޯދަ މަހުގެ މި ސައިކަލްބުރަށް ބަލާއިރު އަސުރުން ފައިބާ ގޮތަށް ބައެއް މީހުން މާލެ ވަށައިގެން އެނބުރެން ފަށަ އެވެ. އެކަމަކު އެއީކީ އަދި ފިނީގެ ވަގުތެއް ވެސް ނޫނެވެ. އެހެންވީމަ މިހާ ކުރިން މި ސައިކަލް ބުރަކަށް ނުކުންނަ މީހުން އެ ޖަހަނީ ފިނި ބުރެކޭ ވެސް ބުނެވޭކަށް ނެތެވެ.\nރޯދަ މަސް ރޯދަ މަހަށްވީމަ ގިނަ މީހުން މި ތިބެނީ ހަމަ ކުރާނެ ކަމެއް ނެތި ފޫހިވެފަ އެވެ.\nއެކަމަކު ނަމާދުކޮށް ގުރުއާން ކިޔަވައިގެން ހަވީރުގެ ފިންޏަށް ގަވާއިދުން ނުކުންނަ މީހުން ވެސް އުޅެ އެވެ. އަދި ބައެއް ކުދިން ރޯދަ ހިފައި ގުރުއާން ކިޔަވައި ނަމާދުކުރުމުން އެ ކުދިންނަށް ލިބޭ ހާއްސަ ހަދިޔާއަކަށް ވެސް ހަވީރުގެ ސައިކަލް ބުރުވެ އެވެ.\n"މިއީ ހަމަ އަޅުގަނޑުގެ ދަރިފުޅު މިއަދު ރޯދަ އަށް ހުރީމަ އޭނަ ހިތްހަމަޖައްސާލަ ދޭން ނުކުމެލީ. އެކަމަކު ކުރިއަކަށް ދެވޭ ވަރެއް ނޫން އިނގޭތޯ،" ކުޑަ ފިރިހެން ދަރިފުޅާ އެކު ސައިކަލް ބުރަކަށް ނުކުމެ އުޅުނު ބައްޕައަކު ބުންޏެވެ.\nގިނަ މީހުން އެމީހުންގެ ކުދިންނާ އެކު ހަވީރު ފިންޏަށް ނުކުންނައިރު ބައެއް ޒުވާން ފިރިހެން ކުދިންގެ ބައިވެރިޔަކީ އެމީހުންގެ ލޯބިވެރިޔާ އެވެ. ނުވަތަ ސެޓްކުރަން ހިތުލައިގެން އުޅޭ އަންހެން ކުއްޖާ ގޮވައިގެން "ލޯބީގެ ބުރަކަށް" ނުކުންނަ ޒުވާނުން ވެސް އުޅެ އެވެ.\nއެއިން ޒުވާނެއްގެ ހިޔާލެއް ވެސް ހޯދައި ނުލެވެނީ ސައިކަލު ފަހަތަށް އަންހެން ކުއްޖާ އަރުވައިގެން މޮޅެތި ވައްތަރު ޖައްސަން ޖައްސަމުން ދާތީ އެވެ.\nކޮންމެއަކަސް ރޯދަ މަހާއެކު ދިވެހިންގެ ދިރިއުޅުމުގެ ވައްޓަފާޅިއަށް ބޮޑެތި ބަދަލުތަކެއް އަންނައިރު ހަވީރު ފިންޏަށް ނުކުމެ އެ ޖަހާލާ ސައިކަލް ބުރާއި ފައިމަގުގައި ބައެއް މީހުން އެ ޖަހާލާ ބުރަކީ ފާހަގަކޮށްލެވޭ ސަގާފަތެކެވެ.\nމިހާރު ވެސް ވަރަށް ގިނަ މީހުން ތައްޔާރުވަމުން ދާނީ ބައިވެރިޔަކު ހޯދައިގެން ހަވީރު ފިންޏަށް ބޭރަށް ނުކުމެލުމަށެވެ. ނަސޭހަތަކީ މި ސައިކަލް ބުރެއްގެ ތެރެއިން ކުރިއަށް ނުދެވިގެން ރުޅިގަދަކޮށްލައިގެން ރޯދަ ގެއްލުވާނުލައްޗޭ އެވެ.\nއަދި އެކްސިޑެންޓަކަށް މަގުފަހިވެ ބޯފަޅައިގެން ފުރާނަ އަށް ގެއްލުންވާ ފަދަ ގޮތަކަށް ނުދުއްވައްޗޭ އެވެ. ހާއްސަކޮށް އައްޑޫގެ ލިންކު ރޯޑަށް ހަވީރު ފިންޏަށް ނުކުންނަ ފަރާތްތައް މިކަމަކަށް ސަމާލުވާން ޖެހޭނެ އެވެ.\nސަބަބަކީ އެތަނުގައި ބާރަށް ދުއްވާނެ ތަން އޮވެފައި ބާރަށް ސައިކަލް ދުއްވައިގެން އެތައް ބަޔަކު އެ މަގުގައި މަރުވެފައި ވެސް ތިބީމަ އެވެ. މާލޭގައި ވާ ގޮތަކީ ކިތަންމެ ބާރަށް ދުއްވަން ބޭނުންވިޔަސް ތޮއްޖެހިފައި އޮންނަވަރުން އެގޮތަކަށް ނުދުއްވޭނެ އެވެ.


Report Nerunuthaa2Aharu, Fonu Aranee Adhi Kiriyaa? - Vaguthu\nރިޕޯޓު ނެރުނުތާ ދެ އަހަރު، ފޮނު އަރަނީ އަދި ކިރިޔާ؟\nފާއިތުވި ދެތިން ދުވަހު މިދެކެވެނީ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓެއްގެ ވާހަކައެވެ. އިސްލާމްދީނާ ޚިލާފު އެތައް ކަމެއް ހިމެނޭ އެ ރިޕޯޓުގައި ހުރި ކަންކަން މީސްމީޑިއާގެ އެކި ޕްލެޓްފޯމުތަކުގައި ދައުރުވާން ފެށުމާއި އެކު ސުވާލުތަކެއް މިވަނީ ކުރިމަތިވެފައެވެ. ސައްތައިން ސައްތަ އިސްލާމީ ގައުމެއްގައި ދެކެވެން ނުޖެހޭ އެތައް ވާހަކައެއް އެ ރިޕޯޓުގައި ހިމަނާފައި އެބަހުއްޓެވެ. އިންތިހާއަށް ކަންބޮޑުވާން ޖެހޭ ކަންތައްތަކެއް ރިޕޯޓުގައި ހިމެނެއެވެ.\nސުވާލަކީ މި ރިޕޯޓު މިހާރު ވައިގައި ހިފަންޖެހުނު ސަބަބަކީ ކޮބައި ހެއްޔެވެ؟ މިއީ އިއްޔެއަކު މިއަދަކު ނެރުނު ރިޕޯޓެއް ނޫނެވެ. މި ރިޕޯޓަކީ މިއަހަރު ނެރުނު ރިޕޯޓެއް ނޫން ކަން ވަނީ ޔަގީން ކުރެވިފައެވެ. މި ރިޕޯޓު ނެރުނީ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ކަމަށްވާއިރު އެޖަމިއްޔާއިން ބުނީ މިއީ 2016 ވަނަ އަހަރު ނެރުނު ރިޕޯޓެއް ކަމަށެވެ. އެހެން ކަމަށްވާނަމަ ރިޕޯޓު އާންމުންގެ ސަމާލުކަމަށް އަންނަން މާބޮޑަށްވެސް ލަސްވެއްޖެ އެވެ. މީޑިއާތަކުގެ ރޭންޖަށް މި ރިޕޯޓު އައިސްފައި ނެތީ ކީއްވެ ހެއްޔެވެ؟ އިސްލާމްދީނުގެ ދިފާޢުގައި އަބަދު އަޑުއުފުއްލަވާ އިލްމުވެރިންގެ ރާޑަރަށް ރިޕޯޓް އަރާފައި ނެތީ ކީއްވެ ހެއްޔެވެ؟\nސުވާލަކީ އެ ރިޕޯޓު ނެރުނު އިރު ދައުލަތް ހިންގަން އޮތް ސަރުކާރަށް ރިޕޯޓާ ގުޅޭ މައުލޫމާތު ނުވަތަ ރިޕޯޓު ނެރުނުކަން ސަރުކާރުގެ ސަމާލުކަމަށް ނައިސް އޮތީ ކީއްވެ ހެއްޔެވެ؟ ރިޕޯޓު ނެރުނުކަން މީޑިއާތަކަށް ނޭނގި އޮތުމުން އެކަން ރައްޔިތުންގެ ސަމާލުކަމަށް އައިސްފައިނުވާތީ ސަރުކާރުން އެކަން ސިއްރުކުރީ ހެއްޔެވެ؟ ނުވަތަ ރިޕޯޓު އާންމުކޮށްފައިވަނީ ރައީސް އޮފީހަށް ނޭނގިހެއްޔެވެ؟ ނޫނީ ރައީސް އޮފީހަށް އެނގުމުންވެސް އަޅާނުލައި ބާއްވާފައި އޮތީ ހެއްޔެވެ؟ އެމްޑީއެން އިން މިރިޕޯޓް ނެރުމަށް ފަހު އެއްވެސް އިދާރާއަކަށް މި ރިޕޯޓް ނުފޮނުވައި ފޮރުވާފައި ބޭއްވީ ހެއްޔެވެ؟\nސުވާލުތައް ކިތަންމެހާވެސް ބައިވަރެވެ. ފަރުދާއަކަށްލައި ފޮރުވާފައި އޮތް މި ރިޕޯޓަށް މާބޮޑު ސަމާލުކަމެއް މިހާރު ދެވިފައި ވާއިރު އިތުރު ތުހުމަތުތަކެއް ކުރެވެއެވެ. ޓެރަރިޒަމް މަނާ ކުރުމުގެ ޤާނޫނަށް ގެނައި އިސްލާހުގެ ސަބަބުން ރާއްޖޭގައި ތިބި "ޓެރަރިސްޓުން" ކަމެއް ހިލުވާލީ ހެއްޔެވެ؟ އެފަދަ ފަރާތްތަކުން ބިރުން ކޮންމެވެސް ކަންތައްގަނޑެއް ހިންގާލަން އުޅެނީ ހެއްޔެވެ؟\nރިޕޯޓުގެ އެކި ވާހަކަތައް ހަމަ ކުއްލިއަކަށް ޓްވީޓުތަކުންނާއި ޕޭޖްތަކުން ހިއްސާކުރަން ފެށީ ކީއްވެހެއްޔެވެ؟ މިއީ ސިޔާސީ ބޭނުމެއް ފުއްދަން ވަކި ބަޔަކު އަޑީގައި ތިބެގެން ކުރާ ކަމެއް ހެއްޔެވެ؟ އެމްޑީއެން އެ ބުނާ ގޮތަށް މި ރިޕޯޓަކީ 2016 ވަނަ އަހަރު ނެރުނު ރިޕޯޓަކަށް ވާނަމަ އޭރުގެ ސަރުކާރުން ރިޕޯޓާ މެދު ފިޔަވަޅު އަޅަން ޖެހޭނެއެވެ. ނާޅައި އޮތުން އެއީ މައްސަލައެކެވެ.\n"މަގެ ގައުމާ، މަގެ ދީނާ، މަގެ އަމްނާ ނުކުޅެއްޗޭ" ކިޔަމުން އޭރުގެ ސަރުކާރުން މި ރިޕޯޓު ސިއްރު ކުރި ކަމަށްވާނަމަ އެ ސަރުކާރުގެ ޒިންމާދާރު ވެރިން އުފުލަން ޖެހޭ ޒިންމާތަކެއް ހުންނާނެއެވެ. ދީން ހަތިޔާރެއްގެ ގޮތުގައި ގެންގުޅުމަކީ ރާއްޖޭގެ ސިޔާސީ ވެރިންގެ އާންމު ކަމެކެވެ. ސިޔާސީ އެކި ހަފްލާތަކާއި ޖަލްސާތަކުގައި ދީނުގެ ޙުރުމަތް ކެނޑޭހެން އޭރުގެ ސަރުކާރުންވެސް ވާހަކަ ދެއްކިއެވެ. އެކަން ކުރުން ލޭބަލް ވެފައިވަނީ އެކަމަކު އެމްޑީޕީގެ ސަރުކާރުތަކާއެވެ. ކަން ދިމާކުރި ގޮތުން މި ރިޕޯޓެއްވެސް ވައިގައި މިހިފީ އެމްޑީޕީގެ ސަރުކާރެއްގައެވެ.\nދީނީ ކަންކަމުގައި އެމްޑީޕީގެ ސިޔާސަތުތައް ބައްޓަންކޮށްފައިހުރީ އިސްލާމީ ވަހްދަތާއި ދުރަށް ގެންދާގޮތައް ކަމަށް ބުނެ ރިޔާސީ އިންތިޚާބުގެ ކެމްޕޭނުގައި ވެސް އޭރު ވެރިކަން ދިފާޢު ކުރަން މަސައްކަތް ކުރަމުން ދިޔަ ސަރުކާރުން ތުހުމަތުތަކެއް ކުރިއެވެ. އެވާހަކަ އެހިސާބުގައި ބާއްވަމާ ހިނގާށެވެ. ހަގީގަތަކީ ކޮންމެ ސަރުކާރަކަސް، ކޮންމެ ސިޔާސީ ލީޑަރަކަސް ދީން ހަތިޔާރަކަށް ހަދާކަމެވެ.\nއޭރުގެ ސަރުކާރު އިހުމާލުވެސް މި ރިޕޯޓު ޝާއިއު ވުމުގައި އެބައޮތެވެ. ދެން އޮތީ މިސަރުކާރުގެ ވާހަކައެވެ. އެމްޑީއެންގެ މި ރިޕޯޓެއްގެ ވާހަކަ މީސްމީޑިއާއާއި ރާއްޖޭގެ އެކި މީޑިއާތަކުގެ ފަލަ ސުރުހީތަކަށް އަރަމުންދާއިރު ސަރުކާރު ވައްޓާލަންވެސް ބަޔަކު ދަނީ ގޮވާލަމުންނެވެ.\nނަމަވެސް މިކަމުގައި އެންމެ މަސްލަހަތު ރަނގަޅު ގޮތަކީ ރިޕޯޓާ ގުޅިގެން ސިޔާސީ ފައިދާ ހޯދަން މަސައްކަތް ނުކުރުމެވެ. ރިޕޯޓް ނެރުނީ ޖަމިއްޔާއަކުންނެވެ. ފަހަރެއްގައި އޭރުގެ ސަރުކާރަށްވެސް، އަދި މިހާރުގެ ސަރުކާރަށްވެސް މިކަމުގެ ހަގީގަތެއް ނޭނގިއެވެ. ވީމާ ކުރަންވީ ކަމަކީ ރިޕޯޓާ ގުޅިގެން އެއްވެސް ބަޔަކަށް ސިޔާސީ ފައިދާ ނަގަން ފުރުސަތު ނުދިނުމެވެ.\nމިފަދަ ކަމަކުން ގައުމަށް ގެއްލުމެއް ލިބިދާނެ ކަމެއް ކޮށްގެން ނުވާނެއެވެ. ދުނިޔޭގެ އެހެން ގައުމުތައްވެސް ބައިބައިވެފައި ވަނީ ދީނީ ޚިޔާލުތަފާތުވުންތަކާއި ދީނާ ގުޅޭ ކަންކަމުގައެވެ. މިކަމުގައި އެންމެން ކެތްތެރިކަން އިސްކޮށް ރިޕޯޓު ނެރުނު ޖަމިއްޔާއާ މެދު ފިޔަވަޅު އަޅަން ގޮވާލަންވީއެވެ. ސަރުކާރެއް ވައްޓާލައިގެން ނުވަތަ ސަރުކާރު ބަދަލުކޮށްގެން މިމައްސަލައަށް ހައްލެއް އަތުވެދާނެ މަންޒަރު ތާރީޚަށް ބެލިޔަސް ނުފެނެއެވެ.\nއޮކްޓޯބަރ 5, 2019 17:23\nވަގުތު ނޫހުން މިޚަބަރު ގެނަސްދިންކަން ވަރަށްރަގަޅު. ދެންނިކަން އަތް ތުރުތުރު އަޅުވާފަ ކޮމެންޓުކޮށްބަލަ. މިހާރު އެނގޭނެ ކޮންބައެއްގެކަން އިހުމާލު ބޮޑީ. ޝުކުރިއްޔާ ވަގުތު\nއޮކްޓޯބަރ 5, 2019 17:57\nބުނަންތަ ވާހަކައެއް. އޭރުގަ ރިޕޯޓެއް ނެރުނު ނަމަ މީހުން ފޮނު ނާރުވައެއް ނުހުންނާނެ. .\nއަޅޭ މި ލާދީނީ ސަރުކާރުން ކޮންމެ ކަމެއް ވެސް އޮޅުވާލަން އުޅޭ އިރު ތިމާމެން ބޭޒާރުވާ ކަމެއް ވެސް ނޭނގޭ.\nއެމް.އެންޑީގެ ރިޕޯޓު ނެރުނީ ކުރީ ސަރުކާރުގަޔޭ ކިޔައި އަދިވެސް އެމްޑީއެމް ދިފާޢޫކުރަން އުޅޭ އިރު މި އޮތީ ހަގީގަތް.\nޕްރީލިމިނަރީ އެސެސްމަންޓް އޮފް ރެޑިކަލައިޒޭޝަން އިން މޯލްޑިވްސްގެ ނަމުގައި މޯލްޑިވިއަން ޑިމޮކްރެސީ ނެޓްވޯކްގެ ފަރާތުން ރިޕޯޓެއް ޢާންމު ކުރީ 2016 ގައެއް ނޫން... މި ހިނގާ 2019 ވަނަ އަހަރު.\nކުރީ ސަރުކާރު ދުވަސްވަރު 2016 ގައި އެމީހުން (އެމްޑީއެން) އިން ނެރުނު ރިޕޯޓަކީ 31 ޞަފުޙާގެ "ލަވް ފޯ އިސްލާމް ވީއެސް ހޯލީ ވާރ- އަ ރިވިއު އޮފް ދަ އިސްލާމިކް ސްޓަޑީސް ޓެކްސްޓު ބުކުސް އިން ދަ މޯލްޑިވްސް" ގެ ނަމުގައި ނެރުނު ރިޕޯޓެކެވެ. އޭގައި އިނީ ވަރަށް ގިނަ ޕެރެގްރާމްތައް އުނިކޮށް، މާތް ނަބިއްޔާ "ކަލަކަށް" ހަދާ ވާހަކައާއި، " ތަކްފީރީ"އެކޭ ބުނެފައި އިން ވާހަކަތައްވެސް އުނިކޮށްފައެވެ.\nފަހުން، މިއަހަރު ނެރުނު ރިޕޯޓަކީ "ޕްރީލިމިނަރީ އެސެސްމަންޓް އޮފް ރެޑިކަލައިޒޭޝަން އިން މޯލްޑިވްސްގެ ނަމުގައި" 2019 ގައި ޢާންމު ކުރި 125 ޞަފުޙާގެ ބޮޑު ރިޕޯޓެކެވެ. އެއީ ލާދީނީ ރިޕޯޓަކީ. އޮޅުވައެއް ނުލެވޭނެ.\nމަ ހިތަށް އަރަނީ މީގެ ވަކިވަކި ފަރުދުން ފަދައިން ދައުލަތުގެ މުއައްސަސާ ތަކުން ވެސް ރަސްމީ ދޮގު ހަދާލަން ހަމަ ޖެހިލުންނުވަނީއްޔޭ! "ކުޜީ ސަރުކާރު، ރައީސް ޔާމީން!" މިއީ ތަސްބީޙައެއް ކަމަށް މި ލާދީނީ ސަރުކާރުގެ މީހުންނަށް ހީވަނީ ތޯއްޗެ. މިހާރު "އެޖެންޑާ19" ގެ ހަގީގަތް ހާމަވީމާ، މި ހަގީގަތް ވެސް އޮޅުވާލާނަމޭ ހިތާތަ ތި އުޅެނީ. ތިކަމެއް ނުވާނެ.\nއޮކްޓޯބަރ 5, 2019 17:42\nކުރީސަރުކާރުން އޮތީ މިރިޕޯޓް ނެރުންހުއްޓުވާފަ މިގޮތައް ރިޕޯޓް ނުނެރެވޭކަމަށާ މީބާތިލް ރިޕޯޓެއްގެ ގޮތުގަ އޮވެފަ ނެރެން ހުއްދަ ނުދީފަ އޮތީ މިސަރުކާރުން ހުރީހާކަމެއްވެސް ފުރީވީމަ ދެން ވާގޮތް މިވީ\nއޮކްޓޯބަރ 5, 2019 17:49\nޕްރީލިމިނަރީ އެސެސްމަންޓް އޮފް ރެޑިކަލައިޒޭޝަން އިން މޯލްޑިވްސްގެ ނަމުގައި މޯލްޑިވިއަން ޑިމޮކްރެސީ ނެޓްވޯކްގެ ފަރާތުން ރިޕޯޓެއް ޢާންމު ކުރީ 2016 ގައެއް ނޫން... މިއަހަރުގައި (2019)...\n2016 ގައި އެމީހުން (އެމްޑީއެން) އިން ނެރުނު ރިޕޯޓަކީ ،31 ޞަފުޙާގެ "ލަވް ފޯ އިސްލާމް ވީއެސް ހޯލީ ވާރ- އަ ރިވިއު އޮފް ދަ އިސްލާމިކް ސްޓަޑީސް ޓެކްސްޓު ބުކުސް އިން ދަ މޯލްޑިވްސް" ގެ ނަމުގައި ނެރުނު ރިޕޯޓެކެވެ. އޭގައި އިނީ ވަރަށް ގިނަ ޕެރެގްރާމްތައް އުނިކޮށް، މާތް ނަބިއްޔާ "ކަލަކަށް" ހަދާ ވާހަކައާއި، " ތަކްފީރީ"އެކޭ ބުނެފައި އިން ވާހަކަތައްވެސް އުނިކޮށްފައެވެ.\nފަހުން، މިއަހަރު ނެރުނު ރިޕޯޓަކީ "ޕްރީލިމިނަރީ އެސެސްމަންޓް އޮފް ރެޑިކަލައިޒޭޝަން އިން މޯލްޑިވްސްގެ ނަމުގައި" 2019 ގައި ޢާންމު ކުރި 125 ޞަފުޙާގެ ބޮޑު ރިޕޯޓެކެވެ.\nއޮކްޓޯބަރ 5, 2019 17:53\nމި ކިޔާ ނިމުނު އިރުވެސް އެއްވެސް ޖަވާބެއް ނުލިބޭ. އިހުމާލު ބޮޑީ މިހާރު ވެރިކަމުގަ ތިބި މީހުން. ކުރިން މި ޝަހިންދާ ނޫޅެ މިހާ ފާޅުކަން ބޮޑު ގޮތެއްގަ ދީނަށް ފުރައްސާރަ ކުރާކަށް. މިހާރު އެއްޗެއް ބޮވިގެން އުޅޭހެން އުޅޭއިރު މިސަރުކާރުން އެހެރީ ބޮޑު މަގާމު ދީފަ.ދެން\nއޮކްޓޯބަރ 5, 2019 18:22\nދެން އުފެދޭ ސުވާލަކީ އިސްލާމްދީނަށާއި ތިމާހެއްދެވި އިލާހާއި އެއިލާހު ފޮނުއްވި މާތް ރަސޫލާގެ ޒާތުފުޅަށް ނިސްބަތްކޮށް ދޮގުތުހުމަތުގެ ބަސްތަކެއް ރައްދުކޮށް ރިޕޯޓެެއް މިފަދަގޮތަކަށް ތައްޔާރު ކުރަން ޖެެެހޭބާ؟؟ތިޔަށްވުރެ މާރަނގަޅުވީސް ތިރިޕޯޓު ލިޔުނު މީހާ ނުވަތަ ބަޔެއްގެ އަމިއްލަ ނަފްސުތައް ދީނަށް ނޫޅެވޭ ކަން ހާމަކޮށް ރިޕޯޓު ތައްޔާރުކޮށްފަ ތިބޭނުންވެގެން އުޅޭބަޔަކަށް ދެއްކިއްޔާ..މިހާރުދެން ތިފަދަރިޕޯޓެއް ތައްޔާރު ނުކުރިޔަސް ތިވެރިންގެ އަސްލުކުލަ ތިފާޅުކޮށްލީ ހާމަކަން ބޮޑުގޮތެއްގަ..\nމީ ލާދީނީ ސެކިއުލަރ ސަރުކާއް\nއޮކްޓޯބަރ 5, 2019 20:03\nމިސަރުކާރު ބަދަލުކުރަންޖެހޭ.. އިސްތިއުފާދޭން ޖެހޭ އިބުރާހިމު.. ވަގުތުނޫހުން މިކޮމެންޓް ޖަހާނެބާ\nއޮކްޓޯބަރ 5, 2019 20:09\nތިވާނީ ރާޑަރު ކަޑައީ ކަމަށް! ދެން ތިބުނާ ރިޕޯޓު ވަގުތުން ހާމަނުކުރީ ކީއްވެ!\nބަލަ ތިކަމެއް ތިކުރީ އެއްކަލަ ލާދީނީ ސެކިއުލާ ބައިގަނޑުގެ މީހެކޭ. އަދި އޭނާ އާއި އޭނާ ނިސްބަތްވާ އާއިލާ މިރާއްޖެއިން ތާއީދުކުރާ ޕާޓީ މަޝައްކެތް ނުކުރަން. ކުރީ ސަރުކާރުން ކަންވީގޮތާއި ކަމުގެ ހަގީގަތް އެބަޖެހޭ ޕަބްލިކް އަށް ސާފުކޮށްދެން. މިއީ ކޮންމެ ޕާޓީ އަކަށް ނިސްބަތްވާ ބަޔެއް ކުރި ކަމެއް ކަމުގައި ވީނަމަވެސް ގޯސް އަދި މިކަމާއި ދެކޮޅަށް އަޑު އުފުލާ ކުރެވެން ހުރި ކަމެއް ދީނުގެ އިމުގެ ތެރެއިން ކުރަންވާނެ.\nއޮކްޓޯބަރ 5, 2019 20:59\nވާނުވާ. ބަޔަކު އަދި ތަނެއްގައި ރިޕޯޓެއް ހަދާފައި ތާރީހެއް ޖަހާފައި އޮތަކަސް އެ ސަމާލުކަމަށް އަންނާކައް ނުޖެހެ. ގޫގަލް ޑްރައިވް އައްވެސް މީހުން ޕަބްލިކް ކޮއް އެއްޗެހި އަޅަފައި ހުރޭ. ގިނަ ފަހަރަށް އެފެންނާނީ ލިންކް ޝެއާ ކުރީމަ. އަދި ވެބްސައިޓަކަށް އެއްޗެއްލުމަކީ އެ ރަސްމީކޮށް ޕަބްލިޝް ކުރުމެއްނޫން.\nޑ ތިދެރިޕޯޓުވެސް ޕަބްލިޝްކުރަންވީނުނ\nއޮކްޓޯބަރ 5, 2019 21:21\nމިހާތަނަށް ވަގުތުނޫހުން ގެނެސްދިން ހަމަހަމަ ކަމާއި އިންސާފުވެރިކޮށް ލިޔެވިފައިވާ މަދު ރިޕޯޓްތަކުގެ ތެރެއިންވެސް ރަނގަޅު ލިޔުމެއް. މިފަދަ ޒިންމާދާރު ނޫސްވެރިކަމަށް އިސްކަންދެއްވާ.\nއޮކްޓޯބަރ 5, 2019 22:14\nމި ހަބަރު ލިޔުން ފަރާތައް ސާބަހޭ.???\nއޮކްޓޯބަރ 6, 2019 14:12\nސައިބޯނި އަތައްއެޅިޔަސް ފޮނެއްނާރާނެ ފޮނުއަރާނީ ދެއަތް ދެއަތައް ބާރައް ހޭކީމަ\nމިއީ މިހާތަނަށް ވަގުތު ނޫހުން ލިޔުނު އެންމެ ރަގަޅު ޚަބަރު.\nއޮކްޓޯބަރ 7, 2019 12:35\nބަލަގަ ތިޔަ ރިޕޯޓަކީ އީޔޫ މީހުންލައްވާ ނަސީދު ކުޅިވަރު ކުޅުއްވާ ގޮނޑި ދުއްވި ޒަމާނުގާ އެމީހުނަށް ބާރުދޭންނެރުނު އެއްޗެކޭތޯ ތިޔަ ބުނުއްވަނީ އެކަމަކުވެސް ލާދީނީ ގްރޫޕް ގަނޑު އަދި ލާދީނީ ލީޑަރު ނަސީދު ގެ ބައިވެރިވުންނެތި މިރިޕޯޓް ހަދާފަ ނޯންނާނެ.\nއޮކްޓޯބަރ 9, 2019 08:22\nދޮންލޯ ވޯޑްޕްރެސް ކިޔާ މީހެއް ދަންނަށްތަ؟ އޭރުގަ ބަޕްލިޝްކޮށްފަ މައްސަލވެސް ޖެހުނު ދެން ބުނީ ނެގިއްޔޭ، އަސް އަންޕަބްލިޝްކޮށްފަ ބޭންދީ. މިސަރުކާރގަ ގާނޫނު ފާސްކޮށްފަ ބާރު ލިބުނީމަ ގާނޫނީގޮތުން، މުސްލިމުން ރުޅިއަރުވަށް އަލުން ޕަބްލިޝްކުރީ، އެހެންވެ ޕަބްލިޝް ކުރިމަކަށް ހަމަ އިންނާނީ ކުރީގެ ތާރީޙު. ސާފުވާނެ ކަމަށް އުންމީދު ކުރަން މިވަނީ ކިހިނެއްކަން.\nއޮކްޓޯބަރ 12, 2019 19:35\nމީގެ ވިހި އަހަރު ކުރިން ހިނގި ކަމަކަށްވީނަމަވެސް، އާންމުންނަށް އޭގެ މައުލޫމާތު ލިބި ހޭލުންތެރިވީ "އަދިކިރިޔާ" މިއަދުނަމަ، ފޮނު އަރާނީ ހަމަ މިއަދު.\nޙީވާކަހަލަ ނޫސްތަކުންވެސް އަބަދުވެސް ގެނެސްދެނީ ލައިވް ހަބަރުހެން. ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ


Sarukaaruge Thauleemee Siyaasathuge Enme Is Amaazakee Hunaruveri Zuvaanun Ufehdhun: Raees – Iru\nސަރުކާރުގެ ތަޢުލީމީ ސިޔާސަތުގެ އެންމެ އިސް އަމާޒަކީ ހުނަރުވެރި ޒުވާނުން އުފެއްދުން: ރައީސް\nހުނަރުވެރި ފަންނުވެރި ޒުވާނުން އުފެއްދުމަކީ، މިހާރުގެ ތަޢުލީމީ ސިޔާސަތުގެ އެންމެ އިސް އަމާޒުކަމަށާއި، މިއަދު ޤައުމަށް ބޭނުންވަނީ ތަޢުލީމީ ގޮތުން ޤާބިލް، ހުނަރުވެރިކަމާއި ފަންނުވެރިކަމުގައި އައު އުފެއްދުންތަކަށް ފަރިތަ ޒުވާނުން ކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nރައީސް ޞޯލިޙް މިހެން ވިދާޅުވީ، ތ. ބުރުނީ ސްކޫލްގެ ރަން ޔޫބީލް ފާހަގަކުރުމަށް އެރަށު ސްކޫލްގައި ރޭ ބޭއްވެވި ޖަލްސާގައި ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާ ވިދާޅުވީ އެންމެ ޅަފަތުގެ ތަޢުލީމް ދޭއިރު، އެބައެއްގެ މާދަރީ ބަހުގެ ޓީޗަރުން ތިބުމަކީ، ވަރަށް މުހިންމު ކަމެއްކަން ދިރާސާތަކުން އެނގޭކަމަށެވެ. އެގޮތުން ޕްރައިމަރީ ޓީޗަރުން ތަމްރީން ކުރުމާ ގުޅޭ ގޮތުން، ކަމާ ބެހޭ އިދާރާތަކުން މިހާރު ގޮތްތަކެއް ރާވަމުންދާކަންވެސް ރައީސް ވަނީ ފާހަގަކުރައްވާފައެވެ.\nވަގުތީ ނަތީޖާ އިއުލާނު ކުރެވޭނީ މިއަދު ހަވީރު: އީސީ


މިލަދޫގައި ކުރިއަށްދާ އެމްވައިއެމް ޗެލެންޖް ކަޕްގެ ސެމީ ފައިނަލް މިއަދު ކުޅެނީ\nނ. މިލަދޫގައި މި މަހުގެ 13 ވަނަ ދުވަހު ފަށައިގެން ކުރިއަށްގެންދާ ސިކްސް އަ ސައިޑް ފުޓްބޯޅަ މުބާރާތުގެ ސެމީ ފައިނަލް ހޮވުނު ޓީމްތައް ކަށަވަރުވެއްޖެއެވެ. “އެމްވައިއެމް ޗެލެންޖް ކަޕް 2019” ގެ ނަމުގައި ކުޅެމުން އަންނަ މި މުބާރާތުގެ ސެމީ ފައިނަލަށް ދަތުރުކޮށްފައިވާ ހަތަރު ޓީމަކީ އިންވޭޑާސް އާއި ޗިކޯސް އެފްސީގެ އިތުރުން އަމިޗީ އަދި ޑީ އޮބިއަންސް އެވެ.\nމިލަދޫގައި އުފައްދައިފައިވާ އަމިއްލަ ޖަމިއްޔާ އެއް ކަމަށްވާ މިލަދޫ ޔޫތް މޫވްމަންޓުން އިންތިޒާމްކޮށްގެން ކުރިއަށްގެންދާ މި މުބާރާތުގެ ސެމީ ފައިނަލްގެ ދެ މެޗްވެސް ކުރިއަށްދާނީ މިއަދު ހަވީރު އެވެ. މިލަދޫ ފުޓްބޯޅަ ދަނޑުގައި ކުޅުމަށް ހަމަޖެހިފައިވާ ސެމީ ފައިނަލްގެ ފުރަތަމަ މެޗްގައި ބައްދަލުކުރާނީ އިންވޭޑާސް އާއި ޗިކޯސް އެފްސީ އެވެ. އިންވޭޑާސް މުބާރާތުގެ ސެމީ ފައިނަލުން ޖާގަ ހޯދީ ކުޅުނު އެއްވެސް މެޗަކުން ބަލިނުވެ ގްރޫޕް ބީ ގެ އެއް ވަނަ ޓީމްގެ ގޮތުގައެވެ. އެޓީމުން ވަނީ ގްރޫޕް ސްޓޭޖްގައި ކުޅުނު ތިން މެޗްގެ ތެރެއިން ދެ މެޗް ކާމިޔާބުކޮށް އެއް މެޗް އެއްވަރުކޮށްފައެވެ. ތިން މެޗްގައި އިންވޭޑާސް އިން ޖުމްލަ ހަތް ގޯލް ޖެހި އިރު ބައިކޮޅަށް ހަތަރު ގޯލް ވަދެފައިވެއެވެ. އިންވޭޑާސް އާ ދެކޮޅަށް މިއަދު ނުކުންނަ ޗިކޯސް އެފްސީ އަށް މުބާރާތުގެ ސެމީ ފައިނަލުން ޖާގަ ލިބުނީ ގްރޫޕް އޭ ގެ ދެވަނަ ޓީމްގެ ގޮތުގައެވެ. މުބާރާތުގެ ގްރޫޕް ސްޓޭޖްގައި ޗިކޯސް އެފްސީ އިން ދެ މެޗް ކާމިޔާބުކުރިއިރު އެއް މެޗުން ވަނީ ބަލިވެފައެވެ. އެކަމަކު އެޓީމުން ވަނީ މި މުބާރާތުގައި މިހާތަނަށް ނުވަ ގޯލް ޖަހައިފައެވެ. ބައިކޮޅަށް އަދި ވަނީ އެންމެ ދެ ގޯލެވެ.\nބައިވެރިވި އަށް ޓީމް ދެ ގްރޫޕަކަށް ބަހާލައިގެން ކޮންމެ ގްރޫޕަކުންވެސް އެންމެ ރަގަޅު ނަތީޖާ ހޯދާ ދެ ޓީމް މުބާރާތުގެ ސެމީ ފައިނަލަށް ހޮވޭ ގޮތަށް އިންތިޒާމްކޮށްގެން ކުރިއަށްގެންދާ މި މުބާރާތުގައި މިއަދު ކުޅޭ ސެމީ ފައިނަލްގެ ދެވަނަ މެޗްގައި ބައްދަލުކުރާނީ ގްރޫޕް އޭ އިން އެއްވަނަ ޓީމްގެ ގޮތުގައި ސެމީ ފައިނަލަށް ދަތުރުކުރި އަމިޗީ އާއި ގްރޫޕް ބީގެ ދެވަނަ މަގާމް ކަށަވަރުކުރި ޑީ އޮބިއަންސް އެވެ. މި ދެޓީމަށް ބަލާލާއިރު އަމިޗީ އަކީ މުބާރާތުގައި ކުޅުނު ހުރިހާ މެޗެއް ކާމިޔާބުކޮށްގެން ސެމީ ފައިނަލަށް އައި ހަމައެކަނި ޓީމެވެ. އަނެއްކޮޅުން ޑީ އޮބިއަންސް އަކީ އެންމެ މަދުން ޕޮއިންޓް ހޯދައިގެން މުބާރާތުގެ ސެމީ ފައިނަލްގެ ޖާގައެއް ކަށަވަރު ކުރި ޓީމެވެ. އެޓީމަށް ގްރޫޕް ސްޓޭޖްގައި ކުޅުނު ތިން މެޗްގެ ތެރެއިން ކާމިޔާބުކުރެވުނީ އެންމެ މެޗެކެވެ. އަނެއް ދެ މެޗް ނިމުނީ އެއްވަރުވެގެންނެވެ. މުބާރާތުގައި މި ދެޓީމުން ޖަހައިފައިވާ ގޯލްގެ އަދަދަށް ބަލައިލާއިރު ތަފާތެއް ފެންނާކަށް ނެތެވެ. ދެޓީމުންވެސް މުބާރާތުގައި ޖުމްލަ ހަތަރު ގޯލް ޖަހައިފައިވާއިރު އަމިޗީ ކޮޅަށް މި މުބާރާތުގައި ވަދެފައިވަނީ އެންމެ ގޯލެކެވެ. ޑީ އޮބިއަންސް ކޮޅަށް ދެ ގޯލް ވަދެފައިވެއެވެ.\nޗެމްޕިއަން ޓީމަށް ޖުމްލަ ހަތް ހާސް ރުފިޔާ ހުށަހަޅައިގެން ކުރިއަށްގެންދާ މި މުބާރާތުގެ ފައިނަލް މެޗް ކުޅޭގޮތަށް ހަމަޖައްސައިފައިވަނީ މި މަހުގެ 21 ވާ ބުދަ ދުވަހު އެވެ. މިއީ ނ. އަތޮޅުގެ ފުޓްބޯޅައިގެ ގަދަ ބާރެއް ކަމަށްވާ މިލަދޫގައި މި މުބާރާތް ބާއްވާ ތިން ވަނަ އަހަރެވެ. މިލަދޫ އިން ވަނީ އަތޮޅު ތެރޭގައި ބާއްވާ އެންމެ އަގުބޮޑު ފުޓްބޯޅަ މުބާރާތް ކަމަށްވާ ސިޔާމް މައުރޫފް ސޮކާ ކަޕް 2017 ވަނަ އަހަރު ކާމިޔާބުކޮށްފައެވެ. ސިޔާމް މައުރޫފް ސޮކަރ ކަޕަކީ ނ. އަތޮޅުގެ ރަށްތަކަށް ހުޅުވާލައިގެން ބާއްވާ މުބާރާތެކެވެ.\nނ. މިލަދޫ, މިލަދޫ އެމްވައިއެމް ޗެލެންޖް\nމިލަދޫ އެމްވައިއެމް ޗެލެންޖުގެ ފައިނަލަށް ޓީމުތައް ހޮވިއްޖެ ކެބިނެޓަށް ފާޑުކިޔުން، އެކަމަކު ކުޅިވަރުގެ ވަޒީރަށް ތައުރީފް! މިއެޓް ފުޓްސަލް ފިއެސްޓާގެ ޗެމްޕިއަންކަން ކަންމަތި އެފްސީ ހޯދައިފި


Hiken beynunnama goiy balan ves uhdhan'di juice boibala!\nހިކެން ބޭނުންނަމަ ގޮތް ބަލަންވެސް އުއްދަނޑި ޖޫސް ބޮއިބަލަ!\nކޮންމެ 100 ގުރާމް އުއްދަނޑީގައި 270 ކެލެރީސް ހުރޭ\nކ. މާލެ | 12 މެއި 2018 | ހޮނިހިރު 09:18 | 6,325\nބަރުދަން ލުއި ކުރުމަށް އުއްދަނޑި ޖޫސް އެހީވެދޭ - ގޫގުލް\nގުދުރަތީ މުއްސަނދިކަމުން ފުރިފައިވާ، ހަށިގަނޑަށް ލުއި އުއްދަނޑި ޖޫހަކީ އަނގަޔަށް މީރު ފައިދާ ހުރި ބުއިމެކެވެ. ކުޑަކުދިންނަށާއި ބޮޑެތި މީހުނަށް ވެސް ބޯލެވޭ އުއްދަނޑި ޖޫހަކީ، ހަމައެކަނި ކަރު ހިއްކުން ފިލުވައިދީ އަނގަޔަށް މީރު ޖޫހެއްނޫނެވެ. އެއީ ހަކަތައިން ފުރިގެންވާ ބުއިމެކެވެ.\nހޫނު ގަދަ ދުވަސްވަރުގައި މުޅިދުވަހުގެ މަސައްކަތުގެ ވަރުބަލިކަމަށް ފަހު ހަވީރު އެ ބޯލާ ކޮފީތަކުގެ ބަދަލުގައި އުއްދަނޑި ޖޫސް ތައްޓެއް ބޯލުން ކިހިނެއްވާނެ ތޯއެވެ.\nރާއްޖޭގައި ކުރީ ޒަމާނުގައި އުއްދަނޑިއަކީ ވަރަށް އާންމު އެއްޗެއް ނަމަވެސް މިހާރު އުއްދަނޑި ފެންނަނީ ވަރަށް މަދުންނެވެ.\nބަރުދަން ލުއިކުރުމަށް މަސަައްކަތް ކުރާ މީހުންގެ ހަތުރަކީ ހަކުރެވެ. އެކަމަކު ގުދުރަތީ ފޮނިކަމުން މުއްސަނދިވެފައިވާ އުއްދަނޑި ޖޫހަކީ ހިކެން ބޭނުންވާ މީހުންނަށް އުފާވެރިކަން ގެނެސްދޭނެ ނަތީޖާ ނެރެދޭނެ ބުއިމެކެވެ. އެކަމަކު ބޯންވާނީ ރަނގަޅު ވަގުތުގައި އެކަށީގެންވާ މިންވަަރަށެވެ.\nކޮންމެ 100 ގުރާމް އުއްދަނޑީގައި 270 ކެލެރީސް ހުރެއެެވެ.\nބަރުދަން ލުއި ކުރުމަށް އުއްދަނޑި ޖޫސް ބޯންވީ މިހެންވެއެވެ:\nސަރުބީ އެއްވެސް ވަރަކަށް ނުހިމެނޭ- އުއްދަނޑީގައި އެއްވެސް މިންވަރަކަށް ސަރުބީއެއް ނުހިމެނެއެވެ. އެކަމަކު ގުދުރަތީ ފޮނިކަން އެކުލެވެއެވެ. އެހެންކަމުން އެހެނިހެން މޭވާއިން ފަނި ގިރާއިރު،އެއަށް ބައިވަރު ހަކުރު އަޅަން ޖެހޭއިރު އުއްދަނޑި ޖޫސް ގިރުމަށް އެއްވެސް މިންވަރަކަށް ހަކުރު އަޅާކަށް ނުޖެހެއެވެ.\nގުދުރަތީ ފައިބަރ އިން މުއްސަނދިވެފައިވާ އުއްދަނޑިއަކީ ކުރިންވެސް ފާހަގަކުރި ގޮތަށް ބަރުދަން ލުއިކުރުމަށް އެފަދަ ދެވަނައެއް ނެތްފަދަ އެއްޗެކެވެ. ކޮންމެ އުއްދަނޑި ޖޫސް ތައްޓެއްގައި 13ގްރާމްގެ ފައިބަރ އެކުލެވެއެވެ.\nފޮއްސިވެ ދުޅަވުން ކުޑަކޮށްދޭ\nބުނެވޭގޮތުގައި ހިކެން އުނދަގޫވާ އެއް މައްސލައަކީ، މީހާ ފޮއްސިވެ ދުޅަވުމެވެ. އުއްދަނޑިން ހަށިގަނޑުގައި އުފެދޭ ވިހަ މާއްދާތަކާއި ހަނަގުރާމަކޮށް ދުޅަވުމުން ދުރުކޮށްދެއެވެ. ހަށިގަނޑުގައި އުފެދޭ ނުބައި ކޮލެސްޓްރޯލްގެ ސަބަބުން މީހާ އިންތިހާއަށް ފަލަވެގެން އާދެއެވެ. އުއްދަނޑި ޖޫހުގައި ކޮލެސްޓްރޯލް އެއްވެސް މިންވަރަކަށް ނުހިމެނޭތީ، ލޭގައި އުފެދޭ ސަރުބީ ވިރުވާލުމަށް އެހީވެދެއެވެ. އަދި އެކަމުގެ ސަބަބުން ބަރުދަން ލުއިވެއެވެ.\nއުއްދަނޑީގައި މަތީ މިންވަރަކަށް ފައިބަރ އެކުލެވިފައި ވުމުން މެޓަބޮލިޒަމް ބޫސްޓްކޮށްދެއެވެ. އަދި އެކުލެވޭ ގުދުރަތީ ފައިބަރގެ ސަބަބުން ހަޖަމުކުރުމަށް ފަސޭހަވެ ބަނޑު ހިކުމުން ދުރުކޮށްދެއެވެ.


REPORT: Anbimeehaa Dhin Kidney In Dhuniyeyga Hurumuge Ufalah Huras Elhee Covid! - Vaguthu\nއަނބިމީހާ ދިން ކިޑްނީން ދުނިޔޭގައި ހުރުމުގެ އުފަލަށް ހުރަސް އެޅީ ކޮވިޑް!\nއަބޫބަކުރާއި ހުވަފަތް އަނބިމީހާއާއެކު\nކޮވިޑް-19 އާ ހެދި އެތައް އުފަލަކުން މަހުރޫމްވެއްޖެއެވެ. ލޯބިން އެކުގައި އުޅުނު އެތައް ބަޔަކު، މި ނިކަމެތި ދުނިޔެ ދޫކޮށްފިއެވެ. ކޮވިޑް-19 ވަނީ ފަހުގެ ތާރީހެެއްގައި މިހާ ގިނަ ބަޔަކު އެއްފަހަރާ މަރުވަމުން އަންނަ ބައްޔަކަށް ވެފައެވެ. މިއީ މިހާރު މި ދުނިޔެ އަށް ކުރިމަތިވެފައިވާ ބޮޑު އާލަމީ ވަބާއެކެވެ. ކުޑަ މުއްދަތެއްގެ ތެރޭގައި މުޅި ދުނިޔެއަށް މި ބަލި ބިޔަ ރާޅެއް ފަދައިން ފެތުރިންގެ ގޮސްފައިވާ އިރު، އެއްވެެސް ގައުމަކުން އަދި މި ބަލިމަޑުކަމުން އަރައިގަނެވިފައެއް ނުވެއެވެ.\nމި ބަލީގައި މި ކުޑަކުޑަ ރާއްޖެއިންވެސް 146 މީހަކު ދުނިޔެ ދޫކޮށްފިއެވެ. މަރަަކަށް ފަހު މަރެކެވެ. ބައެއް ދުވަސްވަހު ހަ މީހުންނެވެ. ދުވަހަކަށް ވުރެ ދުވަހެއް އަދަދުތައް އިތުރުވަމުން ގޮސް މި ބަލީގައި 13 މީހުން ނިޔާވީ ހަމަ އިހަށް ދުވަހަކުއެވެ.\nމި ފަހުން އިންޑިއާގައި ފަރުވާދެމުން ދިޔަ ދިވެއްސަކު ވެސް ކޮވިޑް ބަލީގައި ވަނީ ނިޔާވެފައެވެ. އެއީ ލ. އަތޮޅު ހިތަދޫއަށް ނިސްބަތްވާ އުމުރުން 37 އަހަރުގެ، އަބޫބަކުރު މުހައްމަދެވެ. އަބޫބަކުރު މި ބަލީގައި ނިޔާވެފައި ވަނީ މިދިޔަ އަހަރުގެ ތެރޭގައި ކިޑްނީ ޓްރާންސްޕްލާންޓް ހެދުމަށް އިންޑިއާއަށް ގޮސް އެކަން ނިމި އެނބުރި ރާއްޖެ އައުމަށް ތައްޔާރުވަމުން ދަނިކޮށެވެ.\nތިން ކުދިންގެ ބައްޕައެއް ކަމަށްވާ އަބޫބަކުރުގެ ކިޑްނީ ބަދަލުކޮށްފައި ވަނީ މި އަހަރުގެ މާރިޗް މަސް ތެރޭގައެެވެ. ހޯދަން ދިޔަ ފަރުވާ ކާމިޔާބުވެ އަބޫބަކުރު ހުރީ އަމިއްލަ ފަސްގަނޑަށް އެނބުރި އައުމަށް ކެތްމަދުވެފައެވެ. އުފާވެރި ދިިރިއުޅުމަކައިގެން ކުރިއަށްދިއުމުގެ އުއްމީދުގައެވެ. އިސާހިތަކު ދިގު ދަތުރަކަށް ފަހު މަންްޒިލަށް ވާސިލުވި އަބޫބަކުރުގެ ފޮނި މުސްތަގްބަލަށް ހުރަސްއެޅީ ކޮވިޑް-19އެވެ. ކޮވިޑް ޖެހިގެން ފަރުވާ ދެމުން ދަނިކޮށް އޭނާ ނިޔާވީ ހޯމަ ދުވަހު އިންޑިއާ ގަޑިން 10:45 ހާއިރުއެވެ.\n"އާއިލާ ގިނަ މީހުންގެ ކިޑްނީ މައްސަލަ ހުރޭ"\nސިކްސް ސެންސެސް ލާމު ރިސޯޓްގައި މަސައްކަތް ކުރަމުންދިޔަ އަބޫބަކުރަކީ 2018 ވަނަ އަހަރުގެ މެދު ތެރެއިން ފެށިގެން ކިޑްނީ ބައްޔަށް ފަރުވާ ކުރަމުންދިޔަ މީހެކެވެ.\nއޭނާގެ ބޭބެ އަދި މީގެ ކުރިން ހިތަދޫ ކައުންސިލްގެ ރައީސްކަންވެސް ކުރައްވާފައިވާ އަހުމަދު މުހައްމަދު "ވަގުތު"އަށް ވިދާޅުވީ، ރިސޯޓްގައި މަސައްކަތް ކުރަމުން ދަނިކޮށް ކޮއްކޮ ފުރަތަމަ އުޅުނީ ބަނޑަށް ތަދުވެގެން ކަމަށާއި، ޑޮކްޓަރަށް ދެއްކުމުން ޑޮކްޓަރު އޭރު ލަފާ ދިނީ ގިނައިން ފެން ބުއިމަށް ކަމަށެވެ. އެގޮތަށްވެސް އެކަން ރަނގަޅު ނުވިއެވެ. އެހެންވެ ފަހުން މާލެ ގޮސް ޑޮކްޓަރަށް ދެއްކިއެވެ. ނަމަވެސް އެކޮޅަށް ދައްކައިގެން ބޭސް ކައިގެންވެސް ދިމާވަމުން ދިޔަ މައްސަލަތަކަށް ހައްލެއްް ނުލިބުނެވެ.\n"ފެންބޮއެގެންވެސް ރަނގަޅު ނުވެގެން ދެން ދިޔައީ މާލެ، މާލެ ދެއްކީމަ ބުނީ ކިޑްނީގެ ހިލަ އުފެދިފައޭ ހުރީ، ކިޑްނީ ބައްޔަށާއި، ހިލައަށް ބޭސް ދީފައި ބުނީ އެއް މަސް ފަހުން ދައްކަން،، އެއީ 2018 ގެ މެދުތެރޭގައި، ދެން ރަށަށް އައިސް މަސް ދުވަހު ބޭސް ކައިފައި ވަކި ރަނގަޅެއް ނުވާތީ އަނެއްކާ ދިޔައީ، އަމިއްލަ ޓިކެޓްގައި ދިޔައީ އިންޑިއާގެ ކޮޗިންގެ އަމްރީތާ ހޮސްޕިޓަލަށް، ޓެސްޓު ހެދީމަ ބުނެފި ކިޑްނީ ބަލި ސްޓާޓް ވެފައޭ އިނީ".\nއެއީ އާއިލާ ތެރޭގައި އުޅޭ މައްސަލައެއްކަން އަހުމަދު ފާހަގަކުރެއްވިއެވެ. އެގޮތުން 2014 ވަނަ އަހަރު ތެރޭގައި އަހުަމަދު އަންހެން ކޮއްކޮއެއް ވަނީ ކިޑްނީ ބައްޔަށް ފަރުވާ ހޯދާފައެވެ. އޭނާ ބުނި ގޮތުގައި އަންހެން ކޮއްކޮ ކިޑްނީ ފެއިލްވުމުގެ ސަބަބުން އޭރު ޓްރާންސްޕްލާންޓް ހެެދިއެވެ.\nއަބޫބަކުރު އަމްރީތާ ހޮސްޕިޓަލަށް ދެއްކުމުން ދިނީ ބޭހެވެ. ކިޑްނީ ގިނަ ދުވަހު މެއިންޓެއިން ނުކުރެވިދާނެ ކަމަށް ޑޮކްޓަރުން އޭރު ވެސް ވިދާޅުވަމުން ދިޔައެވެ. އެގޮތުން 2018 އިން ފެށިގެން އޭނާ ދިޔައީ ބޭސް ކަމުންނެވެ. އަދި ހަ މަހުން އެއް ފަހަރު އިންޑިއާއަށް ދައްކަމުން ދިޔައެެވެ.\nނަަމަވެސް 2020 ވަނަ އަހަރު ކޮވިޑާއެކު ވަޒީފާއަށް އަސަރު ކުރުމުން އެ އަހަރު ފުރަތަަކޮޅު އަބޫބަކުރަށް އިންޑިއާއަށް ދެވޭ ގޮތެއް ނުވިއެވެ. އަދި މާލެ ސަރަހައްދު ފުރަބަންދުކޮށްފައި އޮތުމުން މާލެވެސް ނުދެވުނެވެ. ނަމަވެސް އޭނާ ދިޔައީ އަމްރީތާއިން ދިން ބޭސް ކަމުންނެވެ.\nއެ އަހަރު ޖުލައި، އޮގަސްޓް ހިސާބުގައި މާބޮަޑަށް އުދަނގޫތަކެއް ވާން ފެށިއެވެ. އޭރު ވެސް އޭނާ ދިޔައީ ރިސޯޓްގައި މަސައްކަތް ކުރަމުންނެވެ. ނަމަވެސް އޭރު ކޮވިޑްގެ ދަތިކަމާ ހެދި ރިސޯޓްތަކުން ރަށަށް ދާން އޮތް ދަތިކަމާއެކު ޓެސްޓުތައް ހެދުނީ އެފަހަރު އުނދަގުލުންނެވެ. އޭރު ހެދި ޓެސްޓުން އިންފެކްޝަން ހުރި ކަން އެނގުނެވެ. އަދި ސްކޭން ހަދަން ޖެހުނެވެ. އެންމެ ފަހުން މާލެ ދާން ޖެހުނީއެވެ.\nއަބޫބަކުރާއެކު އެފަހަރު މާލެ ދިޔައީވެސް ބޭބެ އަހުމަދެވެ. އަދި އޭނާ ޑޮކްޓަރަށް ދައްކައި ޓެސްޓުތައް ހެދުމުން ކިޑްނީގެ ހާލަތު ގޯސްކަން އެނގުނެވެ. އަދި އެންމެ ފަހުން ޑަޔަލިސިސް ހަދަން ފަށަން ޖެހުނެވެ. އިތުރު އެހެން ގޮތެއް ނެތުމުންނެވެ. އިންޑިއާގެ ޑޮކްޓަރުވެސް ލަފާ ދިނީ އެގޮތަށެވެ. އޭރު ހުރީ ދެ ކިޑްނީގެ 95 އިންސައްތަ ފެއިލް ވެފައެވެ. އެހެންކަމުން ގިނަ ޑޮކްޓަރުންގެ ލަފާގެ މަތިން ޑަޔަލިސިސް ހަދަން ފެށިއެވެ.\nކިޑްނީ ހަދިޔާ ކުރީ އަނބިމީހާ"\nދެ މަސް ދުވަސް ވަންދެން އަހުމަދާއި، އަބޫބަކުރު މާލޭގައި ހޭދަކުރިއެވެ. ދެން ބެލީ ބަޖެޓެއް ހޯދައިގެން ކިޑްނީ ޓްރާންސްޕްލާންޓް ހެދުމަށް އިންޑިއާ އަށް ދެވޭތޯއެވެ. އެންމެ ފުރަތަމަ އަބޫބަކުރަށް ކިޑްނީއެއް ދިނުމަށް އިސް ނެގީ މަންމަ އާއި ބައްޕައެވެ. ނަމަވެސް މަންމަގެ ޓެސްޓުތައް ހެދުމުން މަންމަ ހުރީ ކިޑްނީ ދެވޭނެ ފަދަ ހާލާތެއްގައި ނޫން ކަމަށް އަހުމަދު ވިދާޅުވިއެވެ. ދެން އިސްނެގީ ބައްޕައެވެ. އެކަން އެގޮތަށް ކުރުމަށް އަބޫބަކުރުގެ އަނބިމީހާ ސަލްމާ އަބްދުއް ރަހްމާން ހިތަކަށް ކުޅަދާނައެއް ނުވިއެވެެ. ލޯބިވާ ފިރިމީހާއަށް އިތުރު މީހަކު ކިޑްނީ ދޭން ވާނީ އޭނާގެ ކިޑްނީ ބޭނުންނުކުރެވިއްޖެ ހާލަތުގައި ކަމަށް ބުނެ އަބޫބަކުރަށްޓަކައި ސަލްމާގެ ދެ ކިޑްނީ އިން އެއް ކިޑްނީ ހަދިޔާކުރިއެެވެ.\n"ކޮއްކޮގެ އަންހެނުން މި ބުނީ، ބައްޕަގެ ކިޑްނީ ބަލާނީ، ތިމަންނަ ފިޓް ނޫނިއްޔާ ކަމަށް، ބައްޕަ އިހަށް މަޑުކުރާށޭ، ސަލްމާ އެދުނު އެދުމާއެކު، އާއިލާއިން ވެސް ނިންމީ ކޮއްކޮ އަންހެނުންނަށް އެ ފުރުސަތު ދޭން. ދެން ކޮއްކޮ އަންހެނުން މާލެ ގެނެސްފައި ޓެސްޓުތައް ހަދާފައި، ކޮއްކޮ އަންހެނުން ފިޓްވީމަ އެކަން ކުރިއަށް ގެންދަންވީ".\nމިއާއެކު އެހީ ހޯދުމުގެ މަސައްކަތްވެސް ފަށައިގަތެވެ. އެގޮތުން ރަށުގައި ފަންޑް ފޮށި ބެހެއްޓިއެވެ. އަދި އެތައް ބައެއްގެ އެހީއާއެކު އެކަން ވޭތޯ ބެލިއެވެ. އެގޮތުން އަބޫބަކުރު މަސައްކަތް ކުރި ރިސޯޓުގެ މެނޭޖްމެންޓާއި މުވައްޒަފުންގެ ފަރާތުން އޭނާއަށް 6500 އަށްވުރެ ގިނަ ޑޮލަރު ލިބުނެވެ. އަދި އަހުމަދު ޝާކިރު ކިޔާ ހެެޔޮއެދޭ ބޭފުޅަކު އޭނާގެ ފައުންޑޭޝަން މެދުވެރިކޮށް 4000 ޑޮލަރު ދިނެވެ. ބޭނުންވާ ވަރަށް ފައިސާ ލިބުމުން އެތައް އުންމީދަކާ އެކު އަބޫބަކުރުގެ ކިޑްނީ ބަދަލު ކުރުމުގެ އޮޕަރޭޝަނަށް އިންޑިއާއަށް ފުރިއެވެެ. މި ފައިސާއަކީ ހުރުމާއި، ކެއުމުގެ ހަރަދަށް ދާނެ ކަމަށް އަންދާޒާ ކުރި ވަރެވެ. އިތުރު ހަރަދުތައް ހަމަޖައްސާދިނީ އާސަންދަ އާއި އެންސްޕާއިންނެވެ.\nއަބޫބަކުރާއި އާއިލާ އިތުރުބަޔަކާއެކު އިންޑިއާއަށް ފުރީ މިދިޔަ ނޮވެމްބަރު މަސް ތެރޭގައެވެ. ކިޑްނީ ބަދަލު ކުރުމުގެ އޮޕަރޭޝަން ކުރިއަށް ގެންގޮސްފައި ވަނީ މާރިޗް މަސް ތެރޭގައެވެ. އަހުމަދާއި އަމްރީތާ ހޮސްޕިޓަލާއި ގާތް ގުޅުމެއް އުފެދިފައިވުމުން ވަރަށް ރަނގަޅަށް ކަންކަން ހަމަޖެހިގެން ދިޔައެވެ.\n"އެކޮޅުން ހުރިހާ ޓެސްޓުތަކެއް ހަދައި، ލީގަލް ވޯކްތަކާއި އެއްޗެހި ނިންމާފައި މާރިޗް 1 ވަނަ ދުވަހު އޮޕަރޭޝަން ކުރީ، އޮޕަރޭޝަން ސަކްސެސްފުލްވެގެން ހަތަރު ވަނައަށް ވީ ދުވަހު ޑޯނަރ ގެއަށް ދޫކޮށްލީ، ދެން ކޮއްކޮ ދޫކޮށްލީ ހަތް ވަނަ އަށް ވީ ދުވަހު". އަހުމަދު ވިދާޅުވިއެވެ.\nއަހުމަދު ވިދާޅުވި ގޮތުގާ ފަހުން ކޮންމެ ދެ ދުވަހުން އެއް ދުވަހު ޓެސްޓުތައް ހަދައި، ބަލަމުންދިޔައިރު، ކޮއްކޮ އަބޫބަކުރު ދިޔައީ ރަނގަޅުވަމުނެވެެ. އަދި އެހެން ގޮސް ފަހުން ހެދި ހުރިހާ ޓެސްޓަކުން އަބޫބަކުރުގެ ހާލު ރަނގަޅުކަން ޔަގީންވެ، އެނބުރި ރާއްޖެ އައުމަށް ހުއްދަ ލިބުނު ކަން އޭނާ ފާހަގަކުރެއްވިއެވެ. ޑޮކްޓަރުން އަބޫބަކުރު ރާއްޖެ ފޮނުވަންް ހުއްދަ ދިނީ ރާއްޖެ އައުމަށް ފަހު ގަވައިދުން ޑޮކްޓަރަށް ދެއްކުމަށް އިރުޝާދު ދީފައެވެ.\nއަބޫބަކުރު ހުރީގަދަކޮށެވެ. ހުރިހާ ކަމެއް ރަނގަޅުވީ ކަމަށް އުއްމީދުކޮށްގެންނެވެ. ހުރިހާ އުންމީދެއް ވެއްޔާ މޮޑެވުނީ އަބޫބަކުރު ނުރައްކާތެރި ވައިރަސް ކޮވިޑް-19 އަށް ފައްސިވިކަމުގެ ބިރުވެރި ހަބަރުންނެވެ. މިކަންތައް ވެގެން ދިޔައީ ރާއްޖެ އައުމަށް ހުރިހާ ތައްޔާރީތަކެއް ވަމުން ދަނިކޮށެވެ. ކޮވިޑަށް ފައްސިވި އިރު އެނބުރި އައުމަށް ޓިކެޓުވެސް ވަނީ ނަގާފައެވެ. ނަމަވެސް އޭޕްރިލް 26 ވަނަ ދުވަހު އަބޫބަކުރާއި ދެން ދިޔަ އާއިލާ ދެން ތިބި މީހުންގެ ގައިން ބަލީގެ އަލާމާތްތައް ފެނުނެވެ. އަދި އެ މީހުން ކޮވިޑަށް ޓެސްޓު ކުރުމުން އެކަކު ފިޔަވާ އެންމެން ކޮވިޑަށް ފައްސިވިއެވެ.\nއަބޫބަކުރަކީ ބަލީގެ ހިރާސް ބޮޑުމީހެކެވެ. އެންމެ ފަހުން އޭޕްރިލް 29 ވަނަ ދުވަހު އޭނާގެ ހާލަތު ގޯސްވާން ފެށުމުން އެޑްމިޓްވާން ޑޮކްޓަރުން ލަފާ ދިނެވެ. އަދި ހޮސްޕިޓަލްގައި އެޑްމިޓްކޮށްގެން ޓެސްޓުތައް ހަދަން ފެށިއިރު، އޭނާގެ ހާލަތު ދަށްވަމުންދާކަން ޑޮކްޓަރުންނަށް އެނގެން ފެށިއެވެ.\n"ކޮވިޑްގެ އަސަރުކޮށްގެން ވީކްވަމުން ދިޔައީ، ދެން އޮކްސިޖަން 15 ޕަސަންޓަށް ގުލައިގެން ދެމުން ދެމުން އައިސް 15 ޕަސަންޓުންވެސް ނުހިފެހެއްޓުނީމަ އަނެއްކާ 40 ޕަސަންޓަށް އޮކްސިޖަން ދީގެން، ދުވާލަކު ހަތަރު ލީޓަރުވަރު ދީގެން، ދެންއަނެއްކާ ބަދަލު ކުރީ ފަސް ލީޓަރަށް، ފަސް ލީޓަރަށް ނުހިފަހައްޓައިގެން 15 ލީޓަރުގެ އޮކްސިޖަން 100 ޕަސަންޓަށް ދޭން ފެށީ، 100 ޕަސަންޓަށް ދީގެން މާސްކް ނާޅާ އެއްވެސް ވަގުތުކޮޅަކަށް ނުހުރެވޭ".\n"ނިޔާވީ ވެންޓީލޭޓަރުގައި އޮވެ"\nކޮވިޑް ޖެހުމާ ގުޅިގެން އަބޫބަކުރަށް ފަރުވާދެމުން ދިޔައީ ވެންޓިލޭޓަރުގައެވެ. އަދި އޭނާ ނިޔާވެގެން ދިޔައީ ވެސް ވެންޓިލޭޓަރުގައި އޮވެއެވެ.\n"ޑޮކްޓަރުން ބުނި، ތިމަންނަމެން ވަރަށް މަސައްކަތްކޮށްފީމޭ، އެކަމަކު ރިވަކަވާއެއް ނުވެއޭ، ޑޭބައިޑޭ ދަނީ ދަށަށޭ، އެޑްމިޓް ކުރި ފަހުން ކިޑްނީ ކަންތައް ރަނގަޅު، ނަމަވެސް ކޮވިޑްގެ ކަންތަކުގެ ފުއްޕާމޭ މަސައްކަތް ނުކޮށް، ނިއުމޯނިއާއަށް ބަދަލުވެގެން ލަންގްސް ޑެމޭޖް ވީމަ ޑޭބައިޑޭ ދިޔައީ ދަށަށް".\nޑޮކްޓަރު ދިޔައީ، އަހުމަދަށް، އަބޫބަކުރުގެ ހާލަތު ބަޔާންކޮށްދެމުުންނެވެ.\n"ޑޮކްޓަރުން ފަހުން އައިސް ބުނަނީ، މަސައްކަތޭ ކޮށްދެވޭނީ، ހަމައެކަނި ދުއާއޭ އިނީ، އެ ހިސާބުން އަޅުގަނޑަށް އެނގިއްޖެ ޑޮކްޓަރުވެސް އުއްމީދު ގެއްލިއްޖެކަން، އެހެން ގޮސް ދަމުން ދަމުން ގޮސް އެއްކޮށް ނޭވާ ހުއްޓުނީ".\nއަބޫބަކުރު ވަޅުލުގެ ކަންކަންވެސް ކުރިއަށް ގެންގޮސްފައި ވަނީ އެ ސިޓީގައެވެ. އެ ސިޓީގައި މަސައްކަތް ކުރާ މިސްކިތެއް ހިންގާ ޖަމިއްޔާއަކާއި ގުޅިގެން އެެ މީހުންނަށް 20،000 ރުޕީސް ދީގެން އޭނާ ވަޅުލުމުގެ ކަންކަން ވަނީ ކޮށްފައެެވެ. އަބޫކަރާއެކު ދެން އެ ގައުމަށް ދިޔަ މީހުންގެ ހާލު ރަނގަޅެވެ. އަބޫބަކުރުގެ ކުށްފާފަތައް ފުއްސަވައި އޭނާއަށް ސުވަރުގެ މިންވަރު ކުރައްވާށި. އާއިލާއަށް ކެތްތެރިކަން ދެއްވާށި.\nއެޑް ޝީރަން ކޮވިޑަށް ފައްސިވެއްޖެ\nއިތުރު 92 މީހުން ކޮވިޑަށް ފައްސިވެއްޖެ\nކޮވިޑް-19: ފުނަދޫ މޮނިޓަރިންގ އަށް، އެއް ކުލާހެއްގެ ހުރިހާ ދަރިވަރުން ކަރަންޓީނަށް!\nމެއި 27, 2021 00:51\nގަޑި ޖެހުނީމަ އެއްވެސް ޕުލާންޓެއް ނޯންނާނެ ހަމަ ދާންވީ... ހަޔާތަކީ އެކަހަލަ އެއްޗެއް\nމެއި 27, 2021 01:14\nމަރުހޫމްގެ ފާފަ ފުއްސަވައި ސުވަރުގޭގެ ދާޢިމީ ނިޢުމަތް މިންވަރު ކުރައްވާށި. އަދި ޢާއިލާއަށް ކެތްތެރިކަން ދެއްވާށި!\nآمیـــــن يارب العالمين🤲\nމެއި 27, 2021 01:57\nމެއި 27, 2021 03:36\nاِنَّا لِلّٰهِ وَاِنَّااِلَيْهِ رَاجِعُوْن\nމާތް اَللّٰهُ , މައްޔިތާގެ ފާފަ ފުއްސަވައި ހެޔޮރަހްމަތް ލައްވައި ސުވަރުގެ މިންވަރު ކުރައްވާށި! ޢާއިލާއަށް ކެތްތެރިކަން ދެއްވާށި! آمیـــــــــــــن🤲\nމެއި 27, 2021 04:07\nއާމީން... ވ އެކުވެރި ގުޅޭ އާއިލާެއް.. ޚެޔޮ ދަރުމަ ދެއްވާށި..\nމެއި 27, 2021 06:06\nމަރުހޫމްގެ ފާފަފުއްސަވައި ސުވަރުގޭގެ މަތިވެރި ނިޢުމަތް މިންވަރު ކުރައްވާށި އާމީން !\nމެއި 27, 2021 06:29\nމެއި 27, 2021 08:11\nއާމްދަނީ ހޯދަންވެސް އެބަޖެހޭ. ދަރިން ބަލަންވެސް އެބަޖެހޭ. ފައިސާ ރައް ކާކ ކޮށް ނުލެވޭ. އަނެއް ކާ މަރު ވުމުން ދާން އޮތީ ކޮންތާ ކަށް ކަމެއް ނޭގޭ.\nﷲގެ އިރާދައިގައި އޮތް ގޮތެއް ނޭގެ.\nއެއްގޮތެއް ވެސް ނޭގުނޭ. ނޭގުނޭ ނޭގުނޭ\nމެއި 27, 2021 08:43\nމާތް اَللّٰهُ , މައްޔިތާގެ ފާފަ ފުއްސަވައި ހެޔޮރަހްމަތް ލައްވައި ސުވަރުގެ މިންވަރު ކުރައްވާށި! ޢާއިލާއަށް ކެތްތެރިކަން ދެއްވާށި! آمیـــــــــــــن💔💔💔🙏\nމެއި 27, 2021 11:05\nއަސްލު މި ބައްޔާމެދު އާންމުން ދެކޭގޮތް އަދިވެސް ވަރަށް ބޮޑަށް ބަދަލުކުރަންޖެހޭ. މީ ނުރައްކާތެރި ގެއްލުންބޮޑު ބައްޔެކަން ގަބޫލުކޮށް ބަލި ޖެހެންހުރި މަގުތަކާ ދުރުގަ އުޅެން ދަސްކުރަންޖެހޭ. ކޮންމެ ކަމެއް އިރާދައާ މަތަކުރުން އެއީ ރަނގަޅުގޮތެއްނޫން. އިރާދައާ މަތިކުރަންވާނީ ސަބަބުތަކުގައި ހިފަހައްޓައިގެން.\nމައްޔިތާގެ ފާފަފުއްސަވާ ސުވަރުގޭގެ މަތިވެރި ނިޢުމަތް ލިބުމަށް އެދި ދުޢާކުރަން. އާއިލާއަށް ކެއްތެރިކަން މިންވަރުކުރައްވާށި!\nމެއި 27, 2021 11:14\nހަމަ ރޮވިއްޖެ. މާތްﷲ އަބޫބަކުރު ގެ ފާފަތައް ފުއްސަވައި ދާއިމީ ސުވަރުގެ މިންވަރު ކުރައްވާ ޢާއިލާއަށް ކެތްތެރިކަން ދެއްވާށި އާމީން.\nއަބޫބަކުރު ބޭފުޅުންނާއި ހުވަފަތް އަނބިކަނބަލުންނަށް ޢާއިލާއިން އަބޫބަކުރަށް ދޭންވީ ލޯތްބާއި ހެޔޮކަން ބަހައްޓަންވާނެ.ވ. ބޮޑު ޤުރުބާނީއެއް އަނބިކަނބަލުން އެވީ. އެކަމަކު ކީއްކުރާނީ. ހެޔޮލަފާ މީހަކާއިއެކު އަލުން ދިރިއުޅުމެއް ފަށަންވީ. އެކަނި ކުދިން ބޮޑު ކުރުމަކީ ވ. ހިތްދަތި ކަމެއް\nމެއި 27, 2021 13:33\nމެއި 27, 2021 17:56\nމަރުޙޫމަށް މާތްﷲ ސުވަރުގެ މިންވަރު ކުރައްވާށި. މަރުހޫމްގެ އަނބިކަނބަލުންނަކީ ހާދަހާވާ ހުޅްްޤް ހޮޔޮ އިންސާނެކެވެ. އުޙުތާއެވެ ކެތްތެރި ވާށެވެ. ކޮންމެ ކަމެއްވެސް މާތް ﷲ މެދުވެރިކުރަށްވާނީ އެއްމެ މޮޅަށެވެ.\nމެއި 29, 2021 20:42\n,انا لله وانا إليه راجعون\nމާތްﷲ، މައްޔިތާގެ ފާފަ ފުއްސަވައި ސުވަރުގޭގެ މަތިވެރި ނިޢުމަތް މިންވަރު ކުރައްވާށި. އަދި ޢާއިލާއަށް ކެތްތެރިކަން ދެއްވާށި. آمین🤲


UN. gai thagreeru nukurevvi sababu thah Yameen ge dhoofulhun | Mihaaru\nކުރީގެ ރައީސް އަބްދުﷲ ޔާމީން ޝަރީއަތަކަށް ކްރިމިނަލް ކޯޓަށް ވަޑައިގަންނަވަނީ. އދ. ގެ ޖަލްސާތަކަށް ވަޑައިނުގެންނެވި ސަބަބުތައް ހާމަކޮށްދެއްވި.--- ފޮޓޯ: ހުސެއިން ވަހީދު/ މިހާރު\nއދ. ގައި ތަގްރީރު ނުކުރެއްވި ސަބަބުތައް ޔާމީންގެ ދޫފުޅުން\n05 އޮކްޓޯބަރ 2019 - 19:37 44 comments\nވެރިކަމުގެ ފަސް އަހަރު ދުވަހުގެ ތެރޭގައި އދ. ގެ އާންމު މަޖިލިހުގައި ތަގްރީރު ކުރައްވަން އެމެރިކާ އަށް ވަޑައިނުގެންނެވި ސަބަބުތައް ކުރީގެ ރައީސް އަބްދުﷲ ޔާމީން މިއަދު ހާމަކުރައްވައިފި އެވެ.\nއދ. ގެ އާންމު ޖަލްސާއެއްގައި ރާއްޖޭގެ ރައީސަކު ތަގުރީރު ނުކުރައްވާތާ ހަތް އަހަރަށް ފަހު މިދިޔަ މަހުގެ ފަހުކޮޅު، ރައީސް އިބްރާހިމް މުހައްމަދު ސޯލިހް ވަނީ އެ މަޖިލިހުގައި ތަގްރީރު ކުރައްވައިފަ އެވެ. މިއީ ވެރިކަމަށް ވަޑައިގެންނެވި ފަހުން، އެމަނިކުފާނު ތަގުރީރު ކުރެއްވި ފުރަތަމަ ފަހަރު ވެސް މެ އެވެ.\nކުރީގެ ރައީސް ޔާމީންގެ ވެރިކަން ނިންމާލެއްވީ އދ. ގެ މައި އޮފީހަށް ވަޑައިނުގަންނަވަ އެވެ. ޔާމީންގެ އެއްބަފާ ބޭބޭފުޅު މައުމޫން އަބްދުލްގައްޔޫމުގެ ވެރިކަމުން ފެށިގެން މިހާތަނަށް ރާއްޖޭގެ ރައީސްކަން ކުރެއްވި ބޭފުޅުންގެ ތެރެއިން އދ. ގައި ތަގުރީރުނުކުރައްވާ ހަމައެކަނި ރައީސަކީ ވެސް ޔާމީނެވެ. އެކަމާ ގުޅިގެން އެމަނިކުފާނަށް ބޮޑެތި ފާޑު ކިޔުންތަކެއް ވެސް އަމާޒުވި އެވެ.\nކ. ހިންމަފުށީގައި އިދިކޮޅު ޕީޕީއެމް/ޕީއެންސީ އިން ބޭއްވި ޖަލްސާގައި ޔާމީން ވިދާޅުވީ އދ. ގެ އާންމު މަޖިލިހުގައި ބައިވެރިވެވަޑައިގެން ތަގްރީރު ނުކުރެއްވީ ދިވެހި ނުވަތަ އިނގިރޭސި ބަހުން ތަގްރީރު ނުކުރެއްވޭނެތީ ނޫން ކަމަށެވެ. އަދި އެމަނިކުފާނަށް ތަގްރީރު ކުރެއްވުމުގެ ފުރުސަތު ލިބިވަޑައިނުގަންނަވާ ކަމަށް ވިދާޅުވެ، ވާދަވެރިން ދައްކަވާ ވާހަކަތައް ޔާމީން ވަނީ ދޮގު ކުރައްވައިފަ އެވެ.\nޔާމީން ވިދާޅުވި ގޮތުގައި އދ. ގެ އާންމު މަޖިލިހަކީ ހުރިހާ ގައުމުތަކުގެ ވެރިން "ކޮނޑާއި ކޮނޑު" ޖައްސާލަން ލިބޭނެ ހަމައެކަނި ފުރުސަތެވެ. އެހެންވެ، އެއީ ވަރަށް ހައިބަތު ބޮޑު ޖަލްސާއެއް ކަމަށް ވިދާޅުވެ، އދ. ގެ އާންމު މަޖިލިހުގެ ޖަލްސާތަކަށް ޔާމީން ތައުރީފް ކުރެއްވި އެވެ. އޭގެ ފަހުގައި އެ ޖަލްސާތަކަށް ވަޑައިނުގެންނެވުނު ސަބަބުތައް ޔާމީން ވަނީ ތަފްސީލްކޮށް ދެއްވައިފަ އެވެ.\nޔާމީން ވިދާޅުވީ ރިޔާސީ ދައުރުގެ ފުރަތަމަ އަހަރު، 2014 ގައި އދ. ގެ އާންމު މަޖިލިހުގެ ޖަލްސާ ދިމާވީ ހައްޖު މޫސުމާ ކަމަށްވާތީ، އެމަނިކުފާނަށް އިސްކަން ދެއްވުނީ ހައްޖަށް ވަޑައިގަތުމަށް ކަމަށެވެ. އެމަނިކުފާނު ވިދާޅުވި ގޮތުގައި ޖެހިގެން އައި އަހަރު، އެ ޖަލްސާ ދިމާވީ މޭޑޭގެ މުޒާހަރާއާ އެވެ.\nމެއި 1، 2015 ވަނަ އަހަރު އޭރުގެ އިދިކޮޅު ފަރާތްތަކުން ސަރުކާރާ ދެކޮޅަށް ބޭއްވި ބޮޑު މުޒާހަރާއާ ގުޅިގެން ބޮޑެތި ހަމަނުޖެހުންތަކެއް ހިނގައި ގިނަ ބަޔަކު ހައްޔަރު ކުރި އެވެ. އޭރު ގިނަ ބަޔަކު ސިފަ ކުރި ގޮތުން ނަމަ، ރާއްޖެ އޮތީ ދާހިލީ ބޮޑު ހަމަނުޖެހުންތަކެއްގެ ތެރޭގަ އެވެ. ޔާމީން ވިދާޅުވީ ދާހިލީ ހަމަނުޖެހުންތަކެއް އޮތީމަ، ރާއްޖޭގައި މަޑުކުރައްވަން މަޖުބޫރު ވެވަޑައިގެންނެވީ ކަމަށެވެ.\n"އަޅުގަނޑު އަމިއްލަ އަށް އިހްތިޔާރުކޮށްގެން ރަށު ބަންދުގައި (ހުރީ) ރާއްޖޭގައި އެހާ ބޮޑެތި ދާހިލީ ހަމަނުޖެހުންތަކެއް ހިނގައިގެން ދިޔައީމަ، މިކޮޅުގައި ހުންނަން މަޖުބޫރުވޭ. ހަމަ މިކަހަލަ ކަންތައްތަކެއް މެދުވެރިވެގެން ދިޔައީ،" ގިނަ ބަޔަކު ބައިވެރިވި ޖަލްސާގައި ޔާމީން ވިދާޅުވި އެވެ.\nޔާމީން ވިދާޅުވި ގޮތުގައި ވޭތުވެދިޔަ ފަސް އަހަރު ހިތްފަސޭހަ ކަމާ އެކު ވެރިކަން ކުރެއްވުމުގެ ފުރުސަތު އެމަނިކުފާނާ އެއްކޮޅަށް ތިއްބެވި ބޭފުޅުންނާއި ވާދަވެރިން ދެއްވައިފައެއް ނުވެ އެވެ. ދަތިވާނެ އެތައް ކަންތައްތަކެއް އެ ބޭފުޅުން ކުރެއްވި ކަމަށް ވެސް އެމަނިކުފާނު ވިދާޅުވި އެވެ.\n"އެހެންވެ، އދ. އަށް ދިއުމަކީ އަޅުގަނޑަށް ދެ ވަނަ އަށް ކުރަން ޖެހުނު ކަމެއް ކަމަށް ދުށީ. އަޅުގަނޑަށް ފުރަތަމަ މުހިންމުވީ ރާއްޖެ ހަމައަކަށް އެޅުވުން. ރާއްޖޭގެ ރައްޔިތުން ކައިރީގައި ހުރެގެން ބޭނުންވާ ކަންތައްތައް ފުއްދައި ދިނުން،" ދެ ޕާޓީގެ ވެރިން ތިއްބެވި ޖަލްސާގައި ޔާމީން ވިދާޅުވި އެވެ.\nޔާމީންގެ ވާހަކަފުޅުގައި 2016، 2017 އަދި މިދިޔަ އަހަރު އދ. ގެ އާންމު މަޖިލިހުގައި ތަގްރީރު ކުރެއްވުމަށް ވަޑައިނުގެންނެވި ސަބަބުތައް ވަކިން ތަފްސީލްކޮށް ނުދެއްވަ އެވެ. އެކަމަކު، އެމަނިކުފާނު ވާހަކަފުޅުގައި ބޮޑަށް އަމާޒު ކުރެއްވީ ސަރުކާރަށް ކުރިމަތިވި އުނދަގޫތަކުގެ ވާހަކައަށެވެ.\nޔާމީން ވިދާޅުވީ އދ. އަށް ވަޑައިނުގެންނެވި ކަމުގައި ވިޔަސް، ޗައިނާގެ ރައީސް ޝީ ޖިންޕިންގެ ދައުވަތަކަށް އެ ގައުމަށް ކުރެއްވި ދަތުރުފުޅުގައި އދ. ގެ ސެކްރެޓަރީ ޖެނެރަލްއާ ބައްދަލުވި ކަމަށެވެ. އެ ބައްދަލުވުމުގައި އދ. ގައި ނުދެއްކެވޭހާ ގިނަ ވާހަކަތައް ދެއްކެވުނު ކަމަށް ޔާމީން ވިދާޅުވި އެވެ. ރާއްޖެ އަށް ހުރި ދަތިތަކުގެ ވާހަކަތައް އެ ބައްދަލުވުމުގައި ހިއްސާ ކުރެއްވި ކަމަށް ވެސް ޔާމީން ވިދާޅުވި އެވެ.\n"އދ. އަށް ކުރައްވާ ޒިޔާރަތަކުން ނުވަތަ އދ. ގެ ޖަލްސާއެއްގައި ދައްކާ ވާހަކައަކުން އެކަނި އެތައް ބައިވަރު އެހީތަކެއް ރާއްޖެއާ ދިމާލަށް މިސްރާބު ޖަހަނީކީ ނޫން. ރާއްޖޭގެ ކަންބޮޑުވުންތަކަކަށް ހައްލު އަންނަނީކީ ވެސް ނޫން. އެކަމަކު އަޅުގަނޑުމެންގެ ފަރާތުން ވާހަކަ ދެއްކުނީމަ އެކަން އޮންނާނެ ކޮންމެވެސް ދަފްތަރެއްގައި ނޯޓުކޮށްލެވިފައި. އެކަމަކު އަޅުގަނޑުމެން ޝިކާޔަތު ނޯޓު ނުކޮށް ލެވޭ ދަފްތަރެއް އެބައޮތްތޯ؟ ހުރިހާ ދަފްތަރެއްގައި އަޅުގަނޑުމެންގެ ޝިކާޔަތު އެ ދަނީ ނޯޓު ކުރެވެމުން،" ޔާމީން ވިދާޅުވި އެވެ.\nއިތުރު ލިޔުންތައް ސަރުކާރު އިދިކޮޅު ފަރާތްތައް ކ. އަތޮޅު ކ. ހިންމަފުށި ޕީޕީއެމް އދގެ ޖެނެރަލް އެސެމްބްލީ ރާއްޖެ-އެމެރިކާ ރައީސް އަބްދުﷲ ޔާމީން ޕީޕަލްސް ނެޝަނަލް ކޮންގްރެސް


ދަރިއަކު ޤުރުއާން ހިތުދަސް ކުރުމަކީ މައިންބަފައިންނަށް ލިބިގެންދާނެ ވަރަށް ބޮޑު ހިތްހަމަޖެހުމެކެވެ. ހަމައެހެންމެ އެއީ އެ އާއިލާއަކަށް ވެސް އުފާވެރިކަން ގެނުވާނޭ ކަމެކެވެ.\nހއ. ތަކަންދޫ ކަސްތޫރިވިލާ އަހުމަދު އަހުޒާމް މުހައްމަދަކީ ހާއްސަ އެހީއަށް ބޭނުންވާ ފަރާތެކެވެ. އުމުރުން މިހާރު 20 އަހަރު ފުރިފައިވާ އަހުޒާމްއަކީ އޯޓިޒަމްގެ ސަބަބުން ދިރިއުޅުމުގައި އެހެން މީހުންނާއި ބޮޑެތި ތަފާތުތަކެއް ހުރި ފަރާތެކެވެ. ނަމަވެސް މި އަހަރު އަހުޒާމްވަނީ ޤުރުއާން ހިތުދަސްކޮށް ދިވެހިރާއްޖޭގެ ޤުރުއާނާއި ބެހޭ މަރުކަޒުން ދޭ ހާފިޡް ކަމުގެ ސަނަދު ހާސިލް ކޮށްފައެވެ. އޭނާ ފާސްވެފައި ވަނީ ތިންވަނަ ދަރަޖައިންނެވެ.\nއޯޓިޒަމްގެސަބަބުން ވާހަކަ ދައްކައި މުވާޞަލާތު ކުރުމާއި، އިޖުތިމާޢީ ގުޅުންތަކުގެ އިތުރުން ތަފާތު ހުނަރުތަކަށް ވެސް ހުރަސްއަޅާ ބައްޔަކަށް ވުމުން، އަހުޒާމްގެ ފަރާތުން ވެސް އުމުރުން ހޭދަވި ވިހި އަހަރު ދުވަހު ވެސް އެކަންކަން ދިޔައީ ފެންނަމުންނެވެ. މިކަމަކީ ސީދާ ފަރުވާއެއް ނެތް ކަމަކަށް ވުމުން، އޯޓިސްޓިކް ކުއްޖެއް ޤުރުއާން ހިތުދަސްކޮށްފި ކަމުގެ މަޢުލޫމާތު ކަންފަތުގައި ޖެހުމާއިއެކު އެކަން ހާސިލްކުރިގޮތް އޮޅުންފިލުވާލުމުގެ ޝަޢުޤެއް ގިނަބަޔަކު ހިތުގައި އޮތުމަކީ ގާތްކަމެކެވެ.\nއެ އާއިލާގައި އަހުޒާމްގެ އިތުރުން ދެ ކުދިން ތިބެއެވެ. އެއީ އަންހެން ކޮއްކޮއަކާއި ބޭބެއެކެވެ. އަހުޒާމްގެ މަންމަ ނާހިދާ އަލީ ވަނީ ވަރަށް ތަފްޞީލްކޮށް އަހުޒާމް ޤުރުއާން ހިތުދަސް ކުރުމާއި ގުޅުންހުރި ގިނަ ވާހަކަތަކެއް "ތިލަދުން" އާއި ހިއްސާ ކޮށްފައެވެ.\nއަހުޒާމްއަކީ އޯޓިޒަމް ކުއްޖަކަށް ވުމުން، ވާހަކަ ދެއްކުމުގައި އޭނާއަށް ބޮޑެތި ދަތިތަކެއް ހުއްޓެވެ. ވުމާއެކު އޭނާ ވެފައި ވަނީ ވަރަށް ބަސްމަދު ކުއްޖަކަށެވެ. ނަމަވެސް ކޮންމެ ރެޔަކު ނިދަން އޮއްތާލާ ވަގުތަކީ އަހުޒާމް ވަރަށް ވާހަކަ ދައްކާ ވަގުތެކެވެ. އެ ގަޑީގައި ކުރިއަށް އޮންނަ ދުވަހު ދާނެ ތަންތަނާއި ކުރާނެ ކަންކަމާއި ކާން ބޭނުންވާ ތަކެތި ވެސް މަންމައާއި ހިއްސާ ކުރާނެއެވެ. މީގެ އިތުރުން އެ ދުވަހެއްގައި ސްކޫލުގައި ނުތަނަވަސްވާފަދަ ކަމެއް ދިމާވެފައި އޮތް ނަމަވެސް އެ ކަމެއް ވެސް ހިއްސާ ކުރާގަޑިއަކީ ވެސް އެއީއެވެ.\nނާހިދާ ބުނެފައިވާ ގޮތުގައި އެންމެ ކުޑައިރުން ފެށިގެން ވެސް ދަރިފުޅަށް ޤުރުއާން ކިޔަވަން ދަސްކޮށްދޭން އައީ މަސައްކަތް ކުރަމުންނެވެ. ދަރިފުޅަކީ އޯޓިޒަމް ކުއްޖަކަށް ވުމުން އޭނާ ލައްވައި ކުރުވަން ބޭނުން ކޮންމެ ކަމަކީ ކުރެވޭ ކަމަކަށް ނުވެއެވެ. މިގޮތުން ޤުރުއާން އުނގަންނައި ނުދެވިފައި އޮތީ ވެސް އެކަމަށް ދަރިފުޅުގެ އެއްބާރުލުން އޭރު ނުލިބޭތީއެވެ. ޤުރުއާން ދަސްކޮށްދިނުމަށް އެކި ދުވަސްވަރުމަތިން ޤުރުއާން ކުލާހަކަށް ފޮނުވޭތޯ ވެސް މަސައްކަތް ކުރި ނަމަވެސް އެކަން ވެސް ދަރިފުޅުގެ އެއްބާރުލުން ނުލިބޭތީ އޮތީ ކާމިޔާބު ވާގޮތް ނުވެފައެވެ.\nއަހުޒާމްއަކީ ތަފާތު އަޑުތަކުގެ ސަބަބުން އުނދަގޫވާ ކުއްޖަކަށް ވުމުން އެ އާއިލާއިން އޭނާ ގޭގައި އުޅޭ އެއްވެސް ވަގުތެއްގައި ޓީވީ ވެސް ބަލައި ނުހަދައެވެ. ސަބަބަކީ ޓީވީގެ އަޑުތަކުގެ ސަބަބުން އޭނާއަށް އުނދަގޫކަން ތަހަންމަލު ކުރަންޖެހުމެވެ.\nމީގެ ހައެއްކަ އަހަރުގެ ކުރީގެ ދުވަހެކެވެ. އަހުޒާމް ސްކޫލުން އައިސް އަމިއްލައަށް ޓީވީ ހުޅުވާލިއެވެ. އެ ވަގުތު ޓީވީ އިނީ ޕީސް ޓީވީ ޗެނަލްގައެވެ. ދައްކަމުންދިޔައީ މަޝްހޫރު ދީނީ އިލްމުވެރިޔާ ޒާކިރު ނައިކްގެ ދަރުސްއެކެވެ. އެ ދުވަހުން ފަށައިގެން ޤަވައިދުން އެ ޗެނަލްބަލަން ފެށިއެވެ. އެ ޗެނަލް ބަލަމުން ގޮސް، އެ ޗެނަލް މެދުވެރިކޮށް ދަސްވި ދަރުސްތަކުގެ ބައިބައި ގޭތެރޭގައި އަމިއްލައަށް ދަރުސް ހުށަހަޅާފަދަ ގޮތަކަށް ކިޔަން ފެށިއެވެ. ނާހިދާ ބުނެފައިވާ ގޮތުގައި ވާހަކަ ދެއްކުމުގައި އުނދަގޫތަކެއް ހުންނަ ދަރިފުޅު އެފަދަ ގޮތަކަށް ވެސް ވާހަކަ ދައްކާތީ ބޮޑު ހިތްހަމަ ޖެހުމެއް އެކަމުން ލިބިގެން ދިޔައެވެ.\nކުޑަ ދުވަސްކޮޅެއް ފަހުން އަހުޒާމް ޓީވީން ބަލާ ލިސްޓަށް ދެ ޗެނަލް އިތުރުވިއެވެ. އެއީ އަލްޤުރުއާން އަދި ސައުދީ ޤުރުއާނެވެ. މި ތިން ޗެނަލް ޤަވާއިދުން ބަލަމުން އަންނަތާ ދުވަސްތަކެއް ފަހުން، އަހުޒާމް ގޮވައިގެން އިތުރު ފަރުވާއަށް ތުރުކީއަށް ގޮސް ފަރުވާގައި އުޅުމުގެ ތެރޭގައި އަހުޒާމް ޤުރުއާންގެ ސޫރަތްތަކުގެ ތަރުތީބާއި އެ ސޫރަތްތަކުގެ އާޔަތްތަކުގެ އަދަދާއި މައްކީ ސޫރަތްތަކާއި މަދަނީ ސޫރަތްތައް ފަދަ މަޢުލޫމާތުތައް އަމިއްލައަށް ކިޔަންފެށިއެވެ. އަހުޒާމް އެ ކިޔަނީ ރަނގަޅަށްތޯ އާއިލާއިން ޗެކްކުރިއިރު އެ މަޢުލޫމާތުތައް ކިޔަނީ ރަނގަޅަށް ކަން ފާހަގަ ކުރެވުނެވެ.\nޗެނަލަތަކުން ޤުރުއާން ބަލައި އުޅެން ފެށުމުން އެއީ ދަރިފުޅަށް ޤުރުއާން އުނގަންނައިދޭން އެންމެ ރަނގަޅު ވަގުތުކަމަށް ނާހިދާއަށް ވިސްނުނެވެ. ވުމާއެކު ދަރިފުޅަށް ޤުރުއާން ކިޔަވައިދޭން މަސައްކަތް ފެއްޓިއެވެ. މަސައްކަތް ފެށުމާއިއެކު ޤުރުއާން ކިޔަވަން އެނގޭކަމުގައި މަންމަ ގާތުގައި އޭނާ ބުންޏެވެ. ނާހިދާއަށް އެކަން ޤަބޫލްކުރަން ވެސް ދަތިވިއެވެ. ސަބަބަކީ ފާއިތުވި ތަނުގައި ޤުރުއާން ކިޔަވަން ދަސްކޮށްދޭން ކުރެވުނު މަސައްކަތް ކުރިއަށް ނުގެންދެވިފައި އޮތުމެވެ.\nޤުރުއާން ކިޔަވަން އެނގޭކަމުގައި ބުނުމުން ދަރިފުޅު އަތަށް ޚަތީމް ދިނުމަށް ފަހު ކިޔަވަން ބުނުމުން ބަލައިގެން ރަނގަޅަށް ޤުރުއާން ކިޔަވަން ފެށިއެވެ. ބަލައިގެން ކިޔަވަން ދަސްކުރަން މަސައްކަތެއް ނުކޮށް އެ ޗެނަލްތަކުން ޤުރުއާންބަލައި އަޑުއަހައިގެން އެހާ ރަނގަޅަށް ކިޔަވަން ދަސްކުރިކުރުމަކީ އެ އާއިލާއަށް ވެސް ހައިރާންކަން ގެނުވި ކަމެކެވެ. ހަމައެކަނި ބަލައިގެން ކިޔާކަށް ނޫނެވެ. ގިނަ ސޫރަތްތަކެއް އޭރު އަހުޒާމް ވަނީ ހިތުން ވެސް ދަސްކޮށްފައެވެ.\nއެ ހިސާބުން ފަށައިގެން އަހުޒާމްއަށް ޤުރުއާން އެއްކޮށް ހިތުން ދަސްކޮށްދިނުމަށް އެ އާއިލާއިން މަސައްކަތް ފެށިއެވެ. މިގޮތުން 2017 ވަނަ އަހަރު ގަލޮޅު މަދަރުސާގެ ހިފްޡު ކުލާހަށް ގެންދަން ފެށިއެވެ. އެއަށްފަހު ޤުރުއާނާބެހޭ މަރުކަޒުގެ ހިފްޡު ކުލާހަށް ދުވަސްތަކެއް ވަންދެން ގެންދިޔުމަށްފަހު ދިމާވި ބައެއް ދަތިކާއި ގުޅިގެން މެދުކަނޑާލަން ޖެހުނެވެ. މެދުކެނޑުމަށްފަހު އަލުން ކުލާހަށް ގެންދަން ފެށިފައި ވަނީ 2019 ވަނަ އަހަރުގެ ތެރޭގައެވެ.\nއަހުޒާމަށް ޤުރުއާން އެއްކޮށް ހިތުދަސްވުމާއި ދާދިގާތްވެފައި ވަނިކޮށް ކޯވިޑް-19 ގެ ބަލިމަޑުކަމުގެ ސަބަބުން މުޅި ދުނިޔެ ހުއްޓުމަކަށް އައުމާއި ގުޅިގެން ޤުރުއާނާއިބެހޭ މަރުކަޒު ވެސް ބަންދުވެ އެކަން އަނެއްކާ ވެސް މަޑުޖެހުނެވެ. އެއަށްފަހު ކަންކަން ހަމައަކަށް އެޅި މި އަހަރުތެރޭގައި ހިފްޡު ކޮމެޓީއަށް ހުށަހެޅައި އަހުޒާމްއަށް ވަނީ ޤުރުއާން ހިފްޡު ކަމުގެ ސަނަދު ހާސިލް ކޮށްފައެވެ.\nއަހުޒާމްގެ މަންމަ ފާހަގަ ކޮށްފައިވާ ގޮތުގައި ކުރިއާއަޅާ ބަލާއިރު އޯޓިޒަމް ކުދިން މުޖުތަމަޢުން ބަލައިގަންނަ މިންވަރު މިހާރު ވަރަށް ބޮޑަށް ވަނީ އިތުރުވެފައެވެ. މިހާރު ސްކޫލްތަކުން ވެސް އެކުދިންނާއި ދޭތެރޭ ބަހައްޓާ ގާތްކަމާއި ދެއްވާ އެއްބާރުލުން ނާހިދާ ފާހަގަ ކުރަނީ ޝުކުރުވެރި ކަމާއި އެކުގައެވެ.\nއޯޓިޒަމް އަކީ ބައްޔެއް ނޫން\nއަހުޒާމް މަންމަ އަށް ސާބަސް.. މާޝާﷲ\nތަކަންދޫ އާންމު ހާލަތަށް ގެނެސްފި\nތަކަންދޫން 32 މީހުން ބަލިން ރަނގަޅުވެއްޖެ\nތަކަންދޫ ކޯވިޑްގެ ހާލަތު: ބަލި ޖެހުނު މީހުންގެ އަދަދު 25 އަށް އަރައިފި\nފްލޫ ކްލިނިކަށް ދެއްކި މީހަކު ޕޮޒިޓިވްވެ، ތަކަންދޫ މޮނިޓަރިންނަށް